vnews - Kan'du Hikkaigen Funadhoo aai Male Gulhailumah Hingunu Mashroou'\nފުނަދޫއާ ދިމާލުން މާލޭގެ އެއްގަމުން ފެށިގެން ކަނޑުތޮއްޓާ ހަމަޔަށް ނާސިރު އެޅުއްވި ފާލަން--\nކަނޑު ހިއްކައިގެން މާލެއާއި އެހެންރަށަކާ ގުޅައިލުމުގެ ވިސްނުން ރާއްޖޭގެ އެއްވެސް ވެރިޔަކު ގެންގުޅުއްވިބާވައެވެ. މީގެ ޖަވާބުގައި ލިޔަންޖެހެނީ އާދޭހެވެ. ގެންގުޅުއްވިއެވެ. ވެލާނާގޭ އިބްރާހިމް ނާސިރުގެ ބޮޑުވަޒީރުކަމުގެ ދައުރުގައިވެސް އަދި ރައީސްކަމުގެ ދައުރުގައިވެސް އެއީ އެމަނިކުފާނުގެ ތަސައްވުރެކެވެ.\nނާސިރުގެ ތަސައްވުރަކީ މާލެއާއި ފުނަދޫ ގުޅައިލުމެވެ. ފާލަމަކުން ނޫނެވެ. ކަނޑު ހިއްކައިގެންނެވެ. ފުނަދޫއަކީ މާލެއާ އެންމެ ކައިރީގައިވާ ރަށެވެ. ދޭތެރޭގައި ހަނި ކަނޑެއް އޮތަސް އެހާ ފުނެއް ނޫނެވެ. އެހެންވީމާ ހިއްކައިގެން މިއީ ކުރެވިދާނެ ކަމެއްކަމަށް ނާސިރު ގަބޫލު ކުރެއްވިއެވެ. އަދި ނާސިރަށް ލަފާދެއްވާ ބައެއް މުޝީރުންވެސް އެގޮތަށް އެކަން ގަބޫލުކުރެެއްވިއެވެ. މިކަން ޔަގީންވަނީ އެދުވަސްވަރު ކުރެވިފައިވާ ބައެއް މަސައްކަތްތައް ކުޑަކޮށް ދިރާސާކޮށް ބެލީމައެވެ. މިކަމަށް ހެކިލިބޭނެ ކުރެހުންތަކާއި ރޭވުންތައް ކަރުދާހުން ފެންނާންނެތަސްމެއެވެ.\nމާލެއާއި ފުނަދޫ ގުޅައިލުމުގެ ޚިޔާލު ނާސިރަށް އައީ ގަބޫލުކުރެވޭ ގޮތުން ހުޅުލޭގައި އެެއަރޕޯޓް ތަރައްގީ ކުރި ދުވަސްވަރުއެވެ. ހުޅުލޭގައި ދާއިމީ އެއަރޕޯޓެެއް ގާއިމުކުރެވުނީ ސީދާ ނާސިރުގެ ދުރުވިސްނުންފުޅާއެކު އެމަނިކުފާނު އިސްވެ ހުންނަވައިގެން ކުރެއްވި ބުރަ މަސައްކަތުންނެވެ. އެކަން ހަގީގަތަކަށްވީ ހަމަކޮންމެ ދުވަހަކު އެމަނިކުފާނު ސައިޓަށް ވަޑައިގެން ހުންނަވައި ދެއްވި އިރުޝާދުތަކުންނެވެ.\nފުނަދޫއާ ދިމާލުން މާލޭގެ އެއްގަމުން ފެށިގެން ކަނޑުތޮއްޓާ ހަމަޔަށް ތަންކޮޅެއްކުރީގައި ފާލަމެއް އޮތެވެ. އެއަށް މާލޭގެ ހުރަސް ތޮއްޓޭވެސް ބައެއް މީހުން ކިޔައިއުޅުނެވެ. އެއީ ގަލާއިވެލިފަދަ ތަކެތި ލޯޑުކޮށްގެން ފުނަދޫއާ ދިމާލުން ކަނޑަށް އެޅުމަށްޓަކައި ބޭނުންކުރެވުނު ފާލަމެވެ. ނަވާރަސަތޭކަ ފަސްދޮޅަހުގެ އަހަރުތަކުގައި މާލެއޮތްގޮތް ލޮލުން ފެނިފައިވާ މީހުންނަށް އެފާލަން ހަނދާނަށް ގެނެވޭނެއެވެ. އަދި ލޮރީދަތުރުތައްވެސް ހިތަށް ގެނެވޭނެއެވެ.\nމިކަމަކީ އާއްމުކޮށް އިއުލާންކޮށްގެން ކުރާން މިއުޅެނީ މިވެނިކަމެކޭ އަންގައިގެން ކުރިކަމެއް ނޫނެވެ. އެކަމަކު މަގްސަދަކީ ހިއްކައިގެން ފުނަދޫއާއި މާލެ ގުޅައިލުންކަން ގިނަބަޔަކަށް އެނގެއެވެ. މިކަމާމެދު އޭރު ވަރަށް ސިއްރުން އާއްމުންވެސް ޚިޔާލުފާޅުކުރަމުން ގޮސްފައިވެއެވެ. ގިނަބައެއްގެ ވިސްނުމުގައި އެއީ ނުކުރެވޭނެ ކަމެކެވެ. ކަނޑުހިއްކައިގެން އެކަމެއް ނުވާނެއެވެ. ނާސިރަކަސް އެއީ އަރަފޯދިގެންވާކަމެއް ނޫނެވެ. އެދުވަސްވަރު ވެރިންނާއި ސަރުކާރަށް ފާޑުކިޔުމަކީ ނުރައްކާތެރިކަން ނުހަނު ބޮޑު ކަމެކެވެ. ވީމާ މިވާހަކަ މީހުން ދައްކައިއުޅުނީ ވަރަށްވެސް ސިއްރުންނެވެ.\nއެދުވަސްވަރަކީ މަހާޖައްރާފާގެ ޒަމާނެއް ނޫނެވެ. ފަޅުފަޅުންނާއި ކަނޑުގެ އަޑިން ހަމަބޭނުންވީމާ ބޭނުންވަރަކަށް ވެލިނަގައިގެން ވަކިތާކަށް އަޅައިގެން ހިއްކެންއޮތް ޒަމާނެއް ނޫނެވެ. ޖައްރާފާއަކަށް ދިވެހިން ދަންނަނީ މާލޭގެ ފަޅު ފުންކުރުމަށް ކޮޅުނބުން ގެނެސްފައި އޮންނަ ކުޑަވަރެއްގެ ކޮންނަބޯޓެކެވެ. އެއަށްވެސް ކިޔަނީ ޖައްރާފާއެވެ. ވީމާ ފުނަދޫއާއި މާލެ ގުޅައިލުމަށް އެދިމާލުން ކަނޑަށް އެޅީ މާލެއިން އޭރު ލިބެންހުރި ވެއްޔަކާއި ފަހާއި ގަލެވެ. ދިވެހިރާއްޖޭގެ ރަސްކަން އުވާލައި އަލުން ޖުމްހޫރިއްޔަތެއް ގާއިމުކޮށް ބޮޑުގަނޑުވަރު ތަޅައިލިއިރު އެތަނުން ނެގި ގާތަކުގެ ބޮޑުބައެއް އަޅައިލީވެސް ފުނަދޫއާ ދިމާލުން ކަނޑަށްކަމަށް ވަރަށް ގިނަބަޔަކު ކިޔައެވެ.\nކޮންމެއަކަސް ފުނަދޫއާއި މާލެ ގުޅައިލުމުގެ ހުވަފެން ހަގީގަތަކަށެއް ނުވިއެވެ. އެދޭތެރޭގައި އޮތީ އަދިވެސް ކަނޑެވެ. ފުނަދޫގެ ބޭނުން ސަރުކާރުން މިހާރުވެސް ހިފަމުންދަނީ ނާސިރުގެ ދައުރުގައި އެރަށުގެ ބޭނުން ހިފާން ފެށުނު ގޮތަށެވެ. ތެޔޮރައްކާކުރާ ރަށެއްގެ ގޮތުގައެވެ. އެކަމަކު ނާސިރު އެއަރޕޯޓު ގާއިމުކުރެއްވި ހުޅުލެ ވަރަށް ބޮޑަށް ބަދަލުވެއްޖެއެވެ. ހުޅުލެއާއި މާލެ ބުރިޖަކުން ގުޅައިލެވިއްޖެއެވެ. ހުޅުލޭ ފަޅުތެރޭގައި މާލެއަށްވުރެވެސް ބޮޑު ރަށެއް ހުޅުމާލޭގެ ނަމުގައި ތަރައްގީ ކުރެވިއްޖެއެވެ.\nފުނަދޫއަކީ ތަންކޮޅެއްކުރިން ސަރުކާރުގެ ރަށެއް ނޫނެވެ. އެއީ އަތިރީގޭ ހުސައިން ދޮށިމޭނާކިލެގެފާނުގެ ޒަމާނުންފެށިގެން އަތިރީގޭ ބޭފުޅުންނަށް އޮންނަ ޕްރައިވެޓް ރަށެކެވެ. މަޝްހޫރު ބޮޑުހުޅުގެ ކުރިން އެކަންކުރި މީހުން ނުފެންނަ ފަންޑިތަހެދީވެސް ފުނަދޫއަށް ގޮސްތިބެ އެތާގައެވެ. އެފަންޑިތައެއް ހެދީ އައްޑޫ ހުޅުދޫ ކުދުއަބޫއޭ ކިޔުނު މީހެކެވެ. އަތިރީގޭ އިބްރާހިމް ދޮށިމޭނާކިލެގެފާނު އަންގަވައިގެންނެވެ.


EURO 2020: Wales ai Switzerland ge kurimathilun ehvaru vejje\nޔޫރޯ 2020: ވޭލްސް އާއި ސްވިޓްޒަލެންޑުގެ ކުރިމަތިލުން އެއްވަރު ވެއްޖެ\nޝާއިޢުކުރީ: ޙަންނާން ޖޫން 12, 2021, 20:43\nމިހާރު ފެށިގެން ކުރިޔަށްދާ ޔޫރޯ 2020 ފުޓްބޯޅަ މުބާރާތުގައި މިރޭ ވޭލްސް އާއި ސްވިޓްޒަލެންޑް ބައްދަލުކުރި މެޗު އެއްވަރު ވެގެން ނިމިއްޖެއެވެ.\nގުރޫޕު އޭގައި ހިމެނޭ ސްވިޒަލެންޑާއި ވޭލްސް ބައްދަލުކުރި މި މެޗު އެއްވަުވީ 1-1 ގެ ނަތީޖާއިންނެވެ.\nއަޒަބައިޖާންގެ ބަކޫ އޮލިމްޕިކް ސްޓޭޑިއަމްގައި މިރޭ ކުޅުނު މި މެޗު ފުރަތަމަ ހާފުގައި ދެ ޓީމުގެ ފަރާތުންވެސް ރަނގަޅު ކުޅުމެއް ފެނިގެން ދިޔަނަމަވެސް ފުރަތަމަ ހާފުގެ ކުޅުން ނިމިގެން ދިޔައީ ދެޓީމުންކުރެ އެއްވެސްޓީމަކަށް ލަނޑެއް ނުޖެހި އެއްވަރުވެ އޮވެއެވެ.\nމެޗުގެ ފުރަތަމަ ހާފު އެއްވެސް ޓީމަކަށް ލަނޑެއް ނުޖެހި އެއްވަރުވެގެން ނިމުނުއިރު، މެޗުގެ ފަހު ހާފު ފެށުނު ތަނާހެން ސްވިޒްލޭންޑުން ވަނީ ލަނޑު ޖަހާ މެޗުގެ ލީޑު ނަގައިފައެވެ. މެޗުގެ 49 ވަނަ މިނެޓުގައި މި ލަނޑު އެޓީމަށް ކާމިޔާބު ކޮށްދިނީ ބްރީލް އެމްބާލޯ އެވެ. މި ލަނޑަށް ފަހު ވޭލްސްގެ ކުޅުންވެސް ރަނގަޅު ކުރިއިރު، އެޓީމުން ވަނީ ސްވިޒަލެންޑުގެ ޑިފެންސްލައިނަށް ބާރުބޮޑުކޮށް އެޓީމުގެ ގޯލާ އަމާޒުކޮށް ގިނަ ހަމަލާތަކެއް ފޮނުވާލާފައެވެ. ނަތީޖާއެއްގެ ގޮތުން މެޗުގެ 74 ވަނަ މިނެޓުގައި ވޭލްސްއިން ވަނީ ލަނޑު ޖަހާ މެޗުގެ ނަތީޖާ ހަމަހަމަ ކޮށްފައެވެ. މި ލަނޑު ޖޯ މޮރެލްގެ އެހީތެރިކަމާއިއެކު އެޓީމަށް ކާމިޔާބު ކޮށްދިނީ މޯ އެވެ.\nދެޓީމުްވެސް މެޗުގެ ނަތީޖާ އެއްވަރުކުރި އިރު، މި މެޗުގެ ކުޅުން ވަނީ އިތުރަށް ފޯރިގަދަވެފައެވެ. އެގޮތުން ދެޓީމުްވެސް ނަތީޖާ ބަދަލުކޮށްލެވޭތޯ ގިނަ މަސައްކަތްތަކެއް ކުރަމުން ގެންދިޔައެވެ. އެގޮތުން މެޗު ގެ އެންމެ ފަހު ވަގުތު ކޮޅު ސްވިޓްޒަލެންޑްގެ މާރިއޯ ގަވްރަނޮވިޗް ވޭލްސްގެ ގޯލަށް ބޯޅައެއް ވައްދާލިއެވެ. ނަމަވެސްވީޑިއޯ އެސިސްޓެންޓް ރެފްރީ (ވީއޭއާރު) ބެލުމަށްފަހު އޮފްސައިޑް ކަމަށް ނިންމާ އެ ލަނޑު ރިޖެކްޓް ކުރިއެވެ.\nގުރޫޕް އޭގެ ފުރަތަމަ މެޗު ރޭ ކުޅެފައިވާއިރު، މި މެޗުގައި ބައްދަލުކުރީ އިޓަލީއާއި ތުރުކީއެވެ. މި މެޗު 0-3 ގެ ނަތީޖާއިން ކާމިޔާބު ކޮށްފައިވަނީ އިޓަލީންނެވެ. އެހެން ކަމުން މި ގްރޫޕްގެ އެއްވަނައިގައި މިވަގު އޮތީ ރޭ ލިބުނު ތިން ޕޮއިންޓާއި އެކު އިޓަލީއެވެ.


ލޯބިވޭ (7) | Esfiya - Dhivehi Vaahaka Site\nލޯބި March 16, 2017\n“މަންމާ ދެން ދެރަ ނުވޭ.. އިރާދަކުރެއވީތީ އަލްކޮ އެ އެތީގެ ސަބަބުން\nސަލާމަތްވެއްޖެ..” އަލްވިންއައިސް އާލިމާގެ ކައިރީ އިށީނދެލަމުން ބުނެލިއެވެ.\nއޭގެ ހަފްތާއެއް ދުވަސް ފަސް***\n“ދޮންބޭ ދެން އޯކޭތަ އަލް މާއިންއާ މީޓްކޮއްލަން ދިޔަސް.. ޕްލީޒް.. ދޮންބެ ބުނެގެން ވަން ވީކް މާއިންއާ ދުރުގަ ހުރެފިން.. މިހާރު އަލްއަށް އެއްވެސް އުނދަގުލެއްވެސް ނުވެ އެއްނު..” އަލްޔާ ސިޓިންގް ރޫމް ސޯފާގަ އިން އަލްވިންއާ ޝަކުވާ ކޮއްލިއެވެ.\n“ހޫމް އޯކޭ… އަސްލް ދޮންބެ އެހެން ބުނީ ތިކަމުން ސަލާމަތް ވާން ކޮންމެސް ވަރަކަށް ދުވަސް ނަގާނެތީ..”\n“ތޭންކްސް އަލޮޓް.. ” އުފަލުންގޮސް ނަށައިގެންފަ އަލްޔާ ދުއްވައިގަތީ މާއިން މިންގެޔަށެވެ.\n“އޭ މަޑުކޮއްބަ ދޮންބެއާއެކު ދާން..” އަލްވިން އަލްޔާގެ ފަހަތުން ނިކުންނަމުން ބުނެލިއެވެ. މިހާރު އަލްޔާ އެކަނި އެއްވެސް ތާކަށް ނުފޮނުވައެވެ. ކިތަންމެ ކައިރީ ހުރި ތާކަށް ދިޔަސް އަލްވިން ނޫނީ އަލަމް ދެއެވެ.\n“ދޮންބެ ދަނީ ދެން.. ގެއަށް އަންނަންވީމަ ގުޅައްޗޭ.. އެކަނި ނާންނައްޗޭ..” މާއިން އުޅޭ އެޕާޓްމެންޓްގެ ދޮރާ ހަމައަށް އައިސްފަ އަލްވިން ބުނެލިއެވެ.\nއަލްޔާ އާއެކޭ ބުނެ އެތެރެއަށް ވަންނަން ތަޅުގަ ހިފާލިއިރު ދޮރު ހުރީ ތަޅުނުލައެވެ. މާއިން ގޭގަ އުޅެނީއޭ އަލްޔާ ހިތަށް އެރީ މާއިން ގޭގަ އުޅޭ ގިނަވަގުތު ތަޅު ނުލާ ހުންނާތީއެވެ.\nސިޓިންގްރޫމަށް ވަދެގެން އައިރު ސޯފާގަ އޮށޯވެލައިގެން ނިދިފަ މާއިން އޮތެވެ. ކުރިމަތީ ހުރި ޓީވީއިން ކޮންމެވެސް އިނގެރޭސި ފިލްމެއް އާދެއެވެ. މާއިން އޮށޯވެގެން އޮތް ސޯފާގަ އިށީންދެލަމުން މާއިންގެ މޫނަށް ފުންކޮއް ބަލާލިއެވެ. ނިދާފަ އޮތްލެއް ލޯބި ކަމުން ހިތްތައް ފިދާވާ ވަރު ވެއެވެ. ތުނބުޅި ނުބާލާ ހުރުމުން ފުދޭވަރަކަށް ތުނބުޅި ދިގުވެފައިވެއެވެ. މިވީ މަދު ދުވަސްކޮޅުގަ މާއިންއަށް ހާދަ ބަދަލެއް އައިސްފިއޭ އަލްޔާ ހިތައްއެރިއެވެ. މާއިންގެ މޫނާ ދިމާލަށް ގުދުވެލާފަ މާއިންގެ ކޯތާފަތުގަ އަލްޔާ ބޮސްދިނެވެ. ކުއްލިޔަކަށް މާއިން ލޯ ހުޅުވާލުމުން އަލްޔާގެ މޫނަށް ޖަންބުކުލަ ވެރިވެގެން ދިޔައެވެ. ދެވަނަ ސިކުންތުގަ އަލްޔާގެނެސް މެޔާލާ ބޮނޑިކޮއްލިއެވެ.\n” އައި އޭމް ސޮރީ ބޭބީ..” އަލްޔާ ދެރަވެލާފަ އެހެން ބުނެލިއިރު އެ ލޮލުން ކަރުނައިގެ އަސަރު ފެންނަން ހުއްޓެވެ.\n“ނޯ އަލް ނުޖެހޭނެ ސޮރީ ބުނާކަށް… އަލް ދޮންބެ ހުރިހާ ވާހަކައެއް ކިޔާދިން އެކަމް މާއިން ކައިރީ ބުނީ އަދި ކުޑަ ދުވަސްކޮޅަކު މަޑުކޮއްލަދޭށޭ އަލްއާ ދުރުގަ… އަލް ނޯމަލް ވަންދެން..” މާއިން އަލްޔާއަށް އޮޅުން ފިލުވާލަ ދިނެވެ.\n” ދެން އެވާހަކަ ނުދައްކަމާ… މާއިންގެ އޭންޖެލް މާއިންއަށް ލިބިއްޖެއްނު..” އިތުރަށް އަލްޔާގައިގަ ބައްދާލަމުން މާއިން ބުނެލިއެވެ.\nމާއިންގެ ހޫނު ނޭވާތައް އަލްޔާގެ މޫނަށް އެޅެމުން ދިޔައިރު އަލްޔާ ގެ ހިތް ވަނީ އަވަސް ވެފައެވެ.\n“ބޭބީ ހާދަ ލަދުން ތި އިނީ.. އެކަމް ދެންމެ މާއިން ނިދާފައޮތް އިރު އައިސް ހީވަނީ އެހެން ކަމެއްހެން..” އަލްޔާ ލަދު ގަންނަވާލުމުގެ ބޭނުމުގަ މާއިން ބުނެލިއެވެ. އަދި އިތުރަށް އަލްޔާގެ މޫނާ މޫނު ކައިރި ކޮއްލިއެވެ. ބޭއިހްތިޔާރުގަ އަލްޔާގެ ލޯމެރުނުތަން ބަލަން އިނދެފަ އަލްޔާގެ ކޯތާފަތުގަ މާއިން ބޮސްދިނެވެ. އަލްޔާ ލޯ ހުޅުވާލިއިރު ހެވިފަ އަލްޔާއަށް ބަލަން މާއިން އިނެވެ. އަލްޔާ އިތުރަށް ލަދުގަތް ނަމަވެސް ގޮތް ދޫކުރާކަށް ހިޔާލެއް ނުކުރިއެވެ. ހެވިފަ އިން މާއިންގެ ތުންފަތުގަ އަލްޔާ ބޮސްދިނުމުން މާއިންއަށް އިތުރަށް އަލްޔާއާ ކައިރިވެލެވުނެވެ. ނަމަވެސް އެ ސިކުންތުގަ އަލްޔާ މާއިން އާ ދުރުވެ ދޫ ނެރެލިއެވެ. ނަމަވެސް މާއިންއަށް އިތުރަށް ކެތެއްނުކުރެވުނެވެ. އަލްޔާ އެ އަތުތެރެއަށް ގެނެސް ހިތް ފުރޭވަރަށް އަލްޔާގެ ތުންފަތުގަ ބޮސްދެވުނެވެ.\n“އައި ލަވް ޔޫ ސޯ މަޗް..” ނޭވާ ހަމަޔަކަށް އަޅުވާލަމުން މާއިން އަލްޔާގެ ކަންފަތް ދަށުގަ ބުނެލިއެވެ.\n“ކައިފިންތަ މިހާރު..” މާއިން އަލްޔާއާ ސުވާލު ކޮށްލިއެވެ.\n“ހޫމް ކައިފިން މާއިން ނުކަންތަ..” އަލްޔާ މާއިންގެ ސުވާލަށް ޖަވާބު ދެމުން މާއިން އާ ސުވާލް ކޮއްލިއެވެ.\n“ޔާ ކާހިތް ނުވާތީ ނުކަން..” މާއިން ކުރު ޖަވާބެއް ދިނެވެ.\n” މިހާރުވެސް ކާހިތް ނުވޭތަ..؟” އަލްޔާ މާއިންއާ ގާތްވެލަމުން ސުވާލު ކޮއްލިއެވެ.\n“ކާހިތްވޭ އެކަމް މިހާރު ބަނޑު ފުރިއްޖެ..” މާއިން ބުނެލިއެވެ.\n“ދޮގު ހިތްފުރުނަސް ބަނޑެއް ނުފުރޭނެ” އެހެން ބުނެލުމަށްފަހު އަލްޔާ ބަދިގެއަށް ގޮސް ތައްޓަކަށް ކާއެއްޗެހި އަޅައިގެން އައިސް މާއިން ގާތު ސޯފާގަ އިށީންދެލިއެވެ.\n“މިރޭ ކާން ޖެހޭނީ އަލްގެ އަތުން..” ސަމުސަލުން ބަތް ކޮޅެއް މާއިންއަށް ކާންދޭން ހަދާލި ތަނާ މީހަކު އައިސް އަލްޔާގެ އަތުގަ ހިފެހެއްޓިއެވެ.\n“އަހަރެން މާއިންއަށް ކަންދީފާނަން.. ރޭގަވެސް ބަލިވެ އުޅޭތީ އަހަރެން ކާން ދިނީ..” އަލްޔާ އަތުގަ އޮތް ސަމުސާ އަތުލުމުން އަލްޔާ އެކުއްޖާއަށް ބަލާލިއެވެ. ލޫޅާފަތި ހަށިގަނޑެއްގެ ވެރި ކުއްޖެކެވެ. މޫނު މަތީގަ ކޮންމެވެސް ވަރަކަށް ބިހި ނަގާފަ ހުއްޓަސް އެ ރީތިކަމަށް އެއްވެސް ފަނޑުކަމެއް ނާދެއެވެ. ލައިގެން ހުރީ ކަކުލާ ހަމަޔަށް ދާވަރުގެ ޝޯޓް ކޮޅަކާ ޓީޝާޓެކެވެ. އެކުއްޖާ ފެނިފަ އަލްޔާގެ ހިތް ހަސަދައިން ފުރުނެވެ. މާއިން އާ ދުރުގަ ހޭދަވި ކުޑަ ދުވަސް ކޮޅުގަ މާއިން އިތުރު ކުއްޖެއް ހޯދީބާއޭ އަލްޔާގެ ހިތަށް އެރިއެވެ. ވީ ދެރައިން އެތަނުން ތެދުވެގެން އަލްޔާ ދުއްވައި ގަތެވެ.\n“އަލް އަޑު އަހާބަ އައި ކޭން އެކްސްޕްލޭން..” އަލްޔާ ފަހަތުން ދުވަމުން ކަހަލަ ގޮތަކަށް ނިކުން ނަމުން މާއިން ބުނެލިއެވެ. ނަމަވެސް އަލްޔާ ފަހަތް ބަލާލުމެއްނެތި ގެއަށް ވަންނަން ހަދާލި ތަނާ މާއިން ގެ ހަޅޭކުގެ އަޑު ކަންފަތުގަ ޖެހި ހުއްޓުނެވެ.\nފަހަތް ބަލާލިއިރު މާއިން އޮތީ މަގު މައްޗައް ވެއްޓިފައެވެ. ތަންކޮޅެއްދުރުގަ ސައިކަލެއްވެސް ވެއްޓިފަ އޮތެވެ. ނަމަވެސް އޭގެއިން މީހާ ތެދުވެގެން މާއިންއާ ދިމާލަށް އަންނަނީ އެވެ. އަލްޔާ ދުވެފަ ގޮސް މާއިންއަށް ގޮވަން ފެށިއެވެ.\n“އައި.. ލަވް… ޔޫ..” ކޮންމެސް ވަރަކަށް ލޯ ހުޅުވާލާފަ މާއިންއަށް ބުނެވުނީ އެހިސާބަށެވެ. މާއިންގެ ހަބަރު ހުސްވީއެވެ. އޭރު މާއިންގެ ބޮލުން ފައިބަމުން ދިޔަ ލޭ ތަކުން އަލްޔާ ވަނީ ތަތް ތެޅިފައެވެ.\n” މާއިން ޕްލީޒް ލޯ ހުޅުވާލަބަ..” އަލްޔާއަށް ރޮއެ ގަނެވުނެވެ.\n“ކޮންމެސް މީހަކު އެންބިއުލޭންސް އަށް ގުޅާބަ..” ބާރަށް ހަޅޭލަވައި ގަންނަމުން އަލްޔާ ބުންޏެވެ.\n“ގުޅައިފިން އެބަ އާދޭ މިހާރު..” ކޮންމެސްމީހަކު ބުނެލިއަޑު އިވުނެވެ. އޭރު އެންބިއުލޭންސްގެ އަޑު އިވެމުން ދެއެވެ.\nއޭޑީކޭ ހޮސްޕިޓަލަށް މާއިން ގެންދެވުމާއެކު މާއިންއަށް އަވަސް ފަރުވާ ދޭ ކޮޓަރިން ފަރުވާދެވެން ފެށުނުވެ. އަލްޔާ އެވަގުތު އަލްވިންއަށް ގުޅާ އެކްސިޑެންޓް ވެގެން އުޅޭވާހަކަ އާ އޭޑީކޭ ހޮސްޕިޓަލުގަ ހުރި ވާހަކަ ބުނެލިއެވެ.\nއަލްޔާ ވެއިޓިންގް އޭރިޔާގަ އިންދާ ޑޮކްޓަރު ނިކުމެ ބުނީ މާއިންއަށް ލޭ ބޭނުންވާ ކަމަށާ އަވަހަށް ލޭ ނުލިބިއްޖެ ނަމަ ފުރާނަޔަށް ނުރައްކާވެދާނެ ކަމަށެވެ. އަލްޔާގެ ފައިދަށުން ބިންގަނޑު ދެމިގެން ދިޔަ ކަހަލައެވެ.\n“އަލްކޮ ބީ ބްރޭވް.. ނަތިންްގް ވިލް ހެޕެން ޓް ހިމް..” އަލްވިން އައި އިރު ޑޮކްޓާރ އަލްޔާއާ ދެއްކިވާހަކަ ރަނގަޅަށް އަޑުއިވުމުން އަލްޔާ ކައިރީ ބުނެލިއެވެ. އަދި ފޯނުން ދެތިން މީހަކަށް ގުޅާލިއެވެ.\n” ގުޑު ނިއުސް… ލޭ ލިބިއްޖެ..” އަލްވިން އަލްޔާ ކައިރީ އެހެން ބުނުމަށްފަހު އަވަސްވެ ގަތީ ޑޮކްޓަރާ ބައްދަލު ކުރާށެވެ. ޑޮކްޓަރު ބުނީ މާއިން އަށް މާ ސީރިއަސް އަނިޔާ ތަކެއް ނުވި ނަމަވެސް ފުދޭވަރަކަށް ގިނައިން ލޭ މަދުވެފަވުމުން އަވަހަށް ލޭ އަޅަން ޖެހޭ ކަމަށެވެ.\nމާއިން ވޯޑަށް ނެރުނު އިރު އޮތީ ނިދާ ބޭސް ދީގެން ނިންދަވާލާފައެވެ.\nމާއިން ކައިރީ ހުރި ގޮނޑީގަ އިށީންދެލައިގެން މާއިންގެ އެ ފިރިހެންވަންތަ މޫނަށް ފޫހިކަމެއް ނެތި އަލްޔާ ބަލަން އިނެވެ.\n“އައި އޭމް ސޮރީ ބޭބީ.. ޕްލީޒް ވޭކް އަޕް..” މާއިންގެ އަތުގަ ހިފާލަމުން އަލްޔާ ބުނެލިއެވެ.\nއަލްޔާގެ ސަބަބުން މާއިންއަށް މިހާ ބޮޑު ދެރައެއް ލިބޭތަން ބަލާކަށް އަލްޔާއަކަށް ކެތެއްނުވާނެއެވެ.\n“ދޫނި ގެޔަށް ދާން ވީނު ދޮންބެ މަޑުކޮއްފާނަން މާއިން ކައިރީ..” އަލްވިން އައިސް އަލްޔާގެ ބޮލުގަ ފިރުމާލަމުން ބުނެލިއެވެ.\n“ނޫން ދޮންބޭ އަލް މަޑުކޮށްފާނަމޭ.. ދޮންބެދޭ ގެޔަށް ނިދާލަން..” އަލްޔާ ހިޔާލް ހުރީ ގެޔަށް ދާ ގޮތަކަށް ނޫނެވެ.\n“ދޮންބެ ނުދާނަން އަލް އެކަނި ބައިންދާފައެއް.. ”\n“އެކަންޔެއް ނޫނެއްނު މަވެސް އެބަ އޮތީމެއްނު..” މާއިން އަށް ހޭލެވުމާއެކު އަލްވިން ބުނި ޖުމްލަ އަޑު އިވިގެން ބުނެލިއެވެ.\nމާއިންއާ އިރުކޮޅަކު ވާހަކަ ދައްކަން އިނދެފަ ފަތިސް ނަމާދުކޮއްލައިގެން އަންނާނެ ކަމަށް ބުނެފަ އަލްވިން ދިޔައީ ގެޔަށެެވެ. އަލްޔާ ހޮސްޕިޓަލްގަ މަޑު ކުރި ވާހަކަ ބުނީމަ އާލިމާ ހުރީ ފުދޭވަރަކަށް ހިތްހަމަ ނުޖެހިފައެވެ. ޝިޔާމް ރުޅިއައިސް ދާނެތީ ޝިޔާމް ގާތު އެވާހަކަ ނުވެސް ބުނެއެވެ.\n“ބޭބީ އައި އޭމް…” އަލްޔާގެ ޖުމްލަ ފުރިހަމަ ނުވަނީސް މާއިން އަލްޔާ އަނގަމަތީގަ އަތްއެޅިއެވެެ\n“މާއިން ދޯ ސޮރީ ބުނަން ޖެހޭނީ.. އަސްލު އެ ގާލް އެއީ ގޭގަަ ގެންގުޅޭ މީހާގެ ބައްޕަ ބަލިވެގެން ހަފްތާއަކަށް ދިޔައިމަ ގޭތެރޭ ކަންތައް ކޮއްލަދެން އަންނަ ކުއްޖެއް.. މިޝީގެ ކުލާސް ކުއްޖެއްގެ ދައްތައެއް އެއީ.. އަންނަ ހަފްތާގަ މަސެއްކަތު މީހާ އައީމަ ދާނެ އޭނަ..” މާއިން އަލްޔާއަށް ވިސްނަދެވޭ ފަދަ ގޮތަކަށް ބުނެލިއެވެ.\n“ދެން ކީއްވެ އޭނަ އެ ބުނީ މާއިންއަށް ކާންދޭވާހަަކަ.. އެހެންޔާވެސް އޭނަ މާއިންއަށް ކާންދޭތަ؟” އަލްޔާގެ ހިތުގަ ހުރި ޝަކުވާ ކޮއްލިއެވެ.\n“އެއީ މިއަދު މާއިން މާ ބަލިކޮށް އުޅުނީމަ އެހެން ހީކޮށް ކަންނޭންގެ.. އެހެންޔަކާ ކާކަށް ނުދޭ.. އެކަމް ރޭގަ ހޮޑު ލެވުނީމަ ފަހުން ސޫޕް ގެނެސްދިން.. މިޝީ ނިދައިފި އޭރު. އެހެންވެ އޭނަ ކާންދިން އެގަޑީގަ..” މާއިންވެސް ބުނެލިއެވެ.\n“ބަޓް ހައޮ ޑެއާ ޝީ. އޭނަ ނުޖެހޭނެ އަލްގެ އަތުން މާއިން އަށް ކާންދޭން އުޅެނިކޮށް އަތުލާކަށް. އަލްއަށް މާއިންގެ އެއްވެސް ކަމެއް ކުރުމަށް އެއްވެސް މީހަކަށް މަނަލެއް ނުކުރެވޭނެ..” އަލްޔާ ތުން އޫ ކޮށްލާފަ ބުނިލެއް ލޯބި ކަމުން މާއިންއަށް ހިނިވެސްއައެވެ.\n“ޔާ އޭނަ ނުޖެހޭނެ އެހެން ކަންކުރާކަށް.. އެކަމް އޭނަ ވަރަށް ލޯބިން މާންއާ މިޝީގެ ކަންތައް ކޮއްދޭނީވެސް.. އެކަމް ގެއަށްގޮސް އޭނަ ފޮނުވާލާނަން.. ހެޕީ..” މިހެން ބުނެ މާއިން އަލްޔާގެ މޫނާ މޫނު ކައިރި ކޮށްލިއެވެ.\n“ޔާ ދެޓްސް މައި ގާލް..” އަލްޔާގެ މޫނުމައްޗަށް ވެރިވި ހިނިތުންވުން ފެނި މާއިން ބުނެލިއެވެ.\nއެރޭ ހޭދަވީ ދެމީހުންވެސް އެކި ވާހަކަ ދައްކަން ތިއްބައެވެ. އަނެއްދުވަހު މާއިން ގެޔަށް ދޫކޮށް ލުމުން އަލްޔާ މުޅިންވެސް އުޅުނީ މާއިންގެ ހިދުމަތުގައެެވެ.\nގެއަށް ގޮސް ފެންވަރާލައިގެން އައިރު މާއިންމެންގޭގަ އުޅޭ ކުއްޖާ މާއިންއަށް ސައި ހިފައިގެން އެ ކޮޓްރިއަށް ވަންނަނީއެވެ. އަލްޔާ ދުމެއްޖެހިހެން ގޮސް ތަށި އަތުލިއެވެ.\n“ގެނޭ އަހަރެން އަތަށް.. ދެން މާއިންގެ ހުރިހާ ކަމެއް ކޮއްދޭނީ އަހަރެން..” ހިތްހަމަ ނުޖެހިފަ ހުރެ އަލްޔާ އާޔާއާ ދިމާލަށް ބުނެލިއެެވެ.\n“އައި އޭމް ސޮރީ..” އާޔާ އެހެން ބުނިއިރު އެ އަޑުގަ ވަނީ ހިތާމަވެރިކަމެވެ. އެހެން ބުނުމަށްފަހު އާޔާއޭނަގެ ކޮޓަރިއާ ދިމާލަށް މިސްރާބް ޖެހުމުން އަލްޔާވެސް މާއިންއަށް ސައިދޭންވެގެން ވަނީ މާއިންގެ ކޮޓްރިއަށެވެ.\nހަފްތާއެއް ދުވަސް ތެރޭ މާއިން މުޅިން ރަނގަޅުވެއްޖެއެވެ. ނަމަވެސް އަލްޔާގެ ފަރާތުން ލިބެމުންދާ ލޮއެއްބާ އަޅާލުމަށް އެއްވެސް ބަދަލެއް ނާދެއެވެ. އަލްވިން ޝިޔާމްއާ އާލިމާ ގާތުގަ މާއިންގެ ވާހަކަ ދެއްކުމުން އެދެމަފިރިންވެސް އެކަމާ ވަރަށް ޤަބޫލްވިއެވެ. މާއިން ފަދަ އަހްލާޤް ރަނގަޅު ކުއްޖެއް އަލްޔާގެ ހަޔާތަށް އައުމުން އުފާކުރިއެވެ. އެއްވެސް މީހަކަށް ނޭނގުނު ނަމަވެސް ކިތަންމެ މުއްސަންޖަސް ޝިޔާމް ފުރަތަމަ އިސްކަންދޭނީ އޭނަގެ ދަރިންގެ އުފަލަށެވެ. އެހެން ނޫންނަމަ އަލްޔާ މާއިންއާ ގުޅެން ޝިޔާމް އެއްބަސްނުވީހެވެ.\nމާއިން ބަލި ރަނގަޅުވެގެން ފުރަަތަމަ އޮފީހަށް ނިކުތް ދުވަހު ޝިޔާމް މާއިން އާ ވަކިން ބައްދަލުކޮށް ގިނަ ވާހަކަތަކެއް ދެއްކިއެވެ. މާއިން ނިކުތްއިރު އެ ކެބިންއަށް ވަންނަން އައި އަލްޔާފެނި ތުންފަތަށް ހިނިތުންވުމެއް ވެރިވިއެވެ.\n.”މާ ހެވިފަ ތިހިރީ.. މާ އުފާވެރި ހަބަރެއް ލިބުނީތަ..” އަލްޔާ ދިމާކޮއްލިއެވެ.\n“ހެވިފަ ހުރުން މައްސަލައެއްކަމެއް ނޭންގެ..” މާއިން އެހެން ބުނެލި ވަގުތު އަލްޔާ ލަސްވެގެން ޝިޔާމް ގޮވާލުމުން އަލްޔާ ޝިޔާމްގެ ކެބިންއަށް ދިޔައެވެ.\n“ދަރިފުޅު މިގެނައީ ވަރަށް ބޮޑު ކަމަކު.. މި ކޮންޕެނީގެ ޕްރޮޖެކްޓެއް ލ.ގަމުގަ ހިނގާތީ ހަފްތާއެއް ވަރު ދުވަހަށް އެރަށަށް ގޮސްލަން ދޮންބެ އެބަޖެހޭ.. އެކަމް ދޮންބެއަށް އެހީތެރިވާނެ ކުއްޖެއްވެސް ބޭނުންވާނެ.. އޮފީސް ސްޓާފުން މިދުވަސްކޮޅު ބިޒީކޮށް އުޅޭތީ ބައްޕަ މިވިސްނަނީ ދަރިފުޅު ދޮންބެއާއެކު ގޮސްލަން..ދަރިފުޅު ކީކޭ ބުނަނީ..” ޝިޔާމް ހަރުދަނާކޮށް ބުނެލިއެވެ.\n” އޯކޭ އަޅުގަނޑުގެ އެއްވެސް މައްސަލައެއްނެތް ބައްޕައަށް ފެނިލައްވާ ގޮތެއް ހައްދަވާ..” އަލްޔާ އަދަބުވެރިކަމާއެކު އެހެން ބުނެލިއިރު އިނީ އެރަށަށް ދާހިތުން ކެތްމަދުވެފައެވެ. ނަމަވެސް މާއިންއާ ދުރަށް ހަފްތާއެއްހާ ދުވަހަށް ދާން ޖެހޭތީ އަލްޔާ ދެރަވިއެވެ.\n“އެހެންވީމާ މާދަމާ ހެދުނު ފުރަން ތައްޔާރުވޭ..” ޝިޔާމް އަލްޔާއާ ވާހަކަ ދައްކާލުމަށް ފަހު އަލްވިންއަށް ގުޅާފަ ފުރަން ހަމަޖެހުނު ވާހަކަ ބުނެލިއެވެ.\n” މާއިން އަލް ފުރަން މިއުޅެނީ.. ވަރަށް މިސްވާނެ..” އަލްޔާ ދެރަވެލާފަ ބުނެލިއެވެ.\n” ބޭބީ ދެން ދެރަ ނުވެބަލަ.. ތިދަނީ އުމުރަކަށް ނޫނެއްނު.. ކޮންމެ ދުވަހަކު ބޭބީއަށް ގުޅާނަމޭ… ވީޑިއޯ ކޯލް ކުރީމަ ފެންނާނެންނު..” މާއިން ބެލްކަނިން އަލްޔާއަށް ބަލަން ހުރެ ފޯނުން ބުނެލިއެވެ.\n” އޯކޭ.. ހަގް އެއްވެސް ނުދޭނަންތަ..” އަލްޔާ ލަދުން ހުރެ ބުނެލިއެވެ.\n” މިގަޑީގަ ބޭރަށް ނިކުތީމަ ބައްޕަމެން ކީކޭ ހީކުރާނީ.. މިހާރު އުޅޭނެ ފަތިސް ނަމާދަށް ދާން ހޭލާ.. ދެން ދޭ ޕެކް ކޮއްލަން.. ބޭބީ އައިމަ ބޮޑު ބޮޑު ހަގެއް ދޭނަން..” މާއިން ލޯބިން ބުނެލިއެެވެ.\nފްލައިޓްގަ ލ.ގަމަށް ދެވުނުއިރު އަލްޔާ ހުރީ ވަރުބަލިވެފައެވެ. އަލްޔާމެން ތިބެން ހަމަޖެހުނީ ތުނޑީ އަވަށު ހުންނަ ގެސްޓްހައުސްއެއްގަ ކަމުން ކާރުގަ އެހިސާބަށް ދެވުނީ ތިރީސް މިނެޓްއިންނެވެ.\n“ވާއު.. ހާދަ ބޮޑު ރަށެކޭ ..” އަލްޔާ ކާރުން ފައިބަމުން އަލްވިން ކައިރީ ބުނެލިއެވެ.\n“އަލްކޮ ދައްކާވާހަކަ.. މިރަށް ބޮޑު ވާނެއްނު މީ ރާއްޖޭގަ އޮތް އެންމެ ބޮޑުރަށްވިއްޔާ..” ކާރުގަ ހުރި ދަބަސްތަށް ނަގަމުން އަލްވިން ބުނެލިއެވެ.\nހަތަރު ދުވަސް ހޭދަވެގެން ދިޔައީ އަލްވިން މަސެއްކަތުގަ ވަރަށް ބުރަކޮށް އުޅެނިކޮށެވެ. ގިނައިން އުޅެނީވެސްް މަސެއްކަތް ކުރާ ސައިޓްގައެވެ. އަލްވިން ހަވާލްކުރާާ ޑޮކިއުމެންޓްތައް އަލްޔާ ގޭގަ އިނދެ ނިންމަމުންދެއެވެ. ނަަމަވެސް މަސެއްކަތް ބުރަކަމުން އަލްވިންއަށް އަލްޔާ ގޮވައިގެން ރަށުތެރެ ބަލާލަން ދެވޭވަރެއްވެސް ނުވެއެވެ. ގޭގަ އިނދެ އިނދެ ފޫހިވެގެން އަލްޔާ އަބަދުވެސް އިންނަނީ ލެޕް ކައިރީގަ ފިލްމެއް ބަލަން ނޫނީ އެފްބީގައެވެ. ދޭތެރަކުން މާއިންއަށް ގުޅާލިއަސް މާއިންވެސް ބިޒީ ކަމުން ވާހަކަދެއްކޭވަރެއް ނުވެއެވެ. ބައެއް ފަހަރު މާއިން ގަސްތުގަ އަލްޔާ އިގްނޯ ކުރާހެންވެސް އަލްޔާ އަށް ހީވެއެވެ. ނަމަވެސް މާލެގޮސް މާއިންއާ ދިމާކޮށްފަ ވާހަކަ ދައްކަން އަލްޔާ ނިންމިއެވެ.\n“ދޮންބޭ މާދަން ވާނެ ކޮންމެހެން ހަދާފަވެސް އަލް އާއެކު މިރަށް ބަލާލަން ދާން.. މާދަން ހަވީރު ފުރަންޔާ ދެން ނެތެއްނު ވަގުތެއް..” އަލްޔާ ދެރަވެލާފަ ބުނެލިއެވެ.\n“ހޫމް އެހެންވެ ދޮންބެ މި އައީ ހުރިހާ ވޯކެއް ނިންމާފަ.. މާދަން އެއްކޮއް ދޮންބެގެ ޕްރިންސެސްއަށް ދޭންވެގެން..” މާއިން އަލްޔާގެ ބޮލުގަ ފިރުމާލަމުން ބުނެލިއެވެ.\nއަލްޔާ ނިދުމުގެ ކުރިން މާއިންއަށް ގުޅާލިއެވެ.\n“ވަރަށް ބިޒީ.. ފަހުން ގުޅާނަން..” މިހެން ބުނެ އަލްޔާގެ ޖަވާބަކަށް އިންތިޒާރު ކުރުމެއްނެތި މާއިން ފޯން ކަނޑާލިއެވެ. އަލްޔާ ވީ ފޫއްސެއްގެ ބޮޑު ކަމުން ދެން މާއިންއަށް ނުގުޅަން ނިިންމިއެވެ. ފޯނު ނިވާލާފަ އަލްޔާ ނިދީ މާދަން އަލްވިންއާ އެކު ރަށުގެ ތަންތަން ބަލަން ދާން ހަމަޖެހިފަ އޮތީމައެވެ.\n“ދޮންބޭ ތެދުވެބަލަ އެޔަށް އަށެެއް ޖެހީއޭ..” އަލްވިންއަށް ހޭލެވުނީ އަލްޔާ ގޮވާއަޑަށެެވެ. ސައިބޮއެ ހަދައިގެން ރަށުތެރެ ބަލާލަން އަލްވިންމެން ދިޔައީ އަލްވިން ރައްޓެއްސެއްގެ ކާރުގައެވެ. އެރަށު މުކުރިމަގު އަވަށު ހުންނަ ހަވިއްތައާ ބޮޑު ފެންގަނޑު ފަދަ ތަންތަން ބަލާލަން ދިޔައެވެ. އަލްޔާ ކޮންމެ ތާކުންވެސް އެތަށް ބައިވަރު ފޮޓޯތަކެއް ނަގައެވެ.\nއެންމެ ފަހުން އަލްޔާމެން ދިޔައީ ހިއްކާފަ އެރަށާ ގުޅުވާފަ އޮންނަ މާންދު ކިޔާ މަސް ފެކްޓްރީއަށެވެ. އެތަނަށް ވަދެވުމާއެކު އަލްޔާ އަޖައިބްވެފަ ބަލަން އިނެވެ. އެތަންވެސް މާލެ އެކޭ އެއްވަރެވެ. މަސްފެކްޓަރީ އަކަށް ވުރެ ބޮޑަށް ހީވަނީ މީހުން ދިރިއުޅޭ އަވަށެއްހެންނެވެ. އަލްވިންގެ ބައްޕަގެ ރައްޓެއްސަކާ ގުޅައިގެން އެތަނަށް ދިއުމުގެ ހުއްދަ އަލްވިން ހޯދީ އެތަން ބަލާލުމަށް ހުންނަ ޝައުގެއްގެ ބޮޑު ކަމުންނެވެ.\nވަކިހިސާބަކަށް ދެވުމުން އަލްޔާ ބޭނުން ވީ ހިނގާލާފަ ދާށެވެ. މިހެން ކަމުން ތިންމީހުން ކާރުން ފައިބައިގެން ހިނގަމުން ދަނިކޮށް އެތާ ޖީއެމްް އަލްވިންއާ ބައްދަލު ކުރިއެވެ. އަދި އެމީހުނަށް އެތާ ތަންތަން ކިޔާދެމުން ދިޔައެވެ. އަލްޔާ އަލްވިންގެ އަތުގަ ހިފާލައިގެން ހުރިއިރު އަންހެން ކުދިންގެ ތޫނު ނަޒަރު އަލްވިންއަށް އަމާޒުވަމުންދާއިރު ބައެއްކުދިން ހަސަދަވެރި ނަޒަރުން އަލްޔާއަށް ބަލަމުން ދިޔައެވެ. އަލްޔާ މަޖާވެފަ އިތުރަށް އަލްވިންއާ ކައިރިވިއެެވެ. ދިވެހި ކުދިންނަށް ވުރެ ބޮޑަށް އަލްޔާއަށް އެތަނުން ފެންނަނީ ނޭޕާލް އަންހެން ކުދިންނެވެ. އެދަތުރު ނިންމާލާފަ ގެއަށް އާދެވުނު އިރު ދޭއްް ޖަހަފިއެވެ.\nކުޑަކޮށް ނިދާލާފަ އަލްޔާއާއި އަލްވިން ތައްޔާރު ވަމުން ދިޔައީ ހައެއްޖަހާއިރު އޮތް ފްލައިޓުން މާލެ ދާށެވެ.\nއަލްޔާމެނަށް މާލެ އާދެވުނު އިރު ހަތްގަޑިބައި ވަނީއެވެ. ގޭގަ އެކަކުވެސް ނެތުމުން އަލްވިން މަންމައަށް ގުޅަން ފޯން ނެގިތަނާ ޝިޔާމް ގުޅިއެވެ.\n“އަލްކޯ ބައްޕަ ބުނި ވަރަށް އަވަހަށް ރެޑީވެގެން އޮފީހު ޓެރަސްއަށް އަންނާށޯ ބައްޕަގެ ކޮންޕެނީ ފަރާތުން ވަރަށް ކުލަ ގަދަ އިވެންޓެއް މިރޭ އަށެއްޖަހާރު އޮވެޔޯ..” އަލްވިން ފޯން ބާއްވަމުން އަލްޔާ ކައިރީ ބުނެލިއެވެ.\n“ދެން އަޅޭ.. އަލް ވަރަށް ޓަޔާޑް..” އަލްޔާ ޝަކުވާ ކޮއްލިއެވެ.\n“ދެން އެކަމުވެސް އަލްކޯ ބައްޕަ ދެރަވާނެ ތިހެން ހެދީމަ.. އެތަނަށް ގޮސްފަ ތަންކޮޅެއް އަވަހަށް އަންނާނީ ބައްޕަ ކައިރީ ބުނެފަ..” އަލްވިން އަލްޔާއަށް ވިސްނަދިނެވެ.\nއަލްޔާ ކޮޓަރިއަށް ދިޔައީ ތައްޔާރު ވެލާށެވެ. އެނދުމަތީގަ ޕާރުސަލެއް އޮތުމުން އަވަހަށް ގޮސް އެ ކަންޑާލީ ކާކު ފޮނުވި އެއްޗެއްތޯވެސް ބަލާނުލައެވެ. އޭގަ އޮތީ މަޑު ފިޔާތޮށި ކުލައަކަށް ދާ މެކްސީއެކެވެ. ކަޅު ކުލައިގެ އެސް ތަކުން ހެދުމުގެ މޭމަތި ޖަރީކުރެވިފައިވެއެވެ. އެއީ މަންމައާ ބައްޕަ އޭނަ މިރޭ ލާން ގެނެސްދީފަ އޮތް ހެދުންކަން އިނގުނެވެ.\nހެދުން ބަދަލުކޮއްލައިގެން އަލްޔާ ނިކުމެ ލޯގަނޑު ކުރިމަތީ ހުރެ އެ ސޫރަޔަށް ބަލާލިއެވެ. ފުރިހަމަ މޭކަޕާއެކު އަލްޔާ ފެންނައިރު ހީވަނީ ހަމަ ޕަރީއެއްހެންނެވެ. މިހެން ހުއްޓާ މާއިންއަށް ފެންނަ ނަމައޭ އަލްޔާގެ ހިތަށް އެރިއެވެ. މާއިން މަތިން ހަނދާންވުމުން ނުގުޅަން ގަދަ ހަދައިގެން ހުއްޓަސް ކެތެއްނުވިއެވެ. ރިނގްވިތަނާހެން މާއިން ފޯން ނެގިއެވެ.\n“މާއިން ގުޅަން އުޅެނިކޮށް ތި ގުޅީ.. މާއިން ބޭނުން ވާހަކައެއް ބުނަން… މިވާހަކަ ބުނަންވެގެން އުޅޭތާ މިހާރު ދެތިން ދުވަސް ވެދާނެ.. އަލް އައި އޭމް ސޮރީ.. މާއިންއަކަށް ނެތް އަލްޔާއާ ރައްޓެހިވެގެން އުޅެވޭކަށް..” އެއްވެސް އަސަރެއް ނެތީ މާއިން ބުނަން ބޭނުންވި އތި ބުނެލުމަށްފަހު ފޯން ކަނޑާލިއެވެ. އަލްޔާގެ މެޔަށް ހީވީ ކެކި ކެކި ހުރި ހޫނުފެން އެއްޗެއް ޖެހިހެންނެވެ. އަލްޔާ މާއިންއަށް ގުޅަން ކުރި މަސެއްކަތް ވީ ބޭކާރެވެ. އެދެލޮލަށް ކަރުނަތަށް ޖަމާވަމުން ދިޔައެވެ.\nމިރޭ އެ އިވެންޓްގަ މާއިންއާ ވާހަކަ ދައްކާނީއޭ އަލްޔާގެ ހިތަށް އެރިއެވެ. އޮފީސް އިވެންޓެކަށް ވުމުން ޔަގީނުންވެސް މާއިން ހުންނާނެކަން އަލްޔާއަށް އިނގެއެވެ. ބޭރުފުށުން ހަމަ ޖެހޭގޮތް ދައްކަމުން ކޮޓަރިން ނިކުތް އިރު އަލްވިން އަލްޔާލަސްވެގެން އަންނަނީއެވެ.\n“ހިނގާ އަވަހަށް ދާން.. މިހާރު ބައްޕަ ލަސްވެގެން ގުޅައިވެސްފި..” އަލްޔާވެސް އަލްވިންއާއެކު ގޮސް ކާރަށް އެރިއެވެ. ކާރުގޮސް އޮފީސް ދޮރުމައްޗަށް މަޑުކޮއްލިއިރު ޝިޔާމް އާ އާލިމާއާ އަލަމްގެ އިތުރުން މާއިންވެސް އެމީހުންގެ އިންތިޒާރުގަ މަޑުކޮއްލައިގެން ތިއްބެވެ. މާއިންއަށް އަލްޔާފެނުމުން ބުނެދޭން ނޭންގޭ އުފާވެރިކަމެއް ލިބުނެވެ. އެ ހެދުމުގަ އަލްޔާ ފެންނަލެއް ނުހަނު ރީއްޗެވެ. މާއިންފެނުމުން އަލްޔާ ދެރަވި ނަމަވެސް ޖަޒްބާތުތަށް ކޮންޓްރޯލް ކުރަމުން ކާރުން ފޭބިއެވެ.\n“ބައްޕަގެ ޕްރިންސެސް ހާދަރީއްޗޭ..” ޝިޔާމްއައިސް އަލްޔާގެ ގައިގަ ބައްދާލިއެވެ.\n“ދެކުދިންނަށް މަރުހަބާ..” ޝިޔާމް އަލްޔާގެ އަތާ މާއިންގެ އަތް ގުޅުވާލަދިނެވެ. ވާނުވާ ނޭންގި އަލްޔާ ބަލަން ހުރިގޮތް ފެނިފަ މާއިންގެ އަށް ހެވުނެވެ.\n” މިރޭ ބުނީ ރައްޓެހިވެގެން އުޅެވެން ނެތްވާހަކަ. ދެން އަހަރުން އުޅޭނީ ކައިވެނި ކޮއްގެން..” މަޑު މަޑުން އަލްޔާގެ ކޮލުގަ މާއިން ހިފާލިއެވެ.\n“އެންޑް ވަންމޯ ސަޕްރައިސް ދޮންބޭ..” އަލަމް ލާނެތް ގޮތަކަށް މިހެން ބުނެ ދޮރާދިމާލަށް އިށާރާތް ކުރި އިރު ދޮރުން ނިކުމެގެން ނާޔާ އަންނަނީއެވެ. އަލްޔާ ލާފަ ހުރިފަދަ ރީތި މެކްސީއެއް ލައިގެން ނާޔާ ހުރި އިރު ހީވަނީ ހޫރު ޕަރީއެއްހެންނެވެ. އެތައް ދުވަހަކަށް ފަހު ނާޔާ އެގޮތަށް ފެނުމުން އަލްވިންގެ ހިތް ނަށާލިއެވެ. ބޭނުންވީ ގޮސް ނާޔާގެ ގައިގަ ބާރަށް ބައްދާލާށެވެ. ނަމަވެސް ބައްޕަމެން ތިބުމުން އަލްވިން ފަސް ޖެހުނެވެ. އަލްވިންގެ ތޫނު ނަޒަރުން ނާޔާ ލަދުގަންނަގޮތް ވިއެވެ.\nއެ ޕާޓީއަށް އައިސް ތިބީ އޮފީސް މީހުނާ އާއިލާ މީހުންގެ އިތުރުން ގާތް ރައްޓެހިންނެވެ. އެއީ ރަންކިޔުމަށް ޝިޔާމް ބޭއްވި ކުޑަވަރެއްގެ ޕާޓީއެކެވެ. ކައިވެނި އޮތީ އަދި ދެދުވަސް ފަހުންނެވެ.\nމާ ބޮޑު ޕާޓީ އެއް ބާއްވަން ބޭނުން ނުވި ނަމަވެސް އަލްޔާ ދިޔައީ ކައިވެންޔަށް ތައްޔާރުވަމުންނެވެ. އަލްޔާމިނަށް ނޭންގި ޝިޔަމް ދިޔައީ އެ ދެކުދިންގެ ކައިވެނި ޕާޓީ ކުލަގަދަކޮއް ބޭއްވުމަށް ތައްޔާރީތަށް ވަމުންނެވެ. ކައިވެނި ކުރަން ހަމަޖެހިފަ ވާރެޔެވެ.\n” މާޝާ ﷲ.. ދަރިފުޅު ހާދަ ރީއްޗޭ..” އަލްޔާ ތައްޔާރުވެގެން ކޮޓަރިން ނިކުތުމުން އާލިމާ ބުނެލިއެވެ.\n” މީ މޭކަމް އާޓިސްޓުންގެ މޮޅުކަން..” އަލްޔާ ފަހަތުން ނިކުތް ދެކުދިންނަށް އިޝާރާތްކޮއް ބުނެލިއެވެ.\n” މަމް.. ރެޑީތަ.. ކޮބާތަ ބައްޕަ.. ފޯނުވެސް ނުނަގައޭ..” އަލްވިން ކޮޓަރިން ނިކުމެގެން އައިސް އާލިމާއާ ސުވާލުކޮއްލިއެވެ.\n” ދަރިފުޅާ ބައްޕަ ވީ ޕާޓީގެ ކަންތައް ބަލާލަން ގޮސް.. މިހާރު ފެށޭ ގަޑިވެސް އެ ޖެހެނީނު.. ހިނގާ އަވަހަށް ދާން..” އާލިމާ ބުނެލިއެވެ.\n“މިއަދު އެތަނަށް ދާން އުޅުނީމަވެސް ދިޔަކު ނުދިން.. ބުނީ މިރޭ ދާން މަޑު ކުރާށޭ.. ބައްޕަ ހުރިހާ ކަމެއް ރަނގަޅަށް އެބަ ބަލަހައްޓަމޭ..” ކާރަށް އަރަން ދަމުން އަލްވިން ބުނެލިއެވެ.\nކާރު އައިސް ދަރުބާރުގެ ކައިރީ މަޑު ކޮއްލިއެވެ. އޭރު މާންމެންވެސް ކާރުގަ އައިސް މަޑުކޮއްލަނީއެވެ. އަލްޔާ ރަކި ހިނިތުންވުމެއް ހަދިޔާ ކޮއްލާފާ އާލިމާމިނާއެކު އެތެރަށް ވަނެވެ.\nކައިވެނި ކުރަން ހާއްސަ ކުރެވިފައިވާ މާލަމަށް ދެވެންދެން ޝިޔާމް ކަންތައް ކުރިގޮތް ކިޔާދިނެވެ. އަސްލު އަލްވިންއާ އަލްޔާ ލ.ގަމަށް ފޮނުވާލީވެސް އެ މީހުންގެ ޕްލޭން ކާމިޔާބް ކުރަންށެވެ.\n“ބައްޕައަށް އިނގޭ ދަރިފުޅުމެން ދެކުދިން މި ފަދަ ބޮޑު ޕާޓީއެއް ބާއްވަން އެއްބަސް ނުވާނެކަން.. އެހެންވެ މިހެން ކަންކުރީ..” ޝިޔާމް އެންމެ ފަހުން ހިނިގަނޑެއް ޖަހާލާފަ ބުންޏެވެ.\n“އަސްލް އަހަރުން މިކަން ކުރަން އުޅުނަސް މިހާ ފުރިހަމައަށް މިކަމެއް ނުކުރެވޭނެ.. އެހެންވީމަ ހުރިހާ ޝުކުރެއް ހައްޤަވަނީ ބައްޕައަށް..” އަލްވިން އުފާވެރި ކަމާއެކު ބުނެލިއެވެ.\nކައިވެނި ހަފްލާއަށް ވަދެގެން އައިއިރު މުޅި އެތަން ޖަރީކޮއްފައިވަނީ ފިޔާތޮށި ކުލައިގެ މަލުންނެވެ. އަލްޔާއާ ނާޔާއަށް އެންމެ ރީތި ކުލަ ކަމުން ޝިޔާމް އެ ކުލަ ތީމް ކުލައަކަށް ހެދީއެވެ.\nދެ ކައިވެނިކޮށް ނިމުނު ތަނާ މެހެމާނުންތައް އަންނަން ފަށައިފިއެވެ. ކައިވެނީގެ އަހުދުން ގުޅުނު ދެ ޖޯޑުވެސް ތިބީ މެހެމާނުން އަންނަންވާއިރަށް އެމީހުން ތިބެން ހާއްސް ކުރެވިފައިވާ ތަނުގައެވެ. މާއިން އިރު އިރުކޮޅާ އަލްޔާގެ އަތުގަ ހިފާލާއިރު ލަދުވެތި ނަޒަރަކުން އަލްޔާ މާއިންއަށް ބަލާލައެވެ.\n“މާއިން އެންޑް އަލް ކޮންގުރާ..” ދަންނަ އަޑެއްހެން ހީވެގެން އަލްޔާ ބަލާލިއިރު ކުރިމަތީ ހުރީ މާއިންމެންގޭ އުޅުނު އާޔާއެވެ. ވަގުތުން އަލްޔާ މޫނުމަތީވި ހިނިތުންވުން ފަނޑުވިއެވެ.\n“އަލް މީޓް މައި ކަޒިން ސިސް އާޔާ.. އަސްލު މާއިންއަށްވެސް އިނގުނީ އިއްޔެ.. މިޝީ ގްރޫޕް ވޯކް ހަދަން ކުއްޖެއްގެޔަށް ގޮސް އުޅެނިކޮށް އިނގުނީ ބައްޕަ ތިމާގެ ބައެއްކަން.. މިޝީ މިގެޔަށް އާޔާ ގެނައީވެސް އެހެންވެ.. އެކަމް އާޔާ ބުނެގެން މިޝީ އެކަން ސިއްރު ކުރީ..” އަލްޔާ ހައިރާންވެފަ އަޑުއަހަން ހުރިއިރި ކުރިން އާޔާ އާ ދޭތެރޭ ދެކެވުނު ނުބައި ގޮތަށް ލަދުވެތިވިއެވެ.\n“އޯ އައި އޭމް ރިއަލީ ސޮރީ..” އަލްޔާ އާޔާ އާ ސަލާމް ކޮއްލަމުން ބުނެލިއެވެ.\n“އިޓްސް އޯކޭ..” ހިތްހެޔޮ ހިނިތުންވުމެއް ހަދިޔާކޮށްފަ އާޔާ ދިޔައީ މިޝީ ކައިރިޔަށެވެ.\n“ބޭބީ ހާދަލަދުން ތިހިރީ.. ދެން ތިހެން ލަދަކުން ނުހުރެވޭނެ..” މެހެމާނުން ތަންކޮޅެއް މަދުވި ގަޑިއެއްގަ އަލްވިން ނާޔާއަށް އަޑުއިވޭވަރަށް ބުނެލިއެވެ.\nނާޔާ އަލްވިންގެ އަތުގަ ބާރަށް ހިފާލިއެވެ. އަލްވިން ލާނެތް ގޮތަކަށް ހެވިފަ ނާޔާއަށް ބަލަން ހުއްޓެވެ.\n“މިރޭ ލަދުންގޮސް ހަލާކުވާވަރު ހަދާލާނަން..” އަލްވިން އިތުރަށް ނާޔާއާ ސަމާސަ ކޮށްލިއެވެ.\nއަންހެން ކުދިންގެ ތޫނު ނަޒަރު އަލަމްއަށް ހުއްޓެމުން ދާއިރު އަލަމްގެ ހުރިހާ ސަމާލު ކަމެއް ދެވިފަވަނީ މާއިން އާ އަލްޔާ ކައިރީ ސަމާސަ ކުރަން ހުރި މިޝީ އަށެވެ. ހުދުކުލައިގެ މެކްސީއެއް ލައިގެން ހުރި ފިޔާތޮށި ކުލައިގެ މާތަކުން އެހެދުން ޖަރީކުރެވިފައިވެއެވެ. އެހެދުމުގަ މިޝީ ފެންނައިރު ޒުވާން ފިރިހެން ކުދިންގެ ހިތްތަށް ދީވާނާ ވާވަރުވެއެވެ. އެދުވަހު ގޭން މިޝީ ފެނުނު ފަހުން އަލަމްއަށް މިޝީއާ ދޭތެރޭ ނުވިސްނޭ ދުވަހެއް ނުދެއެވެ.\nކައިވެނި ކަންތައް ރާވަން އުޅުނުއިރު މާއިން އާ އެކު މިޝީ އެގެއަށް ގޮސް އުޅޭއިރުވެސް އަލަމްގެ ހުރިހާ ސަމާލުކަމެއް ދެވެނީ މިޝީއަށެވެ. މިޝީވެސް ސިއްރު ނަޒަރަކުން އަލަމް އަށް ބަލާހެން ބައެއްފަހަރު އަލަމްއަށް ހީވެއެވެ. އާލިމާއަށްވެސް މިޝީ މާ ކަމުދާކުއްޖަކަށްވެގެން މިޝީއައިސްފިއްޔާ އާލިމާ އުޅޭނީ މުޅިންވެސް މިޝީ ގޮވައިގެންނެވެ. ހީވަނީ ކުރިންސުރެ ގާތް ދެ ރަހްމަތްތެރިންހެންނެވެ. މިހެން ކަމުން އަލަމްއަށް މިޝީއާ ވާހަކަ ދައްކާލާނެ ފުރުސަތެއް ނުލިބެއެވެ.\n“ދަރިފުޅާ ދެން ތިހެން ނުހުރެ ތިހާ ލޯބިވަންޔާ މިޝީ ކައިރީ ބުނަންވީނު.. ދަރިފިޅު ނުބުންޏަސް މަންމައަށް އިނގޭ ދަރިފުޅު މިޝީ ދެކެ ލޯބިވާކަން.. އެތައް ފަހަރަކު ތިހެން ހުއްޓާ މަންމަ ދެކެން..” އަލަމް ސިހުނީ ކުއްލިޔަކަށް ކައިރިން އާލިމާގެ އަޑު އިވުމުންނެވެ.\n“ދެން މަންމާ.. މަންމަވެސް ދައްކާވާހަކަ..” އަލަމް އެކަން ސިއްރުކުރަން މަސައްކަތް ކުރިއެވެ.\n“ދަރިފުޅާ މަންމައަށް އޮޅުވާނުލާބަ.. މަންމަވެސް ނުލާހިކު ކަމުދާ ކުއްޖެއް މިޝީ އަކީ..” އާލިމާ ހެވިލާފަ ބުނެލިއެވެ.\n“އާލިމާއްތާ ހިނގާބަ މިޝީއާއެކު ސެލްފީއެއް ނަގަން..” މިޝީއައިސް އާލިމާ އަތުގަ ހިފާލަމުން ބުނެލިއެވެ.\n“ކީއްކުރަން ނަގާ ސެލްފީ އެއް.. ޕްރޮފެޝަނަލް ފޮޓޯގްރަފާއެއް ގެނެސްފަ ހުއްޓާ..” އަލަމް މިޝީއާ ދިމާކޮއްލިއެވެ.\n” އެއީ އާލިމާއްތަ މިރޭ ހަދިޔާއަކަށް މިޝީއަށް ފޯނެއް ދިނީމަ މިޝީ ބޭނުންވަނީ ފުރަތަމަ ސެލްފީ އާލިމާއްތައާ އެކު ނަގަން..” މިޝީ އަލަމްއަށް ލޯ އަޅާލަމުން އާލިމާ އަތުގަ ހިފައިގެން މާއިންމެން ކައިރިޔަށް ދިޔައެވެ.\nޕާޓީ ނިމުމުން އެންމެން އެކީގަ ކައިގެން ގެޔަށް ދާން ނިކުތެވެ.\n“ދަރިފުޅާ މިއޮތީ ބައްޕަ ދޭ ހަދިޔާއެއް..” ޖީބުން ދެ ތަޅު ދަނޑި ނަގާ އަލްވިން އަށާ އަލްޔާގެ އަތަށް ދިނެވެ.\n“މީ ބައްޕަމެން އުޅޭ ގޭގެ ދެ އެޕާޓްމެންޓް ތަޅުދަނޑި.. ދަރިފުޅުމެންކައިރީ ކުރިންވެސް ބުނީމެއްނު ކައިވެނި ކުރީމަ ކޮންމެ ކުއްޖަކަށް އެޕާޓްމެންޓެއް ލިބޭނެޔޭ. އަލަމްވެސް މީހަކާއިނީމަ އެޕާޓްމެންޓެއް ލިބޭނެ..” ޝިޔާމް ހީލާފަ ބުނެލިއެވެ.\n“ވަރަށް ބޮޑަށް ޝުކުރިއްޔާ ބައްޕާ..” އަލްވިންއާ އަލްޔާއަށް އެއްފަހަރާ ބުނެވުނެވެ.\n“ދަރިފުޅާ އަލަމް ދޭބަ މިޝީ އާ މާން ގެޔަށް ލާފަ މި އެއްޗެހި ބަލާ އަންނަން.. މާން އެ އިނީ ނިދިއަސްފަ މިހާރުވެސް… ދެން މީގެ ފަހުން މިޝީއާ މާން އުޅޭނީ އަހަރެމެންގޭގަ..” މިޝީ އަތުގަ ހިފާލައިގެން ހުރި ފަސް އަހަރުގެ މާންއަށް ބަލާލަމުން އާލިމާ ބުނެލިއެވެ. މާއިންގެ ހިތް އުފަލުން ފޮޅުނެވެ. މާންއާ މިޝީ ދެކުދިންނަށް މަންމައެއްގެ ލޯބި އާލިމާދޭތީއެވެ.\nއާލިމާ އެހެން ބުނުމުން އަލަމް ފަހަތުން މިޝީ ދިޔައީ މާން ކޮނޑުމަތީ ބާއްވައިގެންނެވެ. މިޝީ ފަހަތު ސީޓަށް އަރަން އުޅުނު ނަމަވެސް އަލަމް ކުރީ ސީޓް ދޮރުހުޅުވައިގެން ހުރީމަ މިޝީ ކުރިޔަށް އެރިއެވެ. ކާރު ދުއްވަމުން ދިޔައިރު އަލަމް ޖަހަމުން ދިޔައީ ތުމްހީ ހޯ ލަވައެވެ. އިރު އިރު ކޮޅާ މިޝީގެ މޫނަށް އަލަމްއަށް ބަލާލެވެނީ ލޯބިން ފުރިގެންވާ ނަޒަރުންނެވެ. ގެއާ ހަމަޔަށް އައިރުވެސް އެދެމެދުގަ ވާ ހަމަހިމޭން ކަން ނެތި ކޮއްލަމުންދިޔައީ ޖަހާފަ ހުރި ލޯބީގެ ރީތި ދިވެހި ލަވައެވެ.\nކުރަން ހިތު ލީމޭ ލޯބިން ތިކަން\nވާނެ ލިޔެފާ މިހިތުގާ ތިނަން\nފާޅުގާހޭ ބުނަން ވީ މިރޭ\nހުރެވޭހޭ އެކަނި ދެން މިހެން\nބުނަން އުޅުނީމެ ވާވަރު ނިކަން\nފާޅު ކުރަމާ ދެހިތުގާ މިކަން\nވީ ގުޅޭށޭ ބުނަން ހޭ މިރޭ\nއުޅެވޭހޭ އެކަނި ދެން މިހެން\nއަލަމް ގެކައިރީ ކާރު ޕާކު ކޮއްލާފަ ފައިބައިގެންގޮސް މިޝީއަތުގަ އިން މާން އުރާލަން އުޅުނެވެ. މާން ނިދާފަ އޮތީމަ މާން ގޮވައިގެން ދާން މިޝީއަށް އުނދަގޫ ވެދާނެތީއެވެ.\n“ގެނޭ އަހަރެން އަތަށް މާން..” ކާރުތެރެއަށް ބޯދިއްކޮއްލައިގެން އޮވެ އަލަމް އެހެން ބުނެލިއިރު އެހާ ކައިރިން އަލަމްގެ މޫނު ފެނުމުން މިޝީއަށް ކަޅިޖަހާނުލާ އެ ފިރިހެންވަންތަ މޫނަށް ބަލަން އިނދެވުނެވެ.\n“އޯ ހެލޯ..” މިޝީ އެހެން ބަލަން ފެށުމުން އަލަމް ހެވިފަ ބުނެލި އިރަށް މިޝީ ދިޔައީ ސިއްސައިގެންނެވެ. އަދި ލަދުވެސް ގަތެވެ.\n“އޯކޭ ދޭ މާން ބާއްވާފަ އަންނަން.. މިޝީވެސް ދާނަން އާލިމާއްތައަށް ހެލްޕްވެދެން.. މާންކޮދެން ނުހޭލާނެ އަވަހަކަށް..” މިޝީ މާން އަލަމްއާ ހަވާލު ކޮއްލިއެވެ.\nއަލަމް އައި އިރު މިޝީހުރީ ކާރުގަ ލެގިލައިގެން ސާދަވިލޭރޭގެ ފުރިހަމަ ހަނދަން ނަޒަރު ހުއްޓާލައިގެންނެވެ. އަލަމްގެ ސިކުނޑިއަށް މޮޅު ހިޔާލެއް އައެވެ. ދުމެއްޖެހިހެން ގޭތެރެއަށް ވަދެފަ ނިކުތީ ރަތް ކުލައިގެ ފިނިފެންމަލެއް ހިފައިގެންނެވެ. ދަންވަރުގެ ވަގުތު ކަމުން މަގުމަތިން މީހެއްގެ ހިލަންވަނީ މަދު ފަހަރަކުއެވެ.\n“ވިލްޔޫ މެރީ މީ ބިއުޓިފުލް.. ” އަލަމް މިޝީ ކުރިމަތީ ކަކޫ ޖަހާލަމުން ރަތް ފިނިފެންމާ ދިއްކޮއްލާފަ ބުނެލިއެވެ.\nމިޝީ ހުރީ ފިނިވެފައެވެ. އަލަމް އެހާ ރޮމޭންޓިކްކޮށް އެހެން އެހީމައެވެ.\n“ޔެސް..” ލަދުން އިސް ޖަހާލައިގެން ހުރެ ހިތުގެ އެދުން މިޝީ ބޭރުކޮއްލީ ރަތް ފިނިފެންމަލުގަ ހިފާލަމުންނެވެ.\nއަލަމް ވީ އުފަލެއްގެ ބޮޑުކަމުން ތެދުވެ މިޝީގައިގަ ބާރަށް ބައްދާލިއެވެ. މިޝީގެ ހަށިގަނޑުގަވާ އެންމެ ހިމަ ނާރަށްވެސް އޭގެ އަސްރު ކުރުވިއެވެ. މިޝީއަށް ލިބެމުން ދިޔައީ ބުނެދޭން ނޭންގޭ ހިތްހަމަ ޖެހުމެކެވެ. އަލަމް އަތު ގެ ހިމާޔަތް މުޅި އުމުރަށްވެސް މިޝީ ބޭނުމެވެ. ދެމީހުންގެ އުމުރުގަ ހަ އަހަރުގެ ފަރަޤް ހުރިނަމަވެސް އެ ލޯބި އެކަމުގެ މައްޗަށް ގަދަވެގަތެވެ.\nދަރުބާރުގެޔަށް ދިޔައިރު އަލަމް ތަފާތު ސަމާސަ ކުރަމުން ދިޔައެވެ. މިޝީވެސް އެ ސަމާސަ ތަކުގަ ބައިވެރި ވަމުން ދިޔައެވެ. ކާރު ދަރުބާރުގެ ކައިރީ ޕާކް ކޮއްލުމަށް ފަހު މިޝީ ފައިބަން ހަދާލިތަނާ އަލަމް މިޝީގެ އަތުގަ ހިފާލިއެވެ.\n” އެޓްލީސްޓް އުންމައެއް ދިނީމަ ދެވޭނީ..” އަލަމް ކޮލުގަ އިނގިލި ޖައްސާލަމުން ލާނެތް ގޮތަކަށްބުނެލިއެވެ. އެވަގުތު މިޝީ އަނެއް އަތުން ދޮރު ހުޅުވަން ހަދާލިއިރަށް އަލަމް ލޮކް ކޮއްލިއެވެ.\n“ޔޫ ޑޯންޓް ހޭވް އެނީ އަދާ ޗޮއިސް..” އިޝްގުން ފުރިގެންވާ ނަޒަރުން އަލަމް މިޝީއަށް ބަލާލަމުން ބުނެލިއެވެ. މިޝީ ލަދުން ލަދުން އިނދެ އަލަމްގެ ކޮލަށް ދޮނެއް ދިނެވެ.\nއަލަމް އިތުރަށް މިޝީގެ މޫނާ މޫނު ކައިރިކޮށްލިއެވެ. އަދި މިޝީގެ ތުންފަތުގަ ބޮސްދިނެވެ. މިޝީ ދުވަހަކުވެސް އެފަދަ ކަމެއް އިހުސާސް ކޮއްފަނުވާތީ މިޝީއަށް ލިބުނީ ފޮނި ފޮނި އުފަލެކެވެ. ނަމަވެސް ގަނޑުވެފަ މިޝީ އިނީއެވެ. އިރުކޮޅެއްފަހުން ނޭވާ ހަމަޔަކަށް އަޅުވާލަމުން އަލަމް ދޮރު ހުޅުވާލަ ދިނުމުން ލަދުވެތި ނަޒަރަކުން އަލަމް އަށް ބަލާލާފަ ކާރުން ފައިބައިގެން މިޝީ ދުއްވައިގަތެވެ. ހެވިފަ މިޝީ ދިޔަދިމާލަށް ބަލަން އަލަމްއިނީ އޭނަގެ ނަސީބާމެދު ފަހުރުވެރިވެފައެވެ.\nކޮޓަރިއަށް ވަދެވުމާއެކު އަލްވިން ނާޔާ އަތްދަނޑިމައްޗަށް ލައިގެން ގޮސް އެނދުގަ ބޭއްވިއެވެ. އަދި ނާޔާގެ ތުންފަތުގަ ބޮސްދެމުން ދިޔައެވެ.\n“ބޭބީ ވެއިޓް ޗޭންޖް ކޮއްލައިގެން އަންނާނަން..” ނޭވާ ހަމަޔަކަށް އަޅުވާލަމުން ނާޔާ ލަދުން އޮވެ ބުނެލިއެވެ.\n“ނޯ ކާންޓް ވެއިޓް އެނީމޯ.. ހާދަ ދުވަހަކު ކެތްކޮއްފީމޭ..” މަސްތުން ފުރިގެންވާ ނަޒަރަކުން ބަލާލަމުން އަނެއްކާވެސް އަލްވިން ނާޔާއާ ގާތް ވަމުން ދިޔައެވެ. ލަދުވެތި ކަމާއެކު އަލްވިންގެ ހުރިހާ އެދުމަކަށް އިޖާބަ ދެމުން ނާޔާދިޔައެވެ.\nއަލްޔާއާ މާއިންވެސް ދިޔައީ އެކަކު އަނެކަކުގެ ފަރާތުން ހިތްހަމަ ޖެހުމާ ލޯބި ހޯދަމުންނެވެ. މުޅި ދުނިޔެ ނިދާފަ ވާއިރު އެދެމަފިރިން އެކަކު އަނެކެއްގެ ކިބައިން ހިތް ފުރޭވަރަށް އުފާ ހޯދަމުން ދިޔައެވެ.\nއެރޭ ނިމިގެންދިޔައީ މި ފެށުނު އާ ހަޔާތުގެ މުސްތަޤްބަލަށް ފޮނި ހުވަފެންތަކެއް ދެކެމުންނެވެ. އަދި ހަޔާތުގަ ކުރިމަތިވާ ގޮން ޖެހުންތަކާ ހިތާމަ ތަކުގަ ދެމީހުން އެކުގަ ބައިވެރިވުމަށް ވައުދުވަމުންނެވެ.\n❤ Mimmi ❤\nMORAL OF THE STORY:The small details of your lives are what really matter inarelationship. It is not the mansion, the car, property, the money in the bank. These create an environment conducive for happiness but cannot give happiness in themselves.\nTrue love will always find it’s way; No matter what obstacles are in it’s path. If your love is true; Just wait for it to find you ..♥ ?\nThankx Naxy ?\nNimunytha mi vaahaka??? 🙁 noooooo… Haadha dheraey… Dhn nehtha new stry eh uo kureveykah mimmi??\nMivaahaka vx v habbu… Ekm dhigu koh genaii nama v furihama vees. ? keep it up?\nYes nimunee. Mi kurin genesdheefa in vaahaka eh. Dhen eyru genes dheefa in varah hama mi genesdhiny ekam kudhin chnges aa eku. Dhen Exam ninmmaafa fun loabige continue kuraanan In Sha Allah. Thankx Akko ?\nNimunytha mi vaahaka??? 🙁 noooooo… Haadha dheraey… Dhn nehtha new stry eh upkureveykah mimmi??\nstory is v v v nice.\nThankx Liyaa ?\nHaadha avahah thi ninmaaly mihaa reethi story eh. Waiting for another story\nThankx Afoo ?\nAlhey nimunee tha? Maa avaha thi ninmaalee. Khon irakun dhn mimmi ge ithuru vaahaka eh kiyaalan libeynee? V beynun ingey mimmi ge vaahaka eh kiyaalan\nThankx Faathee ? In Sha Allah varah avahah Fun loabi story continue kuran fashaanan. ?\nBeautiful story mimmi\nAnd I like the moral.. Mimmi Story ninmaairu moral genesdheythi varah salhi. Keep it up dear\nThankx Hanan ?\nvrh vrh vrh salhii… 😀\nEkaku anekaku thunfathuga bos demun neyvaa hamayakah alhuvamun story nihmaalytha..\nHaha yes ?\nMimmi alhe thankolheh dhigukohlinama mi story. varah dheravejja mihaa reehchah genesdheefa ninmaalyma\nMI kurinves genesdheefa in story eh.. Evarah mi genesdhiny. ?\nhaw shia shaba shi r\nMashaa Allah haadha reachey,moyavaavaruvey v furihama,hama ragalhaves hithuge ehme himanaarah,asaru kohli kiyaali gadeegaves,hama habeys\nAwwwn thankx Haw ?\nOmg! this is totally fab….. i Loved your Moral mimmi……. eagerly waiting for your next amazing story…\nThankx chum handi ? ?\nWow beautiful story nd Moral too.\nThankx Anonymous ?\nAdhi miadhuge part dhigukoh genesdhinyma happy vefa hure story kiyan feshyves. kiyaaa nimunu iru story ehkoh nimijje. Varah reethi ekam dheravejje avahah ninmaalyma\nAlhey Really sorry. Thankx alya ? ?\nV v v rythi\nDhen v wait kuraanan mimmi ge funloabi ah\nBtw Good luck for your exam ?\nThankx Sheyou ? ?\nThankx imagination ?\nVery nice … love all ur stories ❤❤\nThankx ULya ?\nMasha Allah nice story\nThankx Reader ?\nFunloabi nimifa ennu eothy\nMimmi abadhuves repeat kotths story gennany\nMivaahaka ves repeat koh migenaee\nFunloabi ves nimifa eothy\nFun loabi story evaguthah ninmaaly ey mimmi buny due to my exams. Ekam exam nimunyma continue kuraanameyves mimmi bunin. Dhen mi story alun mi genesdhiny kurin ehn ID akun genesdhevifa inyma. ?\nMimmi hurihaa storys ves varah reethi. Dhen new story eh nehtha\nނަމަވިޔަސް… (ފަހު ބައި)\nލޯބި April 3, 2015\nތިޔަ ލޯތްބަށް އެދެމޭ – 11 & 12\nއުފެއްދުންތެރި ލިޔުން އެހެނިހެން މަޖާ ލޯބި March 23, 2021\nއިންތިޒާރު (ފަސްވަނަ ބައި)\nލޯބި September 18, 2015\nލޯބި August 22, 2015\nހިތާމަ ދީނީ ލޯބި January 15, 2019\nރީތި ސޫރައެކޭ 3-\nލޯބި ނުވިޔަސް ފިރުމާލަދީ….23\nހިތާމަ ލޯބި April 22, 2018


ހަވީރު ނޫސް ނެރުން ހުއްޓުވާލުމާމެދު ކަންބޮޑުވުން ފާޅުކުރުން – Maldivian Democratic Party\n01 އޭޕްރީލް 2016\nހަވީރު ނޫސް ނެރުން ހުއްޓުވާލުމާމެދު ކަންބޮޑުވުން ފާޅުކުރުން\nދިވެހިރާއްޖޭގައި އެންމެ ދުވަސްވީ އަދި ޕްރިންޓްކޮށްގެން ނެރެމުންދާ ހަމައެކަނި ނޫސް ނެރުން ހުއްޓާލުމަށް އިއްޔެ ސިވިލް ކޯޓުން ވަގުތީ އަމުރު ނެރުއްވާފައިވާތީ ދިވެހިރައްޔިތުންގެ ޑިމޮކްރެޓިކް ޕާޓީގެ ފަރާތުން އިންތިހާއަށް ކަންބޮޑުވުން ފާޅުކުރަމެވެ.\nހަވީރު ނޫސް ނެރުން ހުއްޓާލުމަށް އެންގުމަކީ މިނިވަން ނޫސްވެރިކަމަށް އެޅޭ ހުރަހެއް ކަމުގައި އެމް.ޑީ.ޕީން ދެކެމެވެ. ހަވީރު ނޫހަކީ ޚަބަރާއި މައުލޫމާތު ހޯދުމަށް އެތަށް ހާސް ރައްޔިތުންނެއް ބަރޯސާވާ ނޫހެއް ކަމުން ހަވީރު ނޫސް ނެރުން ހުއްޓާލުމުން އެކަމުގެ ގެއްލުން ރައްޔިތުންނަށް އެތަށް ގޮތަކުން ލިބޭނެއެވެ. އެހެން ކަމުން އެއީ އާންމު މަސްލަޙަތުވެސް ހިމެނޭ މައްސަލައެކެވެ.\nފާއިތުވީ އަހަރުތަކުގެ ދިވެހިރާއްޖޭގެ ނޫސްވެރިކަމުގެ މިނިވަންކަން އެތައް ދަރަޖައަކަށް މިވަނީ ދަށްވެގެންގޮސްފައެވެ. 2015 އަހަރު ޕްރެސް ފރީޑަމްގައި ދިވެހިރާއްޖޭ ވަނީ 180 ޤައުމުތަކުގެ ތެރެއިން 112 ވަނަ އަށް ވެއްޓިފައެވެ. ރައްޔިތުން އިންތިޚާބުކޮށްފައިވާ ސަރުކާރު ބަޣާވާތަކުން ވައްޓާލުމަށްފަހު މިއައި އަހަރުތަކުގެ ތެރޭގައި އެތައް ނޫސްވެރިންނެއް ހައްޔަރުކޮށް، އެމީހުންނަށް އަނިޔާކޮށް އަދި ޖަލަށްލައި އެތައް ނޫސްވެރިންގެ މައްޗަށް ނުޙައްޤުން ޖިނާޢީ ދައުވާވެސް ވަނީ އުފުލާފައެވެ. މީގެ އިތުރުން ދިވެހިރާއްޖޭގެ ނޫސްވެރިކަމުގެ ހަޔާތުގައި ހިނގި އެންމެ ހިތާމަވެރި ޙާދިސާ ކަމުގައިވާ މިނިވަން ނިއުސްގެ ނޫސްވެރިޔާ އަޙްމަދު ރިލްވާން ގެއްލުވާލައި އެކަން އެއްވެސް މިންވަރަކަށް ތަޙްޤީޤް ނުކުރުމުން ސަރުކާރުން ނޫސްވެރިންގެ ރައްކާތެރިކަމާމެދު އެއްވެސް ޝައުޤުވެރިކަމެއް ނެތްކަން އެނގެއެވެ. މިއީ ޑިމޮކްރަޓިކް ވެރިކަމެއް އޮންނަ ޤައުމެއްގައި މިނިވަން މީޑިޔާއާ މެދު ކަންކޮށްގެން ވާނެ ގޮތެއް ނޫނެވެ. ސާރުކާރުން ބޭނުންވާ ހިނދެއްގައި ވަކި ބަޔަކަށް އިސްކަންދީގެން ސަރުކާރުން އެދޭ ގޮތަށް މީޑިޔާ މެދުވެރިކޮށް ޚަބަރު ގެނައުމަށް މަސައްކަތްކޮށް އެފަދަ ކަންކަން ކުރުމަށް އިންކާރު ކުރާ ފަރާތްތަކާމެދު ފިޔަވަޅު އެޅުމާއި، ނޫސްތަކާއި ޓީވީ ސްޓޭޝަންތައް ނައްތާލާނެ ކަމުގެ އިންޒާރު ދިނުމަކީ ރައީސް ޢަބްދުﷲ ޔާމީން ކުރައްވާ ފިނޑި ކަމެކެވެ. އަދި މިފަދަ ކަންކަމުނެ ރައީސް ޔާމީނުގެ ޚުދުމުހުތާރުކަން އިތުރަށް ހާމަވެއެވެ.\nމީޑިޔާއަކީ ޑިމޮކްރަސީގެ އެންމެ މުހިއްމު އެއް ތަނބު ކަމުގައިވާއިރު މިނިވަން ނޫސްވެރިކަން ކުރުމުގެ މާޙައުލު މިއަދު ދިވެހިރާއްޖޭގައި ނެތްކަމީ ކަންބޮޑުވާ ކަމެކެވެ. އަދި މިކަމުން ދިވެހިރާއްޖެ މިއަދު ވެއްޓިފައިމިވާ އަނދަވަޅުގެ ފުންމިން ހާމަވެއެވެ. ސަރުކާރުގެ ޚުދުމުހުތާރުކަމާ، ސަރުކާރުން ޝާރުޢީ ދާއިރާއަށް ނުފޫޒު ފޯރުވާ މިންވަރުވެސް ހާމަވެއެވެ.\nހަވީރު ނޫސް ނެރުމަކީ ދިވެހިރައްޔިތުންގެ މަސްލަހަތު އެކަމުގައި މިއަދު ހިމެނޭ ކަމެއްކަމުގައިވުމުން ހަވީރު ނޫސް ނެރުމަކީ މިއަދު ކޮންމެހެންވެސް ކުރަން ޖެހޭ ކަމެއްކަމުގައި އެމް.ޑީ.ޕިން ދެކެމެވެ. އަދި މިނިވަން ނޫސްވެރިކަމަށް ހުރަސް ނާޅުއްވައި ބިރުވެރިކަމެއް ނެތި މަސައްކަތް ކުރެވޭނެ މިނިވަން ނޫސްވެރިކަމުގެ މާހައުލެއް ޤާއިމުކުރެއްވުމަށް ރައީސް އަބްދުﷲ ޔާމީނަށް ގޮވާލަމެވެ.\nތާރީޚް: 1 އޭޕްރިލް 2016


Dhan Jassan Govi Massalagai Hisaan Ge Sitee Eh Majleehah! - Vaguthu\nޖުޑިޝަލް ސާވިސް ކޮމިޝަންގެ ރައީސް އަދި ރައްޔިތުން މަޖިލީހުގެ ތުޅާދޫ ދާއިރާގެ މެމްބަރު ހިސާން ހުސައިން "ދަންޖައްސަން" ޖެހޭ ކަމަށް އެމްޑީއޭގެ ލީޑަރު އަދި ދ. މީދޫ ދާއިރާގެ މެމްބަރު އަހްމަދު ސިޔާމް ވިދާޅުވުމުން އެ މައްސަލަ މަޖިލީހުގެ ސަމާލުކަމަށް ގެނެސްފިއެވެ.\nމެންބަރު ހިސާން އަށް އަމާޒުކޮށް، ސިޔާމް އެފަދަ މޭރުމަކުން ވާހަކަ ދެއްކެވި ކަމަށް ބުނާ އޯޑިޔޯ ކްލިޕެއް އޮންލައިން ނޫހަކުން ވަނީ މިއަދު އާންމުކޮށްފައެވެ. މިކަމާ ގުޅިގެން ސިޔާމް ވިދާޅުވެފައިވަނީ އެ ފަދައިން ވިދާޅުވީ އޭގެ އަމަލެއް ހިންގުމުގެ މާނައިގައި ނޫން ކަމަށެވެ.\nރައްޔިތުންގެ މަޖިލީހުގެ ރައީސް މުހައްމަދު ނަޝީދަށް އެޑްރެސް ކުރައްވައި ހިސާން ފޮނުއްވި ސިޓީއެއްގައި ވަނީ، 241 ކޮމިޓީގައި ސިޔާމް އެފަދަ މޭރުމަކުން ވާހަކަ ދައްކަވާފައިވާތީ އެ ކަމާ ކަންބޮޑުވެވަޑައިގަންނަވާ ކަމަށެވެ. އަދި އެ ކަމުގެ ސީރިއަސް ކަން ފާހަގަކުރައްވައި މަޖިލީހުގެ ސަމާލު ކަމަށް މި ކަން ގެންނަ ކަމަށް ހިސާންގެ އެ ސިޓީގައިވެއެވެ.\nމަޖިލީހުގެ 241 ކޮމިޓީން ހިންގާ ޕާލިމަންޓަރީ އިންކުއަރީގެ މަޖިލީހުގެ މަސައްކަތާ ވަރަށް ދުރުން އުޅުއްވާ ސިޔާމް ކުއްލި ގޮތަކަށް ކުރިން ދުވަހުގެ ބޭއްވި ބައްދަލުވުމުގައި ބައިވެރިވެފައިވެއެވެ. އެ ދުވަހާއި އަދި އޭގެ ފަހުން މިއަދު ބޭއްވި ކޮމިޓީގައި ހިސާނަށް ސިޔާމް ނިސްބަތްކޮށް ވަރަށް ހުތުރުކޮށް މުއާމަލާތް ކުރެއްވި ކަމަށް އެ ސިޓީގައިވެއެވެ.\nއަދި ހިސާން ކޮމިޓީގައި ނެތް ވަގުތެއްގައި އޭނާ "ދަން ޖައްސަން" ގޮވަން ޖެހޭ ކަމަށް ސިޔާމް ވިދާޅުވި ކަމުގެ މައުލޫމާތު އެ ކޮމިޓީގެ އެހެން މެންބަރުންގެ ކިބައިން ލިބިފައިވާއިރު، އެ ފަދަ މޭރުމަކުން ވާހަކަ ދެކެވޭނެ ކަމަށް ބަލައިނުގަނެވޭނެ ކަމަށް ހިސާންގެ އެ ސިޓީގައި ލިޔުއްވާފައިވެއެވެ.\nމީގެ އިތުރުން ހިސާން މަޖިލީހަށް ހުށަހެޅުއްވި ބިލަކާ ގުޅިގެން ގިނަ ބަޔެއްގެ ފަރާތުން އޭނާއަށް އެކި ޒާތުގެ އިންޒާރުތައް އައިސް ނުރައްކަލަކަށް ހުށަހެޅިފައިވާ މި ދަނޑިވަޅުގައި މެންބަރަކު ދެއްކެވި ވާހަކައާ މެދު ވަރަށް ބޮޑަށް ކަންބޮޑުވެވަޑައިގަންނަވާ ކަމަށް އެ ސިޓީގައިވެއެވެ.\nއެއީ އާންމު ތަނެއްގައި މުސްލިމަކު ކާފަރު ކުރުމުގެ ތުހުމަތު ކުރުމަކީ ޖިނާއީ ކުށެއްގެ ގޮތުގައި ކަނޑައަޅާ ގޮތަށް ގާނޫނުލް އުގޫބާތަށް އިސްލާހު ގެނައުމުގެ ބިލެވެ. ހިސާނަށް މި ދުވަސްވަރު ބޮޑެތި ފާޑުކިއުންތަކާއި އެކި ޒާތުގެ އިންޒާރުތައް އަންނަމުން ދަނީ މި ބިލާ ގުޅުވައިގެނާއި ފަނޑިޔާރުންގެ މައްސަލަތައް ބަލަން އޮންނަ ޖޭއެސްސީގެ ރިޔާސަތުގައި އެކަމަނާ ހުންނަވާ ކުރައްވާ މަސައްކަތްތަކާ ގުޅުވައިގެނެވެ.\nޖޫން 7, 2021 20:54\nސަރުކާރު ފަރާތުން ހިސާނު ހުށައެޅުންވިބިލެއް މިހެން ، ނޫހުންވެސް ފިތުނަ އުފައްދަނީ\nޖޫން 7, 2021 21:20\nއެމްޑީޕީ ތެރޭގަ އި ފެކުޝަން އުފެދިފަ އިވާ ވަރުން ސިޓީ އާ އިމެދު ކަން ބޮޑުވެ\nޖޫން 8, 2021 22:12\nޖޫން 7, 2021 21:22\nކިތަންމެ ބިލެއް ހުށައެޅިޔަސް މީހާ އައުރަ ނިވާކޮއްގެން ހުރި ކަމަކަށް ނުވާނެ... އަދި ހިސާނު ބިލު ލައިގެން ދޮންކުރަން އުޅުނަސް ދުނބުރިއެއް އަނބަކަށް ނުވާނެ.. ލާދީނީ މީހުން ވާނީ ހަމަ ލާދީނީއަށް\nޖޫން 9, 2021 10:51\nވަރައްބޮޑުތެދެއް މާތްﷲ އިރާދަފުޅުން ޙިސާން ބޭއިންސާފުން ކުރަމުން ގެންދާ ކަންތައްތަކުގެ ވަރުގަދަ ޢަޛާބު ދެއްވާނެ\nޖޫން 7, 2021 21:29\nބުނުމުގެކުރިން ބަހަކީ ތިމާގެ އަޅެ އް ބުނުމަށްފަހު ތިމާވާނީ ބަހުގެ އަޅަކަށް ކުރެވޭ ކަންތަކާ ބުނެވޭ އަދި ހުށައަޅާ ކަންތަކާމެދު ވިސްނާލުން ބުއްދިވެރި. އަހަރެން ހީ ކުރީ މަޖިލީހުގައި ތިއްބަވަނީ ނަމުން އިތްޒަތެެރި ބުއްދިސަލާމަތުން ތިބި ދިވެހިންކަމަށް ނަމަވެސް މިހާރު އެގިޖެއް އެތާ ގިނައީ ދެއުޅިއެއް ނުވާ ކަނޑުކޮހުންކަން\nމި ދައްތަ އަހަރެން ބޭނުން ށާދީ ކުރަން. ޑާކާ ގަ ހުންނަނީ އަހަރެންގެ ހައުސް.\nޖޫން 7, 2021 22:01\nހިސާން ކަލޭ ގޮސް އޮވޭ އަންނީ އުނގަށް އަރާ.. އަންނީ ގިލިގިލި ކޮށްޓަދޭނެ..\nޖޫން 7, 2021 22:26\nއއެކަކު އަނެކެ އްގެ މަސް އަލަ ބެލުމުގަ ފަސް އަހަރުގެ ދަ އުރު ނިންމާލާ، ރަ އްޔިތުންނަށް މަންފާލިބޭ ކަމެ އް ކުރެވޭނެބާ؟\nޖޫން 7, 2021 22:54\nއެެއީ ތެދެއް ހިސާން ދަންޖައްސައިގެން ނުވާނެ.\nޖޫން 7, 2021 23:04\nމިފަހަރު ސިޔާމު މަޖްލިސް އިން ވަކިކޮށްލާނެ ތިޔަފަދަމަޤާމްތަކުގަ ތި އްބަވާ އިރު އޮރިޔާން ނިވާ ކޮށްގެން ތި އްބެވުން ކި އެ އްތޯ ހަ އްހަ އް؟!؟!؟!\nޖޫން 7, 2021 23:12\nމިއީ އެއްކަލަ ނުކުޅަދޭ މީހުން ކުޅަދޭ މީހުންނަށް ގޮވިމީހާދޯ ؟؟؟؟؟\nޖޫން 7, 2021 23:13\nތިޔަ ބޭފުޅުން ހެޔޮ ކޮއްމެ ކަމެއް ކުރަން ގޮވިޔަސް އަދަބެއް ނާނނާނެ މީހަކު ކޮމެންޓެއް ކޮއްލައިފިއްޔާ އެވީ ކުޑަ ގޮޅިޔައްލާން.\nޖޫން 7, 2021 23:45\nފުރަމާލޭގެަގުތަކުގަ އާންމުރައްޔިތުންނައް ހިނގާއުޅެމް އުނދަގޫވާހިސާބައް ދުއްވާލާ ޑޜ ވަހީދު ދަންޖައްސާ މަރަން ގޮވި ޕާޓީ މިއަދުވެރިކަަން ކުރަން ލިބުނީމަ ހުދުކާފޫރައްވީ...\nޖޫން 7, 2021 23:57\nހިސާން ކޮބާ ބުރުގާ. ޥވވވވ ހުތުރު މުސްލިމަކަށް ވެހުރެ ބުރުގާ ނޭޅީމާ. ނާޒިލުވެސް ވެއްޖެއެއްނޫންތަ ގަދަބާރުންވެސް މީނަ ބުރުގާއަޅުވަން. މަވެސް މީ ބުރުގާ އަޅަައިގެން ހުރި މީހަކަށް ވާތީ މިހެން މި ބުނީ.\nޖޫން 8, 2021 00:02\nޑޜ ވަހީދު ދަންޖައްސާ މަރަންގޮވި އެމްޑީޕީ ގެ އައުވާނުން\nމިއަދު ހުދުކާފޫރައްވީތޯ؟ ގަްުމުގަ ވަލއްޔުލްއަމްރު ދަންޖައްސާ މަރަން ގޮވުމަކީ ހަމަ ވަރަށް ސިމްޕަލް ކަމަކީތޯ؟ ސިފައިންަ މަގުމަގަތީ ރޫޓް މާޗްގަ އެމީހުންނާދިމާލައް ހަތަރެސްފާބަޅާބުޅިކިރަމުން ވައްތަރު ޖައްސަމުން ތެޅުނީ ކޮންބައެއްތޯ؟ ފުލުހުމްނާތަޅާނެ ކުދިންކޮޅެއް ހޯދާގެން މާރާމާރީ ހިންގަން ހިތްވަރުދީ ދައުލަތުގެ މުއައްސަސާތްކުގަ ހުޅުޖަހާ ރައްޔިތުންގެ މުދަލްއް ގެއްލުންދިނީ ކޮންބައެއްތޯ؟ ކޮހުންބޮޑުންނައްވީ އިރު ހޭވިހަޑިދޯ؟..... އައްޗީޑި ލަދުންބޯހލާކު\nޖޫން 8, 2021 12:06\nޑޜ.ވަހީދު (ރައީސްވަހީދު) ދަންޖައްސަން ނުވަތަ ކާޅަށްގޮވިއިރު މީނަވެސް އެމްޑީޕީއާއެކު ހުރި ކައްޗަށްއެޅި ބިންގަލެއް އެއްޗާހަމަޔަށް އެރިއަސް އޮންނާނީކައްޗަށް\nޖޫން 8, 2021 16:11\nމަޖިލީހުގައި މީހުން މަރަންވެސް ގޮވޭނެ ކަމަސް މަޖިލީސް ރައީސް ވިދާޅުވަނީ ، އަދި މީހަކު ދަންޖަންސަން ޖެހޭބުނުމަކުން މަރުވީކީވެސް ނޫނެންނު ، ލާދީނީ މީހުން ވަރަށް ބޮޑަށް މަރު ދެކެ ބިރުގަންނަކަމަށް ވަނީ ، އެކަމު އެއީ ދޯ ގެރެންޓީ ކަމަކީ..


Majlis Memberun Nerunee Gotheh Nethigen, Gaanoonaa Hilaafu Nuvan: Adam Shareef - Vaguthu\nކުރީގެ ރައީސް އަބްދުﷲ ޔާމީން އަބްދުލްގައްޔޫމްގެ ވެރިކަމުގައި ޑިފެންސް މިނިސްޓަރުގެ މަގާމުގައި ހުންނެވި އިރު ރައްޔިތުންގެ މަޖިލީހުގެ މެންބަރުންތަކެއް ސިފައިން ބޭނުންކޮށްގެން ބޭރުކޮށްފައިވަނީ މަޖިލީހުން އެ ގޮތަށް އެދި، އިތުރު ގޮތެއް ނެތިގެން ކަމަށާއި ގާނޫނާ ޚިލާފު އެއްވެސް ކަމެއް ކުރައްވާފައި ނުވާނެ ކަމަށް ޕީއެންސީގެ ޕާލިމެންޓްރީ ގްރޫޕްގެ ލީޑަރު އާދަމް ޝަރީފް މިއަދު ވިދާޅުވެއްޖެއެވެ.\nކުރީގެ ސަރުކާރާ ގުޅޭ ގޮތުން އިދިކޮޅު ފަރާތްތަކުން ފާޑުކިއުންތައް އަމާޒު ކުރި އެއް ކަމަކީ ސިފައިން ބޭނުންކޮށްގެން މަޖިލީހުގެ ތެރެއިން މެންބަރުން ނެރުމެވެ. އެކަން ހިނގި އިރު ޑިފެންސް މިނިސްޓަރަކަށް ހުންނެވީ އާދަމް ޝަރީފެވެ. މިހާރު ވެސް މަޖިލީހުގެ ތެރޭގައި އެމްޑީޕީގެ މެންބަރުން އާދަމް ޝަރީފްއަށް ރައްދު ދެއްވާނީ ވެސް "ދަތް ދޮޅި ދުއްވާލަން އެންގި މިނިސްޓަރު" ކަމަށް ވިދާޅުވެއެވެ.\nމިއަދު ހެނދުނު ކްލަބް ހައުސްގައި ކުރިއަށް ދިޔަ "ވަގުތު" ގެ "ހަވާސް" ގައި މިކަމާ ގުޅޭ ގޮތުން ސުވާލު ކުރުމުން އާދަމް ޝަރީފް ވިދާޅުވީ އޭރު ސިފައިން މަޖިލީހުގެ ސެކުއިރިޓީ ބެލެހެއްޓީ ގާނޫނީ އިމުގެ ތެރެއިން ކަމަށެވެ. އަދި ގާނޫނުއަސާސީގައި މަޖިލީހުގެ ހިމާޔަތް ކަށަވަރު ކުރަން ސަލާމަތީ ޚިދުމަތްތަކުގެ މައްޗަށް އޮންނާތީ އާއި ސަލާމަތީ ޚިދުމަތްތަކުގެ މައްޗަށް ބާރު ފޯރުވުމުގެ ބާރު މަޖިލީހަށް އޮންނާތީ ކަން އޭނާ ފާހަގަ ކުރެއްވިއެވެ.\n"މަޖިލީހުގެ މެންބަރުން ބޭރު ކުރަން އެ ދުވަހު ޖެހުނީ އެހެން ގޮތެއް ނެތިގެން، ޑިފެންސް މިނިސްޓަރު ކަމުގައި ހުރިއިރު ގާނޫނު އަސާސީއާއި ގާނޫނުތަކާ ޚިލާފް އެއްވެސް ކަމެއް ކޮށްފައެއް ނޯންނާނެ،" އާދަމް ޝަރީފް ވިދާޅުވިއެވެ.\nރައްޔިތުންގެ މަޖިލީހުގައި މައްސަލަތަކަށް ބަހުސް ކުރާ އިރު އިދިކޮޅު މެންބަރުން ސަރުކާރަށް ފާޑު ވިދާޅުވުމުން، ނިޒާމީ މައްސަލަތައް ނަންގަވައިގެން ޕީޕީއެމްގެ ސަރުކާރުގައި ހިނގާފައިވާ ބައެއް ކަންކަން ވިދާޅުވެ އެމްޑީޕީގެ މެންބަރުން ރައްދު ވެސް ދެއްވައެވެ. ބައެއް ފަހަރު ހައްލުތަކަށް ވާހަކަ ދެއްކެވުމުގެ ބަދަލުގައި އޮންނަނީ ވެސް ދެ ސަރުކާރު ހިނގާފައިވާ ކަންކަން ފާހަގަ ކުރައްވައި ޒުވާބު ކުރެއްވުމެވެ.


SunOnline: Street Dancer ge aa Lava eh\nސްޓްރީޓް ޑާންސާ ގެ އާ ލަވައެއް!\nއައިމިނަތު ލުބާ 31 Jan 2020, 14:46\nމި މަހު 24 ވަނަ ދުވަހު ރިލީޒްކުރި ރެމޯ ޑި ސޫޒާގެ ފިލްމު "ސްޓްރީޓް ޑާންސާ"ގެ އާ ލަވައެއް ދައްކާލައިފި އެވެ.\nފިލްމު ރިލީޒްކުރިތާ ހަތްވަނަ އަށްވީ ދުވަހު 50 ކުރޯޑުގެ އާމްދަނީއެއް ހޯދި އެ ފިލްމުގެ ލަވައެއް ރިލީޒްކުރި އިރު އެ ލަވައަށް އަންނަނީ ބޮޑު ތަރުހީބެއް ލިބެމުންނެވެ. ނޯރާ ފަތެހީ، ޝްރައްދާ ކަޕޫރު އަދި ވަރުން ދަވަން ފެނިގެންދާ "ނާޗީ ނާޗީ" އަށް މިހާތަނަށް ވަނީ އަށް މިލިއަނަށްވުރެ ގިނަ ވިއުސް ލިބިފަ އެވެ.\nމި ފިލްމުގައި ފިރިހެން ލީޑުން ފެނިގެންދާނީ ބޮލީވުޑްގެ އެންމެ ޑިމާންޑް ބޮޑު އެއް ތަރި ވަރުން ދަވަން އެވެ. އަންހެން ލީޑު ރޯލުން ފެނިގެން ދާނީ ޝްރައްދާ ކަޕޫރެވެ. މި ދެތަރިން އެކުގައި މީގެ ކުރިން "އޭބީސީޑީ 2" ގައި ވެސް މަސައްކަތް ކޮށްފައިވެއެވެ.\nމި ފިލްމަކީ މިހާތަނަށް އިންޑިއާ އިން ގެނެސްދޭ އެންމެ ބޮޑު ޑާންސް ފިލްމެވެ. ޑާންސް ގްރޫޕްތަކެއްގެ ކުރިމަތިލުން ފިލްމުގައި ފެނިގެންދާނެ އެވެ. މި ފިލްމުގައި ކޮރިއޮގްރާފަރު ޕްރަބޫދޭވާގެ ސަޅި ނެށުންތަކެއް ފެނިގެންދާ ލަވަ "މުއްކާލާ މުކާބަލާ"ގެ ރީމޭކެއް ފެނިގެންދާނެ އެވެ.


މިމިނިސްޓްރީގެ ނަންބަރު: (IUL)101-EP/1/2015/11 އިޢުލާނާ ހަވާލާދީ ދަންނަވަމެވެ. އެ އިޢުލާނުގައިވާ ބައެއް މަޤާމުތަކަށް އެކަށީގެންވާ ވަރަށް އެޕްލިކޭޝަން ލިބިފައިނެތުމާއެކު، މި އިޢުލާނުގެ މުއްދަތު 16 ފެބުރުވަރީ 2015 އަށް އިތުރުކޮށްފީމެވެ. 15 ޖެނުއަރީ 2015 ގެ ނިޔަލަށް ލިބިފައިވާ އެޕްލިކޭޝަންތައް ހިމެނޭނެއެވެ.\nމިނިސްޓްރީ އޮފް އިކޮނޮމިކް ޑިވެލޮޕްމަންޓުގެ ދަށުން ޤާއިމްކުރެވޭ ބިޒްނަސް ޑިވެލޮޕްމަންޓް ސަރވިސް ސެންޓަރުތަކަށް (ބީ.ޑީ.އެސް.ސީ) ތިރީގައި މި ދަންނަވާ މަޤާމްތަކަށް ކުރިމަތިލައްވަން އެދޭ ފަރާތްތަކުން ސިޓީ ހުށަހެޅުއްވުމަށް ފުރުޞަތު ހުޅުވާލަމެވެ.\nގދ. ތިނަދޫ ބީޑީއެސްސީ އަށް\n- 01 މެނޭޖަރ\n- 01 ޓްރޭނިންގ ކޯޑިނޭޓަރ\n- 01 ޓްރޭނިންގ ކޯރޑިނޭޓަރ\n- 01 އެޑްމިން ފައިނޭންސް އޮފިސަރ\nއައްޑޫ ސިޓީ ބީޑީއެސްސީ އަށް\nމި މަޤާމުތަކަށް އެޕްލިކޭޝަން ހުށަހަޅުއްވާ ފަރާތްތަކުގެ ތެރެއިން ޝަރުޠު ހަމަވާ ފަރާތްތަކާއި އެކު އިންޓަރވިއު ކުރުމަށް ހަމަޖެހިފައިވަނީ ބީ.ޑީ.އެސް.ސީ ޤާއިމްކުރާ ރަށުގައެވެ. އަދި މާލޭގައި ނަމަ މިނިސްޓްރީ އޮފް އިކޮނޮމިކް ޑިވެލޮޕްމަންޓް ގައެވެ. މިނިސްޓްރީއަށް މިވަޒީފާތަކަށް އެދި ސިޓީ ހުށަހަޅުއްވާއިރު ތިރީގައި ދެންނެވިފައިވާ ލިޔުންތައް ހުށަހަޅުއްވަންވާނެއެވެ.\nމި މަޤާމުތަކަށް ޝައުޤުވެރިވާ ފަރާތްތަކުން މި ޢިޢުލާނާއެކު މިވާ ޓާރމްސް އޮފް ރިފަރެންސް ގައިވާ ގޮތުގެ މަތިން،16 ފެބުރުވަރީ 2015 ގެ 14:00 ގެކުރިން،ލިޔުންތައް ތިރީގައިވާ އެޑްރެހަށް ހުށަހެޅުއްވުންއެދެމެވެ. އީމެއިލް މެދުވެރިކޮށް ސިޓީ ހުށަހަޅާނަމަ [email protected] އަށް މެއިލް ކުރެއްވުން އެދެމެވެ. އަދި ސިޓީ ހުށަހަޅާއިރު އެދިލައްވަނީ ކޮން ސެންޓަރއެއްގެ މަޤާމަކަށް ކަން އެނގޭގޮތަށް ބަޔާން ކުރެއްވުން އެދެމެވެ.\nމަޤާމުގެ ޓާރމްސް އޮފް ރިފަރެންސް މިމިނިސްޓްރީގެ ވެބްސައިޓް http://www.trade.gov.mv އިން ލިބިލައްވާނެއެވެ.\nސިޓީއުރައިގައި 'ބިޒްނަސް ޑިވެލޮޕްމަންޓް ސަރވިސް ސެންޓަރގެ ވަޒީފާއަށް އެދި' މިހެން ލިޔެފައި އޮންނަންވާނެއެވެ.\n15 ރަބީޢުލްއާޚިރު 1436\nޕަބްލިޝްކުރި ގަޑި: 17:56\nސުންގަޑި: 16 ފެބުރުވަރީ 2015 14:00


Sunil ah heart attack eh jehumun Kapil dhera vejje\nސުނިލްއަށް ހާޓް އެޓޭކެއް ޖެހުމުން ކަޕިލް ދެރަވެއްޖެ\nސުނިލް އަދި ކަޕިލް\nކަޕިލް ޝަރުމާ އާއި ސުނިލް ގްރޯވަރުގެ މެދުގައި މައްސަލަތަކެއް ޖެހި "ދަ ކަޕިލް ޝަރުމާ ޝޯ" އިން ސުނިލް ވަކިވެފައި ވިޔަސް ސުނިލް އާ އޮންނަ ގާތް ގުޅުން ކަޕިލް އަދިވެސް ދަމަހައްޓަ އެވެ. އަދި ވަރަށް ފަހުން ސުނިލް އަށް ހާޓް އެޓޭކެއް ޖެހި ބައިޕާސް ސާޖަރީއެއް ހެދި ވާހަކަ އިވިފައި ވަރަށް ދެރަވި ޝޮކެއް ލިބިފައިވާ ކަމަށް ވެސް ކަޕިލް ވަނީ ބުނެފަ އެވެ.\nސާޖަރީއަށް ފަހު ގޭގައި މިހާރު އަރާމު ކުރަމުންދާ ސުނިލް އަށް ފިލްމާއި ޓީވީ އިންޑަސްޓްރީގެ ގިނަ ބަޔަކު ހެޔޮ އެދުމުގެ މެސެޖުތައް ފޮނުވާފައިވާއިރު ސުނިލްގެ ފޭނުން ވެސް ސޯޝަލް މީޑިއާގައި އޭނާއަށް ހެޔޮއެދުމުގެ މެސެޖުތައް ދަނީ ޝެއާ ކުރަމުންނެވެ. އަދި ކަޕިލް ބުނި ގޮތުގައި ސުނިލް އަށް އޭނާ މެސެޖު ކުރި އެވެ. އަދި ސުނިލްގެ ގާތް މީހުންނާ ގުޅައިގެން ވެސް އޭނާގެ ހާލު ބަލަމުންދާ ކަމަށް ކަޕިލް ބުންޏެވެ.\n"އެހާ ބަލި ހާލުގައި އޮވެގެން އަހަރެންގެ މެސެޖެއް އަދި ޖަވާބު ނުދެވޭނެކަން އެނގޭ. އެހެން ނަމަވެސް އަހަރެން އެބަ އޭނާގެ ހާލު ވަރަށް ގާތުން ބަލަމުން ގެންދަން،" ކަޕިލް ބުންޏެވެ.\nކަޕިލް އާއި ސުނިލް އެކުގައި ގިނަ ޕްރޮޖެކްޓްތަކެއްގައި މަސައްކަތް ކޮށްފައި ވެއެވެ. ސުނިލް އަށް އެންމެ ބޮޑު މަޝްހޫރުކަމެއް ލިބި ގިނަ ބަޔަކު އޭނާ ދަންނަން ފެށީ "ކަޕިލް ޝަރުމާ ޝޯ"ގައި އޭނާ އަދާކުރި ގުއްތީ ކިޔާ އަންހެނެއްގެ ކެރެކްޓާ އިންނާއި ޑރ. މަޝްހޫރު ގުލާޓީގެ ކެރެކްޓާ އިންނެވެ.\nދެ މީހުންގެ މެދުގައި ޖެހުނު މައްސަލަތަކެއްގައި ކަޕިލްގެ ޝޯ އިން ސުނިލް ވަކިވިޔަސް އޭނާއާ ގުޅުން ރަނގަޅު ކުރެވޭތޯ ކަޕިލް ވަރަށް ބޮޑަށް މަސައްކަތް ކުރާ ތަން އަބަދުވެސް ފެނެ އެވެ. މިހާރު ސުނިލް ވެސް ކަޕިލް އާ ވާހަކަ ދައްކާ ހެދިޔަސް އަދިވެސް އޭނާ ކަޕިލްގެ ޝޯއަށް އެނބުރި އަންނަން ތައްޔާރެއް ނޫނެވެ.\nމުމްބައިގެ ހޮސްޕިޓަލެއްގައި ސުނިލް އެޑްމިޓްކުރީ މޭގައި ރިއްސާތީ އެވެ. ޑޮކްޓަރުން ސުނިލް ބެލުމަށްފަހު ހިތުގެ ނާރުތަކުގެ 70-80 ޕަސެންޓް ބްލޮކްވެފައިވާ ކަމަށް ބުންޏެވެ. އަދި ބައިޕާސް ސާޖަރީ ހަދައި މިހާރު ވަނީ ބްލޮކް ވީ ތަންތަން ރަނގަޅުކޮށްފަ އެވެ.\nކަޕިލް ޝަރުމާ ކަޕިލް ޝަރުމާ ޝޯ\n34 އަހަރު ކުރީގެ މައްސަލައެއްގައި ސިއްދޫ ޖަލަށް\nކަޕިލް ޝަރުމާ ޝޯގެ ބަދަލުގައި އާ ޝޯއެއް\nކަޕިލްގެ ކިބައިން ބަދަލުހިފި ގޮތް ރަންވީރު ކިޔައިދީފި\nކަޕިލް ޝަރުމާ ޝޯ ބޮއިކޮޓްކުރަން ގޮވަން ފަށައިފި


Qamai dheyn feshumun thedhuvaanee kon iraku? - Ihavandhoo.com\nޚަބަރު ދީން ކުޅިވަރު ރިޕޯޓް މައުލޫމާތު ވާހަކަ އަދަބިއްޔާތު\nSeptember 04, 2021 21:07\nޤަމަތް ދޭން ފެށުމުން ތެދުވާނީ ކޮން އިރަކު؟\nއައްޝައިޚު މުޙައްމަދު ޝާފިޢު\nމި މައްސަލައާމެދު ފިޤްހު ޢިލްމުވެރިންގެ މެދުގައި ޚިލާފުހުއްޓެވެ.\n1- ތެދުވާނީ ޤަމަތްދޭން ފެށުމާ އެކުގައެވެ. (ޢަތާ އަދި ޒުހުރީ)\n2- ތެދުވާނީ حي على الصلاة މިފަދައިން ކީމައެވެ. (އަބޫ ޙަނީފާ)\n3- ތެދުވާނީ ޤަމަތްދީ ނިމުނީމައެވެ. (ޝާފިޢީ)\n4- ތެދުވުމަށް ވަކި ވަޤުތެއް ކަނޑައެޅިފައެއް ނެތެވެ. ޤަމަތް ފެށުމާއެކު ނުވަތަ ޤަމަތުގެ މެދުތެރެއިން ނުވަތަ ޤަމަތްދީ ނިމުމުން ތެދުވިޔަސް މައްސަލައެއް ނެތެވެ. (މާލިކީ މަޛްހަބު)\n5- ތެދުވުން ސުންނަތް ވެގެންވަނީ قد قامت الصلاة މި ކަލިމަ ކީމައެވެ. އެއީ އިމާމާ ފެންނަން ހުރި ނަމައެވެ. އިމާމާ ފެންނަން ނެތް ނަމަ ޤަމަތް ދިން ކަމުގައިވިޔަސް ތެދުވާނީ އިމާމު މީހާ ފެނުނީމައެވެ. (އިމާމު އަޙްމަދު)\nމިއިން އެއްވެސް ބަސްފުޅަކަށް ސުންނަތުގައި ދަލީލެއް ނެތެވެ. އެއީ އެބޭކަލުން ކުރައްވާފައިވާ އިޖުތިހާދެކެވެ.\nމިކަން ތަނަވަސް ވެގެންވެއެވެ. ޤަމަތް ދޭން ފެށުމާއެކު، ނުވަތަ ޤަމަތް ދެމުން ދަނިކޮށް، ނުވަތަ ޤަމަތް ދީ ނިމުމުންވެސް ތެދުވެވިދާނެއެވެ. އެކަމަކު ސުންނަތުގައި މިކަމާބެހޭގޮތުން އޮންނަ އެހެން ކަމެއް އޮވެއެވެ. އެއީ ޤަމަތްދޭ މީހާ ޤަމަތް ދިން އިރުވެސް އިމާމު މީހާ ޙާޟިރުނުވާނަމަ ތެދުވާކަށް ނުޖެހޭނެއެވެ. ތެދުވާނީ އިމާމު މީހާ ފެނުނީމައެވެ.\nعن أبي قتادة رضي الله قال : قال رسول الله صلى الله عليه وسلم (إِذَا أُقِيمَتْ الصَّلَاةُ فَلَا تَقُومُوا حَتَّى تَرَوْنِي) رواه البخاري (637) ومسلم (604) وفي رواية لمسلم : (حَتَّى تَرَوْنِي قَدْ خَرَجْتُ) .\nއަބޫ ޤަތާދާ ރަޟިޔަ ﷲ ޢަންހުގެ ކިބައިން ރިވާވެގެންވެއެވެ. ރަސޫލުﷲ ޞައްލަﷲ ޢަލައިހި ވަސައްލަމަ ޙަދީޘްކުރެއްވިއެވެ. “ނަމާދަށް ޤަމަތްދެވުނު ކަމުގައިވިޔަސް ތިމަންކަލޭގެފާނު ތިޔަބައިމީހުންނަށް ނުފެންނަނީސް ތިޔަބައިމީހުން ނުތެދުވާށެވެ.” އަދި މުސްލިމް ގެ ރިވާޔަތުގައި ވަނީ “ތިމަންކަލޭގެފާނު (ގެއިން) ނަމާދަށް ނުކުންނަނިކޮށް ތިޔަބައިމީހުންނަށް ނުފެންނަނީސް (ނުތެދުވާށެވެ.)”\nނޯޓް: ދިވެހި ރާއްޖޭގައި ޢާއްމުގޮތެއްގައި ބަންގި ގޮވާ މީހާ ނަމާދު ކުރި ކަމުގައިވިޔަސް، ސުންނަތުގައި ވާރިދުވެފައިވަނީ ބަންގި ގޮވާ މީހާ އަދި އިމާމު މީހާ މީ ވަކި ދެމީހެއް ކަމަށެވެ. ނަބިއްޔާ ޞައްލަﷲ ޢަލައިހި ވަސައްލަމައަކީ އިމާމެވެ. ބަންގި ގޮވައި ޤަމަތް ދެއްވަނީ އިބްނު އުއްމު މަކްތޫމް ނުވަތަ ބިލާލު ރަޟިޔަﷲ ޢަންހެވެ. އިމާމާ ނުފެންނަނީސް ނުތެދުވުމަށް މި އޮންނަނީ މިފަދައިން ކަންތައްކުރާ ޖަމާޢަތްތަކުގައެވެ. އަދި ގެއިން ނުކުންނަނިކޮށް ނުފެންނަނީސް އޭ އެ އޮތް ބަސްފުޅުގެ މުރާދަކީ ނަބިއްޔާ ޞައްލަﷲ ޢަލައިހި ވަސައްލަމަގެ، ގެ ކޮޅާ މިސްކިތްކޮޅާ އެއީ ވަރަށް ކައިރީގައި ހުރި (ގެކޮޅުން ނުކުންނައިރަށް މިސްކިތަށް ވަދެވޭހާ ކައިރީގައި ހުރި) ދެތަން ކަމުގައިވާތީ އެގޮތަށް ޢަމަލުކުރުމެވެ.\nޝައިޚު ޢުޘައިމީން ރަޙިމަހުﷲ އާ ސުވާލުކުރެވުނެވެ. “ނަމާދަށް ޤަމަތް ދިނުމުން ތެދުވުމަށް ސުންނަތުގައި ކަނޑައެޅިފައިވާ ވަކި ވަޤުތެއް އޮވޭތޯއެވެ.”\nޖަވާބުގައި ވިދާޅުވިއެވެ. “ތެދުވާންވީ ވަކި ވަޤުތެއް ސުންނަތުގައި ކަނޑައެޅިފައެއް ނުވެއެވެ. “ތިމަންކަލޭގެފާނު ތިޔަބައިމީހުންނަށް ނުފެންނަނީސް ތިޔަބައިމީހުން ނުތެދުވާށޭ” އެންގެވުން މެނުވީއެވެ. ޤަމަތް ދޭން ފެށުމުން ތެދުވިކަމުގައިވިޔަސް، ޤަމަތް ދެމުން ދަނިކޮށް ތެދުވި ކަމުގައިވިޔަސް، ޤަމަތްދީ ނިމުމުން ތެދުވިކަމުގައިވިޔަސް މައްސަލައެއް ނެތެވެ. މި ހުރިހާ ގޮތަކީވެސް ހުއްދަ ގޮތްތަކެވެ.”\n“مجموع فتاوى ابن عثيمين” (13/8).\nއިހަވަންދޫ ހިމެނޭހެން 25 ރަށަކަށް ޑްރެގް ބްރަޝް މެޝިން ފޮނުވަނީ\nލަންކާން ޕެޓްރޯލް ހުސްވެދާނެކަމުގެ އިންޒާރު ހަކަތަ އާބެހޭ ވަޒީރު ދެއްވައިފި\nއިހަވަންދޫން 50 އަށްވުރެ ގިނަ މީހުން އެކަހެރިވާން އަންގައިފި\nމޫސުން ގޯސްވެ ބަނދަރުގެ ބޭރުތޮށީގައި ޖަހާފައިހުރި ކާބުތަކުން ބައެއްވެއްޓިއްޖެ\nއާރުޓީއެލް ދަތުރުތަކުގެ އަގުތައް އިއުލާންކޮށްފި\nދިއްދޫއާ ކުޅުދުއްފުށި އެއްވަނަ ޑިވިޝަނަށް\nPhone: +960 9951695\nThis isaregistered online news magazine since 17th March 2011.


Huvaakoffai bunan: Yuppege series eh | Mihaaru\nމުނިފޫހިފިލުވުން / ޔޫސުފު ޝަފީއު (ޔޫއްޕެ)\n"ހުވާކޮށްފާ ބުނަން" ގެ ނަމުގައި ޔޫސުފް ޝަފީއު (ޔޫއްޕެ) ލިޔެ، ޑައިރެކްޓްކުރާ ސިލްސިލާއެއްގެ މަސައްކަތް ފަށައިފި އެވެ.\nހުޅުމާލޭގައި މިހާރު ޝޫޓްކުރަމުން އަންނަ މި ސިލްސިލާގެ ބަތަލުންނަކީ އަލީ އާޒިމް (ދޮން އައްޔަ) އާއި އަހުމަދު އީސަ (އާނަންދު) ގެ އިތުރުން އަބްދުﷲ ޝާފިއު (ފުބޫ) އަދި އަހުމަދު ސައީދެވެ. "ހުވާކޮށްފާ ބުނަން" ގެ ބަތަލާއިންނަކީ ޔޫއްޕެ މިދިޔަ އަހަރު ގެނެސްދިން ފިލްމު "ދެވަންސޫރަ" އިން ތައާރަފުކުރި މަރިޔަމް ޝިފާގެ އިތުރުން ބައިސްކޯފުން ގެނެސްދިން "ތިން ބިބީ" ގެ ކާސްޓްގައި ހިމެނުނު އަދި އައިސް ޓީވީން މިހާރު ދައްކާ ސިލްސިލާ "ފުރަބަންދުގައި" ވެސް ހިމެނޭ ވާޝިޔާ މުހައްމަދު (ޝިޔާ) އާއި ނަތާޝާ އެވެ. މި ތަރިންގެ އިތުރުން ވެސް ސީރީޒްގެ ރޯލްތަކުން އެކިއެކި ފަންނާނުން ފެނިގެންދާނެ އެވެ.\nޔޫއްޕެ އަމިއްލަ ފިލްމު ކުންފުނިން މުޅިން އަލަށް ހަދާ "ހުވާކޮށްފާ ބުނަން" އަކީ ތިން ސީޒަނަކަށް ގެނެސްދޭނެ އެއްޗެކެވެ. އެގޮތުން ކޮންމެ ސީޒަނެއްގައި ހިމެނޭނީ 26 އެޕިސޯޑެވެ. ސީީރީޒްގެ ފުރަތަމަ ސީޒަން އަންނަ ސެޕްޓެމްބަރު މަހުގެ 15 ހިސާބުގައި އާންމުންނަށް ފެންނަވަރު ވާނެ ކަމުގެ އުންމީދު ވެސް ބޮޑު ކަމަށް ޔޫއްޕެ ބުންޏެވެ.\n"އެކަމަކު މީތި ފެންނާނީ ކޮން ޕްލެޓްފޯމަކުން ކަމެއް އަދި ބުނާކަށް ނޭނގޭ. ދެ ފަރާތަކާ އެކު އެބަ ވާހަކަ ދެކެވޭ،" ދެވަންސޫރަ އިން މިދިޔަ އަހަރު އެންމެ މޮޅު ޑައިރެކްޓަރުގެ އެވޯޑް ވެސް ހޯދި ޔޫއްޕެ ބުންޏެވެ.\nއޭނާ ބުނީ "ހުވާކޮށްފާ ބުނަން" އަކީ މުޖުތަމައު ތެރޭގައި ހުރި ގިނަ މައްސަލަތަކެއް ދައްކުވައިދޭނެ އެއްޗެއް ކަމަށެވެ.\n"ބެލުންތެރިންނަށް ކަމުދާ ކަހަލަ އަދި މުހިއްމު މެސެޖްތަކެއް ވެސް ލިބޭނެ ކަހަލަ އެއްޗަކަށް މީތިވާނެ،" ޔޫއްޕެ ބުންޏެވެ. "އަހަރެމެން މީގެ މަސައްކަތް ކުރިއަށް ގެންދަން ރާވާފައި އޮތީ ކޮންމެ އެޕިސޯޑެއް ވެސް ޝޫޓްކޮށް ނިންމާލުމަށް ފަހު، އެ އެޕިސޯޑްގެ ހުރިހާ މަސައްކަތެއް ނިންމާލައި އަނެއް އެޕިސޯޑް ފަށަން. ފުދޭ ވަރަކަށް ރަނގަޅަށް މަސައްކަތް ކުރިއަށް އެބަދޭ. ޓައިމްވެގެން ވަރަށް ހަމަޖެހިލައިގެން މަސައްކަތް ކުރިއަށް ދަނީ."\nއޭނާ ބުނީ މި ވަގުތު ސީރީޒެއް ހަދަން ނިންމި އެއް ސަބަބަކީ ކޮވިޑް-19 އާ ހެދި ފިލްމެއްގެ މަސައްކަތްކުރުމަކީ މި ވަގުތަށް މާ ފަސޭހަކަމަކަށް ނުވެފައި، މަސައްކަތެއްގެ ތެރޭގައި އުޅެލުމުގެ ބޭނުމުގަ އެވެ.\n"އަސްލު ހުސްކޮށް ހުންނަން ބޭނުންނުވާތީ މިކަހަލަ ޕްރޮޖެކްޓަކަށް ދާން ނިންމީ. އަހަންނަކީ ތެދަށް ބުނަންޏާ ސީރީޒެއް ހަދާ ހިތްވާ މީހެއް ވެސް ނޫން. ހާއްސަކޮށް ކުރުކުރު އެއްޗެހި އެއްގޮތަކަށް ވެސް ހަދާ ހިތެއް ނުވޭ،" ޔޫއްޕެ ބުންޏެވެ. "ހުވާކޮށްފާ ބުނަން އަކީ ދިގު އެއްޗެއްވީމަ ހަދަން ނިންމީ. އަދި މީގެ ސަބަބުން އިތުރު ބަޔަކަށް ވެސް މަސައްކަތެއް ލިބި، މަސައްކަތެއްގެ ތެރޭގައި އުޅެލުމަކީ ލިބޭ ވަރަށް ބޮޑު ހިތްހަމަޖެހުމެއް."\nމިހާރު ވެސް ޔޫއްޕެ ލިޔެ، ޑައިރެކްޓްކޮށްފައި އޮތް ދެ ފިލްމެއް ޕޯސްޓް-ޕްރޮޑަކްޝަން މަރުހަލާގައި އެބައޮތެވެ. އެއީ ރޮމޭންޓިކް ކޮމެޑީ "ކޮސް ގިނަ މިސްޓޭކް" އާއި ބިރުވެރި ފިލްމު "ކަޅަކި" އެވެ. މީގެ އިތުރުން "ހެހެސް" ކިޔާ ފިލްމެއް ވެސް ޔޫއްޕެ ވަނީ ކުޅެފަ އެވެ. އެއީ އަހުމަދު ނިމާލުގެ ޑައިރެކްޝަނެކެވެ.\n"އެ ތިން ފިލްމު ވެސް މިހާރު އޮތީ ޕޯސްޓް ޕްރޮޑަކްޝަނުގައި. އެކަމަކު މި އަހަރު އެއިން ވެސް އެއްވެސް ފިލްމެއް ނާޅުވާނެ. އެކަހަލަ މާހައުލެއް ވެސް ނެތް." މި ފަހުން ގިނަ ފިލްމުތަކެއް ހަދަމުން އަންނަ ޔޫއްޕެ ބުންޏެވެ. "އަހަރެން ކުރިން ނިންމައިގެން ހުރީ މި އަހަރު ތެރޭގައި އިތުރު ދެ ފިލްމެއްގެ މަސައްކަތް ވެސް ފަށަން. އެކަމަކު މި ހާލަތުގެ ތެރޭގައި ބޭނުމެއް ނޫން ފިލްމަކަށް ދާކަށް."\n"ހުވާކޮށްފާ ބުނަން" ގެ ނަމުގައި ޔޫއްޕެ ސީރީޒެއްގެ މަސައްކަތް ފަށާފައި ވަނީ ދިރާގު ޓީވީގެ ވީޑިއޯ އޮން ޑިމާންޑް (ވީއޯޑީ) އަށް ހާއްސަ ކޮށްގެން ސިރީޒެއް ހަދަން އެއްބަސްވުމެއްގައި ޖެނުއަރީ މަހު ސޮއި ވެސް ކޮށްފައި ވަނިކޮށެވެ. ނަމަވެސް އެއްބަސްވުން މިހާރު އުވާލާފައިވާ ކަމަށް ޔޫއްޕެ ބުންޏެވެ.\nYuppe production ge aa series eh Dhiragu TV ah\nހުޅުމާލެ ދިވެހި ފިލްމް އިންޑަސްޓްރީ ޔޫސުފު ޝަފީއު (ޔޫއްޕެ) ޓީވީ ސިލްސިލާ\nބޭނުމީ މަރިޔަމް ނިޝާ އުޅޭ ޑްރާމާއެއް


Nick ge ufan dhuvas faahaga kuran Priyanka bodu football dhandeh kuhyah nagaifi\nޕްރިޔަންކާ އާއި އޭނާގެ ފިރިމީހާ--\nނިކްގެ އުފަން ދުވަސް ފާހަގަކުރަން ޕްރިޔަންކާ ފުޓްބޯޅަ ދަނޑެއް ކުއްޔަށް ނަގައިފި\nމަޝްހޫރު ބަތަލާ ޕްރިޔަންކާ ޗޯޕްރާ، އޭނާގެ ފިރިމީހާ ނިކް ޖޯނަސްއަށް 27 އަހަރު ފުރުން ފާހަގަކުރުމުގެ ގޮތުން ބޮޑު ފުޓްބޯޅަ ދަނޑެއް ކުއްޔަށް ނަގައިފި އެވެ.\nއިއްޔެ ނިކްއަށް 27 އަހަރުގެ ފުރިފައި ވާއިރު އޭނާއަކީ ކުޅިވަރަށް ނިކަން ލޯބި ކުރާ މީހެކެވެ. އެހެންވެ ޕްރިޔަންކާ ނިންމީ ކުޅިވަރު ކުޅޭ މައިދާނެއްގައި އެ ދުވަސް ފާހަގަކުރާށެވެ. އެ ފުޓްބޯޅަ ދަނޑު އޭނާ ކުއްޔަށް ނެގީ ކިހާ ވަރަކަށް ކަން ސާފެއް ނުވެ އެވެ.\nއުފަން ދުވަހުގެ ތަހުނިޔާ އިންސްޓަގްރާމު މެދުވެރިކޮށް ފޮނުވަމުން ޕްރިޔަންކާ ވަނީ ފިރިމީހާއަށް ވަރަށް ތައުރީފު ވެސް ކޮށްފަ އެވެ. އެގޮތުން ނިކްއާއެކު ހޭދަކުރާ ކޮންމެ ދުވަހަކީ އުފާވެރި ދުވަހެއް ކަމަށާއި އެހާ އޯގާތެރި މީހަކާ އަދި ބައްދަލު ނުވާ ކަމަށް ވެސް ބުންޏެވެ.\nދުނިޔެއިން ލިބެން އޮތް ހުރިހާ އުފަލެއް ވެސް އޭނާއަށް ހައްގު ކަމަށް ބުނެ ޕްރިޔަންކާ ވަނީ ނިކް އޭނާއަށް ލިބުނީތީ ޝުކުރު ވެސް ކޮށްފަ އެވެ.\nދެމީހުން އެކުގައި ނަގާފައިވާ ފޮޓޯތަކެއް ބޭނުންކޮށްގެން ވީޑިއޯކޮޅެއް ވެސް ހަދާ ހިއްސާ ކުރި އެވެ.\nނިކް އާއި ޕްރިޔަންކާގެ އުމުރުގައި ދިހަ އަހަރުގެ ތަފާތެއް ހުރުމުން އެކަމަށް ފާޑުކީ ނަމަވެސް އެމީހުންގެ ފަރުވާލެއް ނެތެވެ. ދެމީހުން އުޅެމުން އަންނަނީ ވަރަށް ލޯބިންނެވެ.


މިރާއްޖޭގައި ފަސާދަކުރާކަށް ފުރުޞަތެއް ނުދޭނަން. އެމް.ޑީ.ޕީ.ގެ ޗެއަރޕާސަން – Maldivian Democratic Party\n13 ޑިސެމްބަރު 2011\nމިރާއްޖޭގައި ފަސާދަކުރާކަށް ފުރުޞަތެއް ނުދޭނަން. އެމް.ޑީ.ޕީ.ގެ ޗެއަރޕާސަން\nޝައިޠާނާއަށް ތަބާވެގެން ތިބި ބަޔަކަށް މިރާއްޖެ ފަސާދަކުރުމުގެ ފުރުޞަތެއް ނުދެއްވާނޭކަމުގައި އެމް.ޑީ.ޕީގެ ޗެއަޕާސަން އަލަފާޟިލް ރީކޯ މޫސާ މަނިކު ވިދާޅުވެއްޖެއެވެ. އެމަނިކުފާނު މިހެން ވިދާޅުވީ މާފަންނު ދެކުނު ދާއިރާ ސަރަޙައްދުގައި އެޕާޓީން ރޭ ބޭއްވި ޚާއްޞަ ބައްދަލުވުމެއްގައި އެސަރަޙައްދުގެ ރައްޔިތުންނާ މުޚާޠަބު ކުރައްވާ ވާހަކަ ފުޅުދައްކަވަމުންނެވެ.\nމޫސަ ވިދާޅުވީ މައުމޫނަކީ މިރާއްޖޭގައި މިހާރުގެ ލާދީނީ ސެކިއުލަރ ވިސްނުންތަކުގެ މީހުންނަށް ތާއީދުކުރައްވައިގެން ލާދީނީ އޮއިވަރު މިލޮބުވެތި ދިވެހިރާއްޖޭގައި ފެތުރުމަށާ ދީނުގެ ކުލަޔާ ވަސް ދިވެހިރާއްޖޭން ފޮހެލުމަށްޓަކައި މަސައްކަތް ކުރާ މީހެއްކަމަށް ބުނެ އެނުލަފާ އަނިޔާވެރިޔާ ވެރިކަމުން ބާލާދިނުމަށް ރައްޔިތުންގެ ގާތުގައި ރޮއި އާދޭސް ކުރި މީހުން މީހުން މިއަދު އެނުލަފާ ޝައިޠާނީ ސިފަ ލިބިފައިވާ މީހާ އާގުޅިގެން މިރާއްޖެ ފަސާދަ ކުރަން މިރާއްޖޭގެ ރައްޔިތުން މަރަން ނުކުތުމުގެ ފުރުޞަތު ނުދޭނެ ކަމުގައެވެ.\nއިސްލާމީ ދައުލަތެއްގާ އިސްލާމީ ވެރިކަމާ ދެކޮޅަށް ނުކުމެވޭނޭ އެއްވެސް ހަމަޔެއް ގާނޫނު އަސާސީ އިން ފެންނަށް ނެތް ހިނދު ކުޑަކުދީންނާ މުސްކުޅިން ނެރެގެން މިރާއްޖޭގެ ދީނާ ކުޅުއްވަން ނުއުޅުއްވުމަށް ގޮވާލެއްވިއެވެ. އަދި މިރާއްޖޭގައި މިއޮތް އިސްލާމީ ވެރިކަމާ ދެކޮޅަށް ނުކުންނަން އުޅޭ ވަގުންނާ ބައިޢަތު ނުހިފުމަށާ އެފާރާތްތަށް ހައްރުކުރުމަށް ގޮވާލެއްވިއެވެ. އަދި މޫސަގެ މިގޮވާލެއްވުމުގައި ބައިވެރިވެ އެސަރަޙައްދަށް އެއްވެތިބި އެންމެހައި ރައްޔިތުން ވަނީ ކަމާ ބެހޭފަރާތްތަކަށް ގޮވާލާފައެވެ.\nމޫސަ ވިދާޅުވީ އަޅުގަނޑުމެން ވެރިކަމާ ޙަވާލު ވިފަހުން ދިވެހި ގައުމަށް ލިބުނިއްޔާ ލިބުނުހާ ފައިސާއެއް އަޅުގަނޑުމެން މިތިބީ ރައްޔިތުންނަށް ދީގެންކަމަށާ މިހާރު އެއުޅެނީ މިސަރުކާރުގެ ވަޢުދު ފުދި ރައްޔިތުން ވޯޓް ދީގެން ވެރިކަން ނުލިބޭނެކަން އެނގުމުން މިރާއްޖެ ފަސާދަކޮށް މީހުންމަރާ ތަންތަނުގައި ހުޅުޖަހާ ވެރިކަން ވައްޓާލެވޭނެކަމަށް ހީކޮށްގެން ކަމަށެވެ، މޫސަ ވިދާޅުވީ “އަޅުގަނޑަކީވެސް މާލޭގެ ރައްޔިތެއް، އުޅެބޮޑުވީ މާލޭގެމަގުމަތީގައި، މިރަށަށް އަރާ ތިބި ބީރެއްޓެހިން މިރަށުގެ މީހުން މަރަން މަގުމައްޗަށް ނުކުމެއްޖެނަމަ ދެންވާގޮތް ބަލަން” ތިބުމަށާ، އެމީހުން ނޫނީ އަޅުގަނޑުމެން ހައްޔަރުކުމަށް ފުލުހުންނަށް ގޮވާލެއްވިއެވެ.\nމައުމޫނަކީ ރަޖަމުކުރުމާ ގިޞާސްހިފުމާ ހައްދުޖެހުމާ ގަތުލުކުރުމާ އަންހެނުންގެ ޢައުރަ ނިވާކުރުމަށް އިންކާރު ކޮށްފައިވާ މީހަކަށްވުމުން ދަންނަބޭކަލުން ބުނަނީ އެފަދައިން އިންކާރުކުރާ މީހާއަކީ ކާފިރެއްކަމުގައެވެ. މިވާހަކަތަކަކީ ތިޔަބުނާ އިމްރާނު ހިމެނޭގޮތަށް 44 ދަންނަބޭކަލުން ލިޔެފައިވަ ފޮތުގައި ހުރިވާކަތައް ކަމަށާ މިއަދު އެފަދަ ލާދީނީ މީހަކާ ގުޅިގެން ރާއްޖޭގެ އިސްލާމީވެރިކަން ވައްޓާލާ ދިވެހިންމަރަން ނުކުމެއްޖެ ކުޅިދައްކާލާނޭކަމަށް މޫސަވިދާޅުވިއެވެ. އަދި މިރާއްޖޭގައި މިއޮތް އިސްލާމްދީން ހިމާޔަތް ކުރުމަށް ސަރުކާރަށް ކުރެވުނު ހުރިހާމަސައްކަތެއް ކުރައްވާނޭކަމަށާ މިފަދަ ބަޔަކު މިރާއްޖެ ފަސާދަކުރުމަށް ހިންގާ ލާދީނީ ޙަރަކާތާ ދެކޮޅަށް އަޅުގަނޑުމެއް ރައްޔިތުން ނުކުންނާނޭ ކަމުގައިވެސް މޫސަވިދާޅުވިއެވެ.\nމިމޭރުމުން ވާހަކަފުޅު ދައްކަވަމުން މޫސަ ވިދާޅުވީ މިރާއްޖޭގެ ދަންނަބޭކަލުންނަށް މިނިވަންކަމާއެކު އިސްލާމްދީން ފެތުރުމުގެ މިނިވަންކަން ހޯދާ ދިނީ ރައީސް ނަޝީދުކަމަށާ އެއްވެސް ދަންނަބޭކަލަކަށް ގޯނާކޮށް ޖަލަށްލާ ތުނބުޅީގައި ސޯސްޖާހާ ބާލާފައިނުވާނޭކަމަށް ވިދާޅުވެ މައުމޫނަށް ދެން އެފަދަ ފުރުޞަތެއް ދިވެހީންގެ ފަރާތުން ނުލިބޭނެ ކަން އެނގުމުން އެއުޅެނީ މިރާއްޖެ ފަސާދަކޮށް ދީނީ ހަމަނުޖެހުން އުފައްދަން ކަމަށާ އެފަދަ ފުރުޞަތެއް އަޅުގަނޑުމެން ނުދޭނޭކަމަށް އަޑަށް ބާރުލައްވާ ވިދާޅުވިއެވެ.


ޕްރައިމަރީ ޓީޗަރ (ދޭއް)\nއިޤްތިޞާދީ ފުދުންތެރިކަން – އިޖުތިމާޢީ ހަމަޖެހުން\nCS11-2 އިން ފެށިގެން CS15-5 އަށް\n1. ސިވިލް ސަރވިސްގެ މުވައްޒަފުންނަށް ހަމަޖެހިފައިވާ އުސޫލުން ބޭސްފަރުވާގެ ހިދުމަތް.\n- ތަޢުލީމާއި ތަމްރީނު ލިބިފައިވާ ފަރާތަކަށްވުން\n- ވަޒީފާއާބެހޭ ޤާނޫނާއި، ދިވެހި ސިވިލް ސަރވިސްގެ ޤަވާޢިދަށް އަހުލުވެރިވެފައިވާ ފަރާތެއް ކަމުގައިވުން\nވަޒީފާއަށް އެދޭ ފޯމު މި ރަސްމާދޫ ސްކޫލް ކައުންޓަރުން ލިބެން ހުންނާނެއެވެ. މަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 15 މެއި 2017 ވާ ހޯމަ ދުވަހުގެ މެންދުރު 02:00 ގެ ކުރިން، ރަސްމާދޫ ސްކޫލް އަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް މެދުވެރިކޮށްވެސް ބަލައިގަނެވޭނެއެވެ. އީ-މެއިލް އެޑްރެހަކީ،admin@rasmaadhooschool.edu.mv އެވެ. އެޕްލިކޭޝަން ފޯމާއެކު ހުށަހަޅަންޖެހޭ ހުރިހާ ލިޔުންތައް ހުށަހަޅާފައި ނުވާނަމަ އެޕްލިކޭޝަން ބާޠިލުކުރެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 16 މެއި 2017 އާއި 18 މެއި 2017 އާ ދެމެދު، ރަސްމާދޫ ސްކޫލްގައެވެ. ވުމާއެކު، މި ވަޒީފާއަށް ކުރިމަތިލާ ފަރާތްތަކުން، އެ ތާރީޚުތަކުގައި އިންޓަވިއުއަށް ހާޒިރުވުމަށް ތައްޔާރުވެގެން ތިބުން އެދެމެވެ.\nމި ވަޒީފާއަށް އެދި ހުށަހަޅާ، ޝަރުޠު ހަމަވާ ފަރާތްތަކުގެ އަދަދު 10 އަށްވުރެ ގިނަނަމަ، ތަޢުލީމީ ފެންވަރާއި ތަޖުރިބާއަށް ބަލައި، ވަޒީފާއަށް ކުރިމަތިލާފައިވާ ފަރާތްތަކުގެ ތެރެއިން އެންމެ މަތިން މާކްސް ލިބޭ 10 ފަރާތް ޝޯޓްލިސްޓް ކުރެވޭނެއެވެ. އިންޓަވިއުއަށް ދެންނެވޭނީ ޝޯޓްލިސްޓް ކުރެވޭ ފަރާތްތަކަށެވެ.\nމަޤާމަށް މީހުން ހޮވުމަށް ކަނޑައެޅިފައިވާ ކްރައިޓީރިއާގެ ހުރިހާ ބަޔަކުން އެންމެ ދަށްވެގެން ލިބެންޖެހޭ ޖުމްލަ އިންސައްތައަކީ %30 އެވެ.\n8 ޝަޢުބާން 1438ހ.\nސުންގަޑި: 15 މޭ 2017 1400


Islamic Ministry in Eid Khutba Neruhvaifi | Dhiislam\nފާތިމަތު ކިފާޙު ޤުބާދު މެއި 23, 2020\nމިނިސްޓްރީ އޮފް އިސްލާމިކް އެފެއާރޒްއިން ޢީދު ޚުޠުބާ ނެރުއްވައިފިއެވެ.\nމިނިސްޓްރީ އޮފް އިސްލާމިކް އެފެއާޒްގެ ސައިޓުގައި ޢާންމު ކުރައްވާފައިވާ މިއަހަރުގެ ފިޠުރު ޢީދުގެ ޚުޠުބާގައި މައިގަނޑު ގޮތެއްގައި ބަލާލެވިފައިވަނީ ފިޠުރު ޢީދާއި، އެއްބައިވަންތަކަމާއި، ބައިވައިވުމާއި ދުރުހެލިވުމާއި، އެކަކު އަނެކަކަށް އެހީތެރިކަން ފޯރުކޮށްދިނުމުގެ މައްޗަށެވެ. އަދި ރަމަޟާން މަހުގެ ރޯދައިން ލިބޭ ތަރުބަވީ ފައިދާތަކާއި ރޯދަމަހަށްފަހު އިންސާނާގެ ޢަމަލުތައް ބެހެއްޓުން އެދެވިގެންވާ ގޮތަށްވެސް ބައްލަވާލައްވާފައިވެއެވެ.\nޢީދު ޚުޠުބާގައިވާ ގޮތުން ޢީދު ދުވަހަކީ ތަކްބީރުގެ ދުވަހެވެ. އަދި އެއީ ރޯދަވެރިންނަށް ދަރުމަ ދެއްވާ ދުވަހެވެ. މިހެންކަމުން ރޯދަ މަހުގެ ދުވަސްތައް ފުރިހަމަކުރެވުނީތީ މުސްލިމުން ﷲ އަށް ޙަމްދު ކޮށް ތަކުބީރު ކިޔުންވެއެވެ. މީގެ އިތުރުން އަޅުގަނޑުމެން ފާހަގަކުރާ ޢީދު ދުވަހުން ރަމްޒުކޮށްދެނީ މުސްލިމުންގެ އެއްބައިވަންތަކަންކަމާއި، މިދުވަހަކީ ޙަސަދަވެރިކަމާއި، ބައިބައިވުމާއި މިފަދަ ކަންކަމުން ދުރުހެލިވުމަށް ޢަޒުމް ކަނޑައަޅަންވީ ދުވަސްކަމުގައިވެސް ވިދާޅުވެފައިވެއެވެ.\nމީގެ އިތުރުން އިންސާނާ އުފައްދަވާފައިވަނީ ﷲ އަށް އަޅުކަންކުރުމަށާއި، އެއްމެ ފުރަތަމަ އަދާކުރަން ޖެހޭނީ ﷲ ތަޢާލާގެ ޙައްޤުކަމާއި، އަދި އެއަށްފަހު މައިންބަފައިންގެ ޙައްޤުކަމަށް ބަޔާންކުރައްވާފައިވެއެވެ. އަދި އެއަށްފަހު ރަޙިމުގެ ގުޅުން ދެމެހެއްޓުމަށް ނަޞޭޙަތްތެރިވެ، އަދި ޙަދީޘްގައިވާ ގޮތުން ރަޙިމުގެ ގުޅުން ދަމަހައްޓާމީހާއީ ދޭ އެއްޗަކަށް އެއްޗެއްދޭ މީހެއްނޫންކަމާއި، އެއީ އެމީހަކާއި ގުޅުން ކަނޑާލެވުމުންވެސް ގުޅުން ދަމަހައްޓާމީހާ ކަމަށް ފާހަގަކުރައްވާފައިވެއެވެ.\nޚުޠުބާގައި ފިޠުރު ޢީދު ދުވަސް ޞިފަކުރައްވާފައިވަނީ އެއީ ރަމަޟާން މަހު ރޯދަހިފި މީހުންނަށް ﷲ ދެއްވާ އިނާމެއްގެ ގޮތުގައެވެ. އަދި އެދުވަހުގެ އުފަލާއި އިޙްތިފާލުތަކުގައި އެއްމެން ޝާމިލުކުރަންޖެހޭ ކަމާއި ފިޠުރު ޒަކާތް އަދާ ކުރުމަށް ﷲ އަންގަވާފައިވަނީ މިހެންވެގެންކަމަށްވެސް ފާހަގަކުރައްވާފައިވެއެވެ. އަދި މިޢީދު ބޮޑު ޖަމާޢާތެއްގަި އަދާ ނުކުރެވުނު ކަމުގައިވިޔަސް ގާތްތިމާގެ މީހުންނާއި އަވައްޓެރިންނާއި ރަޙްމަތްތެރިންނަށް ޢިދު ސަލާމާއި ތަހުނިޔާ ފޮނުވުމަށް އެދިލައްވާފައިވެއެވެ.\nޢީދު ޚުޠުބާގައި ރަމަޟާން މަހުން ލިބޭ ތަރުބަވީ ފައިދާތަކަށް އަލިއަޅުއްވާލައްވަމުން ވިދާޅުވެފައިވާ ގޮތުގައި އިސްލާމްދީނަކީ ބަދަހި މުޖްތަމަޢެއް ބިނާ ކުރުމަށް ތަމްރީނުދޭ ދީނެކެވެ. އަދި އެ ތަމްރީނުގެ އަމާޒަކީ އެންމެހާ އަޚުން އުޚުއްވަތްތެރިކުރުމެވެ. މުސްލިމުން، އެހެނިހެން މުސްލިމުންގެ މުހުތާދު ފުއްދަދޭން ޖެހޭނެއެވެ. އަދި އޭނާގެ އަމިއްލަ ނަފްސަށް ލޯބިކުރާ ހުރިހާ ކަމެއް އޭނާގެ މުސްލިމް އަޚާއަށް ލޯބިކުރަން ޖެހޭނެއެވެ.\nމިއަހަރު ލޮކްޑައުން ކުރެވިފައިވާ ރަށްރަށުގައި ޢީދު ނަމާދު ޖަމާޢަތުގައި ކުރުމަށް ހަމަޖެހިފައެއްނުވެއެވެ. އިސްލާމިކް މިނިސްޓްރީން ވިދާޅުވާ ގޮތުގައި މިހާރު ފެތުރިފައިވާ ޢާލަމީ ވަބާފަދަ ޖަމާޢާތުގައި ޢީދު ނަމާދު ނުކުރެވޭނެ ޢުޛުރެއް ކުރިމަތިވެއްޖެނަމަ، ޢީދު ނަމާދު ކުރުން ޝަރުޢުވެގެންވަނީ ގޭގައެވެ.\nޝެއިޚް މޫސާ އަންވަރު ހަސަން 12 ގަޑިއިރު ކުރިން


Bomuge Hamalaa'akee "Drama" Eh Kamah Bunaa Meehunah Fiyavalhu Alhan Govaalaifi - Vaguthu\nކޮވިޑް-19: އަނެއްކާވެސް ދިއްދު އާއި ކުޅުދުއްފުށި ބިރުވެރިކަމަކަށް - 12 ގަޑިއިރު ކުރިން\nބޮމުގެ ހަމަލާއަކީ "ޑްރާމާ" އެއް ކަމަށް ބުނާ މީހުންނަށް ފިޔަވަޅު އަޅަން ގޮވާލައިފި\nމާފަންނު އުތުރު ދާއިރާގެ މެންބަރު އިމްތިޔާޒް ފަހްމީ - ފޮޓޯ: މިހާރު\nމިދިޔަ މެއި މަހުގެ ހަ ވަނަ ދުވަހުގެ ރޭ ރައްޔިތުންގެ މަޖިލީހުގެ ރައީސް އަދި ކުރީގެ ރައީސް މުހައްމަދު ނަޝީދު އަވަހަރާކޮށްލަން ދިން ބޮމުގެ ހަމާލައަކީ "އޮޅުވާލުމެއް" ނޫނީ "ޑްރާމާ" އެއް ކަމަށް ބުނާ މީހުންނަށް ފިޔަވަޅު އަޅަން ގޮވާލައިފިއެވެ.\nމި ގޮތަށް ގޮވާލެއްވީ ރައްޔިތުންގެ މަޖިލީހުގެ މާފަންނު އުތުރު ދާއިރާގެ މެންބަރު އިމްތިޔާޒު ފަހުމީ (އިންތި) އެވެ.\nއެމްޑީޕީ އަށް 16 އަހަރު ފުރޭ އަހަރީ ދުވަހާ ނަޝީދަށް ދިން ހަމަލާގެ ތަހުގީގުތަކަށް ފާރަވެރިވާ އެމްޑީޕީގެ ކޮމިޓީގެ މަސައްކަތާ ގުޅޭ ގޮތުން މަޝްވަރާ ކުރަން ބޭއްވި އެ ޕާޓީގެ ގައުމީ މަޖިލީހުގެ ޖަލްސާގައި އިންތި ވަނީ މީސްމީޑިއާގައި ފާޅުކުރާ ބައެއް ޝުއޫރުތަކާ މެދު ކަންބޮޑުވުން ފާޅުކުރައްވައިފައެވެ.\nއިންތި ވިދާޅުވީ ރައީސް ނަޝީދަށް ދިން ބޮމުގެ ހަމަލާގެ މައްސަލައިގެ ސީރިއަސްކަން ކަނޑާލަން އެމްޑީޕީއާއި ނަޝީދުގެ ވާދަވެރިންތަކެއް މަސައްކަތް ކުރަމުން ގެންދާނެ ކަން އެ ޕާޓީގެ އާންމު މެންބަރުން އަބަދުވެސް ސަމާލުވެ ތިބެން ޖެހޭނެ ކަމަށެވެ.\nމިހާރު ވެސް އެމަނިކުފާނުގެ ފުރާނަ ދުއްވާލަން ބޮޑު ހަމަލާއެއް ދީފައިވާ މި ދަނޑިވަޅުގައި އެއީ "އޮޅުވާލުމެއް" ނޫނީ "ޑްރާމާ" އެއް ކަމަށް ބުނެ ބައެއް މީހުން މީސް މީޑިއާގައި "ދޮގު ބުހުތާނު" ވާހަކަތައް ދައްކަމުން ގެންދާ ކަން އިންތި ފާހަގަކުރެއްވިއެވެ.\n"އަޅުގަނޑަށް ފާހަގަވި ޓްވީޓެއްގައި، ރައީސް ނަޝީދަށް ދިން ހަމަލާ، އެއީ ޑްރާމާއެކޭ، ގޮއްވާލީ ކުޑަކުޑަ ފުއްޕާ ހަމެކޭ، މިހެން ލިޔެފަ އޮތް، މިފަދަ މައްސަލަތައް ބަލަން ޖެހޭ، އަދި އެ މީހަކަށް ފިޔަވަޅު އަޅަން ޖެހޭނެ،" އިންތި ވިދާޅުވިއެވެ.\nއެމްޑީޕީއަށް 16 އަހަރު ފުރޭއިރު، އެ ޕާޓީގެ އަހަރީ ދުވަސް ވެސް ރަމްޒު ކޮށްދޭން ޖެހޭނީ ނަޝީދަށް އިންސާފު ހޯދައިދިނުމަަށް ކަމަށް އިންތި ވިދާޅުވިއެވެ. އަދި އެމަނިކުފާނަށް އަމާޒު ކުރާ ފުރައްސާރައާ ދެކޮޅަށް އެމްޑީޕީގެ މެންބަރުން ތެދުވާން ޖެހޭނެ ކަމަށް އޭނާ ވިދާޅުވިއެވެ.\nނަޝީދަށް ދިން ހަމަލާއިން އެމަނިކުފާނުގެ ހަށިކޮޅަށް ލިބިވަޑައިގެންނެވި ޒަޚަމްތަކަށް ފަރުވާ ހޯއްދަވަން ޖަރުމަން ވިލާތަށް ވަޑައިގެންނެވި ގޮތަށް އެމަނިކުފާނު ހުންނެވީ އެ ގައުމުގައެވެ. އެމަނިކުފާނު ވިދާޅުވަނީ ވީ އެންމެ އަވަހަކަށް ރާއްޖެ ވަޑައިގަތުމަށް މަސައްކަތް ކުރައްވާ ކަމަށެވެ.\nޖޫން 26, 2021 09:27\nއެންމެފުރަތަމަ ހައްޔަރު ކުރަންވީ ދޮގު ތެދުކަމަށް ބުނާމީހުން 1111\nޖޫން 26, 2021 10:22\nމިވަރުގެ ސަރުކާރެއް އަދި މަނުދެކެން. ނޫސްވެރިންނަށް ވެސް ބިރުދައްކަނީ! މިއޮތީ "ފްރީޑޮމް އޮފް އެކްސްޕްރެޝަން" މެކުހަށް ޖަހާފައި..\nޖޫން 26, 2021 18:58\nކަލޯ ކީއްވެ ކަލޭ އެވަރަށް ތި ފެލެނީ. މަޖިލިސް މެމްބަރުން ވަކިމިންގަނޑަކާށްވުރެ ބާރަށް މަޖިލީހުގަޔާ ޕޯޑިއަމްތަކުގަ ރައްޔިތުން ބިރުދައްކާ އުސޫލުން މުޢާމަލާތުކުރުން މަނާކުރާ ގާނޫނެއް ހަދާ އެގާނޫނާ ހިލާފުވާ މީހުންނަށް ފިޔަވަޅު އަޅާބަލަ.\nޖޫން 26, 2021 09:33\nޖޫން 26, 2021 10:30\nމިގައުމުގެ ދެބައިކުޅަ އެއްބައި ހައްޔަރު ކުރޭ ދެން\nޖޫން 26, 2021 16:38\nޖޫން 26, 2021 09:34\nއޮންނާނެ ކުރިން ވެސް މިކަހަލަ މައްސަލައެއް. އެކަމަށް ފަންޑުކުރި މީހާ ފަންޑުކުރީ ކީއްވެ ކަމާއި އެންމެ އަޑީގައި ހުރީ ކާކުކަން ވެސް އޮންނާނެ އެގެން. ފަނި އެޅުވީ ކާކު ކަމާއި ފަނި ދުވީ ކާކު ދެއްްކި މަގުން ކަމާއި މިކަމުގައި ޕަބްލިކްގައިވީ އިއުތިރާފްވެސް އޮންނާނެ ކަރުބުޑުން ނާރު ނަގާފައި. މަހޭ މެންނަށް ވަރަށް ރަގަޅަށް އެގިފައި އޮންނާނީ އެކަން ވެސް ކުރާނެކަން. އެހެންވީމާ އެމައްސަލާގައި މަހޭމެން ގާއްޓެމެންނަށް ހެކިބަސްދެވި އެމައްސަލަ ރަގަޅަށް ބެލިއްޖެނަމަ މިހާރުގެ ތިމައްސަލަ ވެސް ރަގަޅަށް ބެލިދާނެހެން ހީވަނީ\nޖޫން 26, 2021 09:40\nލާދީނީ އެ މް ޑީ ޕީ އަކީ ޑްރާ މާ ޕާރޓީ މަރުކޮ މިޝަން ހަދާގެން ރައްޔިތުންގެ ފައިސާއިންވެސް ކުޅެނީ ޑްރާ މާ މަސްވެރިންނަށް ވީ ވަޢުދުވެސް ޑޮލަރު ޑްރާ މާ ކޮތަރު ކޮށި ކަޑަކަ މުން ގޮސް ރީޕޭ މަންޓް ކުރީ ބޮޑު އެކަންވެސް ދެއިރު ދެ ދަޅައަށް ޑައަލޮގް ބަދަލު ކޮށް ކުޅެނީ ޑްރާ މާ ފިނޑި ރޫޙާނީ ލީޑަރު ފިލަން އެ މްބަސީއަށް ވަދެ ކުޅުނީވެސް ޑްރާ މާ\nޖޫން 26, 2021 09:43\nލޯންޗު ގޮއްވާ...ކިޔާ ލަވަ ހަގައިގެން މަޖިލީހުގައި ކީ ދުވަސް ހަނދާން އެބަހުރިތޯ؟\nޖޫން 26, 2021 09:45\nމަޖިލީހުގެ ރައީސް އަދި ކުރީގެ ރައީސް މުހައްމަދު ނަޝީދު އަވަހަރާކޮށްލަން ދިން ބޮމުގެ ހަމާލައަކީ "އޮޅުވާލުމެއް" ނޫނީ "ޑްރާމާ" އެއް ކަމަށް ބުނާ މީހުންނަށް ފިޔަވަޅު އަޅަން ގާނޫނެއް ހަދަން ގޮވާލަން އިންތިއަށް.\nއިންތި ޑްރާމާ އަކަށް ވެސް ހެދީ އެމްޑީޕީ މީހުން އާއިލާ އިން . ޓްޓްކުރާ އަނިޔާ ތަކުގެ ފޮޓޯތައް ބަލާލީމަ އެކަން އެއޮތީ ފެންނަން. އެއްމެ ފަހުން ފެނުނު ފޮޓޯ ގަ ނަޝީދުގެ ބަނޑުން ފަހާފަ ކަމަށް ދައްކާފަ ހުރި ލަކުނުވެސް ނެތް ވެދާނެ ޖަރުމަނުނުން އެ ލަކުނު ފޮހެލީކަމަށްވެސް. ޑްރާމާ ވާނީ ހަމަ ޑްރާމާ އަށް، ނަޝީދަކީ މި ޤައުމުގެ ޑްރާމާ ކިންގް\nތިމީހުނަށް ފިޔަވަޅު އެޅުމްނޫމް ކަމެއް ނެތީތާ؟؟؟ ނުވަންޏާ ފާބާ...ފުރަތަމަ ފިޔަވަޅު އަޅާބަލަ ކުރިން ވެރިކަން ލިބުނީމަ ކެވިފަހުރި ލާރިތަކަށް...ޒީރޯ ޓޮލަރެންސް...ރައްޔިތުންގެ ވެރިކަމެއްގަ ރައްޔިތުންގެ އަނގަލައްޕައިގެން ބަހެއްނުބުނެތަ ތިބެންވީ...ޚިޔާލުފާޅު ކުރުމުގެ މިނިވަންކަން ދޭންވެގެން ވެރިކަމަށް ގެނައި ނޫސްވެރިކަމާ މިނިވަންކަމުގެ ބައްޕަޔޯ....ޕަކާކާކާސްސްސް....ރައްޔިތުން ޖަލަށްލާފަ ވެރިކަން ކުރަން އުޅެބަލަ..ދެރަކަމެއްތާދޯ...ނުވަންޏާ ފައިބޭ...... ީީީީީީީީީީީީީީީީީީީީީީީީީީީީީީީީީީީީީީީީީީީީީީީީީީީީީީީީީީީީީީީީީީީީީީީީ\nޖޫން 26, 2021 09:46\nޖޫން 26, 2021 10:15\nބަލަ ބޮންގޮއްވި މީހާ އެބުނަނީ ފަންޑުކުރީވެސް އަނިޔާ ވިމީހާއޭ. ޑުރާމަ ނޫންނަމަ އޮޕަރޭޝަން ކުރި ފޮޓޯ އޭކިއާފަ ލަންކާ މީހެއްގެ ފޮޓޯ އާއްމު ނުކުރާނެ މިވެސް ނޫސް ތަކުން ފެނުނު ޑުރާމާ ތައް\nޖޫން 26, 2021 10:16\nއިންތިއާއި ތިޔައުޅޭ ހައެއްކަމީހުންގެ ހަމައެކަނިނގަެުމެއްނޫން މިއީ، ކޮބަ ތިޔަގޮތަށް ފެލުނު ނިހާން އަދުރޭ، މިމމީހުންނަށް ކުޑަކުޑަ ބާރެއް ލިބިގަންނައިރު އުޅެގަންނަ ގޮތުން ހެއްދެވިފަރާތް މަތިން ހަނދާން ނުހުނަހެން ހީވަނީ.\nޖޫން 26, 2021 10:18\nއެމް.ޑީ.ޕީ (މޯލްޑިވްސް ޑްރާމާ ޕާޓީ)\nޖޫން 26, 2021 10:39\nޖޫން 26, 2021 10:24\nބޮމުގެ ހަމަލާއަކީ "ޑްރާމާ" އެއް ކަމަށް ބުނާ މީހުންނަށް ފިޔަވަޅު އަޅަން ފުރަތަމަ ގޮވާލާނީވެސް އެއީ ހަމަ އަސްލުވެސް ކުޅުނު ޑްރާމާއެއް ކަމަށް ވާތީވެ.\nޖޫން 26, 2021 10:25\nހަޖަމްކުރަން ދަސްކޮށްދިން އެމްޑީޕީން މިހާރު ހާދަ ހަޖަމްކުރުމުގެ ގާބިލުކަން ދައްވެއްޖޭ. ލާދީނީ ކިޔުން މަނާ. ކުރިން ޔާމީނަށް މައުމޫނަށް ނަފުރަތު އުފެއްދުން އޯކޭ މިހާރު ތިމާމެންނާ ދިމާލަށް ވީމާ އޯކޭއެއް ނޫން. ޑްރާމާ ކިޔުން މަނާ.\nޖޫން 26, 2021 10:26\nމ ޑ ޕ ބޭފުޅުން ހިތަޕުޅާ ހަމަނުކުރައްވާ ކޮއްމެ ބަހެއް/އަޑެއް ބުނާ/އިއްވާ ކޮއްމެ ފަރާތަކަށް ހަރުކަށި ފިޔަވު އެޅޭގޮތަށް قانون އަށް إصلاح ގެނައުމަކީ މިހާރުން މިހާރަށް ކޮއްމެހެން ކުރަން مجبورވެއްޖެ ކަމެއްކަމުގައި ހަރުއަޑުން ގޮވާލަން! މިގޮވާލުމަށް އަންނި ސާހިބު، إمتياز ބޭބެ، ޝަހިންދާ އްތަ އަދި ހިސާން އްތަ އާއި ރޮޒޭނާއްތަ ފަދަ ބޭފުޅުން " ލޮބީ " ކޮށްދެއްވާނެ ކަމަށް اميد ކޮށް بقين ކޮށް އާދޭސް ދަންނަވަން!😥 ޕްލީސް! ޕްލީސް!🥳\nޖޫން 26, 2021 10:36\nމިހިރަ ގައުއުނައިބާ! ޔާމީނުދަތުރުކުރި ފިނިފެންމާ ލޯންޗު ގޮއްވާލީމައި އެއީ ޑުރާމާއެކޭ ކިޔައިގެން މަޖިލިސްކުރާ ގޭގައި ހަޅޭލަވައިހެދި ހަދާންނެތުނީތޯ؟ބަލަ މިދުވަސް އަތުވެދާނެކަމަށް ހީނޮކޮށް ޔާމީނުވިމައި ޑުރާމާ އަންނިވީމައި ހަގީގަތް މިކަހަލަ ބޯގަޅިބައެއް އެމްޑީޕީގައިތިބެނީ! މިހާރު ތިޔަކުޅުއްވަނީވެސް ޑުރާމާ\nޖޫން 26, 2021 10:37\nބަލަ ރަީސްޔާމިން އިންލޯޗައްވީމ މަ ޑްރަާ މާ މިހާރު ބޮން ގޮއްވުން ކަލޭ ތިކިޔާ އެކކއްޗެއް ކިޔަބަލަ ކަލެޭ ހީނުކުރާތި ދިވެހިންނަކީ ކަލޭކަހަލަ ކޮހުންކަމައް\nޖޫން 26, 2021 10:49\nޔާމީން ލޯންޗް ގޮއްވާލީ ޑްރާމާ އެކޭ ގޮވާ ހަޖޫ ޖެހީ މޑޕ މީހުން މިއަދު އެކަން މިބައިމީހުން އަގަޔައް ރަގަޅައް ވަދެއްޖެތާ. ދެން ހަޖަމް ކޮއްލާ. ކަލޭމެން ކީ ހުރިޔާއެއްޗެއް ޒީން ލާފަ އައިސް އެކި ލޯވަޅުތަކައް އެހެރަ ވަދެބާރުވަނީ.\nޖޫން 26, 2021 10:58\nދޮގެއްވާ ނޫން! އެމަނިކުފާނު اسلام دين ގެ أصل އަކާއި خلاف / ބަދު ބަސްފުޅެއް ދުވަހަކުވެސް ވިދާޅު ނުވާކަމަށް އުޑާއި ބިންވެސް ހެކިވާނެ،! "އަދަރ އޮލްޓަރނެޓިވްއެއް" ބޭނުން ކަމަށާއި "ބޮވެންޖެހޭނެ - ބޮވެންވާނެ" ފަދަ ބަސްފުޅު ތަކަކީ "އެދީނު"ގެ اصل ތަކާއި خلاف ބަސްފުޅުތަކެއް ނޫނެއްނޫންތޯ؟ ވީމާ އެމަނިކުފާނުގެ " ރީފޯރމް " މަސައްކަތް ފުޅަށް ހުރަސް ނައަޅައި ނުބެހި ތިބެން ނެއެގެންޏާ\n" އަނގަ ބަންދު ކުރުމުގެ ބިލެއް " قانون އަށް ގެނެސްފާނެކަން ހަނދާންކުރާތި!!🥳 ބުނާކަށް !\nޖޫން 26, 2021 11:01\nކިތަންމެ ގާނޫނެއް ހެދިޔަސް ހެޔޮ. ކަލޭމެންނަކައް ދެން ދިވެހިން އަނގަމަތީ ޓޭޕެއް ނޭޅޭނެ. ދެންލަލަލާ\nޖޫން 26, 2021 11:09\nބިރު ދައްކައިިގެން ރައްޔިތުންގެ އަނގައިގާ ޓޭޕު އެޅުނު ދުވަސް މާޒީވެ ހިނގައްޖެ. އެދުވަސް އަނބުރާ ގެންނަން ނޫޅޭ\nޖޫން 26, 2021 11:12\nތިއީ އެމްޑީޕީ އަމިއްލައަށް ކުރިން ވަކާލާތު ކުރި، "ޚިޔާލު ފާޅު ކުރުމުގެ މިނިވަންކަން" އާއި ބުރޫ އަރާ ވާހަކައެއް! ކޮންމެ ދިވެއްސަކަށްވެސް، އޭނާ ބުނަން ބޭނުންވާ ވާހަކައެއް، ބޭނުން ތާކު، ބޭނުން އިރަކު ބުނެވޭނެ ކަމަށް ވަކާލާ ތު ކުރީ އެމްޑީޕީ! އެކަމަކު މިހާރު މިފެންނަނީ ކޮން މަންޒަރެއް؟\nހަމަ ގައިމުވެސް، އެމްޑީއެން އާއި އަދި އެހެނިހެން މީހުން، އިސްލާމްދީނާއި މެދު ދޮގުވާހަކަ ފަތުރާ، ދީނާއި މެދު ފިތުނަ އުފައްދަމުންދާ އިރު، އިންތިމެންނަކަށް ނުކެރޭ، އެއީ "ބުހުތާނު" ދޮގެކޭބުނެ، ޓުވީޓެއް ކޮށްލާކަށް!\nއެމްޑީޕީ މި ޤައުމަށް އަސްލު އައި މަޤްސަދު ގެއްލިއްޖެ! ތިޔައީ މިހާރު، ޢިއްޒަތާއި، ވެރިކަމަށް ދަހިވެފައި ތިބި، އަދި އެކަން ޙާސިލު ކުރުމަށް، ދެމޫނުގެ ވެރިންނަށް ވެފައި ތިބި ބަޔެއް އެކުލެވިގެން ވާ ޕާޓީއެއް!\nޖޫން 26, 2021 11:17\nއިންތިކައިރީ އަހާލަދީބަލަ، ރައީސުލްޖުމްހޫރިއްޔާގެ ދެކަނބަލުންނާއި ދައުލަތުގެ ވަޒީރުންނާއި، މަޖިލިސް މެމްބަރުންތަކެއް ތިއްބަވަނިކޮށް ރިޔާސީ ލޯންޗުކޮޅުގައި ބޮމެއް ގޮއްވާލި މައްސަލަ ޑްރާމާއެއްގެ ގޮތުގައި ސިފަކުރީ ކޮންބައެއްތޯ؟ ފިނިފެންމާ ލޯންޗްކޮޅަށް ފިނިފެންމާ ދޯނި ކިޔައިގެން ޖޯކަކަށް ހަދައިގެން އުޅުނީ ކޮންބައެއްތޯ؟ އެމީހުންގެ މައްސަލަ ބަލާކަށް ނުވޭތޯ؟\nޖޫން 26, 2021 11:21\nބޮމުގެ ހަމަލާ ޑްރާމާ އަކަށްހެދި މީހުންތިޔައީ ، ހަދާންވޭތަ ޖެއްސި ވައްތަރުތައް ، ކުރި ޓްވީޓް ތަކާއި ކީލަވަތައް ، މިއަދު ފިޔަވަޅު އަޅަންޏާ އަޅަންޖެހޭ ފުރަތަމަ ބަޔަކީ ތިޔައީ\nތިމީހުންގެ ސަރުކާރުން، ތިމީހުންގެ މެމަބަރަކަށް އަނިޔާވެރި ހަމަލާއެއްދީފައި ފިޔަވަޅު ނޭޅުމުން މިއީ ޖޯކެއް ކަމަށް ބެލެވޭ ޖާގަވެސް ނެތީތަ. ރާއްޖޭގެ ސިޔާސީ ދާއިރާތެރެއިން އެއްވެސް ހަގީގީ ޓެރަރިސްޓްއަކަށް ފިޔަވަޅެއް ނޭޅޭ. ރައްޔިތުން މިހާރު ރައްޔިތުން ބިރުގަންނަނީ މާފިޔާ ވައްތަރަށް މަަސައްކަތް ކުރާ ގޭންގްތައް ދެކެން.\nޖޫން 26, 2021 11:27\nފުރަތަމަ ކުރަންޖެ ހޭ ކަމަކީ ވަލުދޮރާށިން މުއައްސަސާ\nތަކަށްވަދެތިބި މީހުން ބޮޑު މުސާރަ އާއި އިނާޔަތްތައް ދައުލަތުން ނަގަމުންދާ ޚިޔާނާތްތެރިން އެތަންތަނުން ބޭރުކޮށް މުއައްސަސާތައް މިނިވަންކުުމެވެ މިނޫންގޮތަކަށް ރާއްޖެއަށް ހަމަޖެ ހުން އަންނާނެ ގޮތެއް ނުވިސްނެއެވެ.\nޖޫން 26, 2021 11:29\nއަޅާ ފިޔަވަޅެއް އަޅަބަލަ އެއީ ޑުރާމާއެއް\nޖޫން 26, 2021 11:46\nހިޔާލު ފާޅުކުރުމުގެ ހައްގު ހަނި ކުރުމަށް މަސައްކަތް ކުރާ މީހުންނަށާއި ރައްޔިތުންގެ މިނިވަންކަމަށް އަރައިގަންނަ މީހުންނަށް ފިޔަވަޅު އެޅުމަށް ގޮވާލަން\nޖޫން 26, 2021 11:49\nޖޫން 26, 2021 11:57\nއިންތި އެއްމެފުށަތަމަ ފިޔަވަޅުއަޅަންވީ ތިޔަލާދީނީޕާޓީގެ މެންބަރުންނަށް. ދެންވެސް ހެއްދެވި ފަރާތް ހަނދުމަކުރޭ ލާދީނީ.\nޖޫން 26, 2021 12:08\nމިހާރު ޔަޤީންވެއްޖެ ތިއީ ޑްރާމާއެއްކަން\nއެހެންވެ ތި ތެޅެއަރުވަނީ\nޖޫން 26, 2021 12:10\nއަމިއަލް މަސްލަހަތުގެ ކަންކަމާ އަމިއްލަ އެދުމުން ކަސްއަޅާފަ ތިބި މިކަހަލަ މީހުން ދުވަހަކުވެސް ގައުމުގެ ކަންކަމާ ނިކަމެތި ރައްޔިތުންގެ ކަންކަމަކު ވަކާލާތެއް ނުކުރާނެ. މީ ލަދުހަޔާތުގެ މަތީ ހަތާ ފަޅާފަ ތިބި ބައެއް!!! ނަމުގަ ރައްޔިތުން މަޖިލީހުގެ އިއްޒްތެރި މެންބަރު ން!!!\nޖޫން 26, 2021 12:55\nޙަމަ ސީދާ ޑްރާމާއެއް\nއިންތި ކަލޭގެ ކިތަންމެ ފުއްޕިޔަސް ރައްޔަތުން ނުސިހޭނެ\nޖޫން 26, 2021 12:59\nފިލމެކޭ ބުނޭ އޭރުންފިޔަވަޅެއް ނާލާނެ. ޢަނގަބަންދުކުރަން އުޅޭބައެއްތީ . ކޮމެޓީތައް ހަދައި ލާރި ހަރަދުކުރުބްނޫން އިތުރުކަމެއްނުވެ. ފައިލްވީ 100 ފަހަރު ވެރިކަންލިބުނަސް ﷲ މަތިން ހަދުމަނުވާމީހުން ފެއިލްޗާނެއެވެ. މީ ވަރައްވާހަކަ ވަރައްސަލާން.\nޑްރާމާ އެއް ނޫން.ސީރީސް އެއް. ފުރަތަމަ އެޕިސޯޑް.\nޖޫން 26, 2021 13:17\nރިއާސީ އޮޑީގެ ވާ ހަކަ ވެސް ހަދާނަށް އެބައާދޭ\nޖޫން 26, 2021 13:24\nއެއި ހަމަ ޑްރާމާއެއް\nޖޫން 26, 2021 13:38\nމާދަމާ ނިކުމެ ގޮވާލާތި ޚިޔާލު ފާޅުކުރުމުގެ މިނިވަންކަން އެންމެންނަށްވެސް އޮންނަންވާނެއޭ. އޭރުން މޑޕ ކަން ފުރިހަމަވީ.\nޖޫން 26, 2021 13:39\nއެމޑީޕީ ކުރީމަ ކޮންމެކަމެއްވެސް ރީތިވެފަ ރަންގަޅު. ބަލަކޮންމެތާކުކޮންމެފެންވަރެއްގެ ބަޔަކު ނުވަތަ މީހަކުވިޔަސް\nޏުބަޔަކުން ރަންގަޅެއްނުނިކުންނާނެ. އިއްޔެވީކަމެއްފަދައިން ރ ވަހީދުވެރިކަމުގަ އެމަނިކުފާނައް ހުތުރު ބަހުން ތިއެމްޑީޕީ ގޮވިހާއެއްޗެއް މިހާރުވެސް ކަންފަތުގާ ހަރުލާފައެބަހުރި. ތަޅަން މަރަން ދަންޖައްސަން ގޮވިހަނދާން ފުހެވިނުދޭ. ވީމާބުނެލާހިތްއޮތީ ގުދޯގުދޯ ގޮވުމަކީ ކޮށްފަހުރިކަމެއް ،ހޭވިހަޑިއެއް ބާތިލު ނުވަތަ ހުދުކާފޫރައް ވާނެކަމެއްނޫން. ތިޔަތިބީ އަމްލައަށް ގުއިރޯނުދަމާފަ ހަމައެގުއިރޯނުއަމިއްލައަށްޖެހިފަ.\nޖޫން 26, 2021 13:52\nދެން އިސްލާމް ދީނާ ޚިލާފް ޢަމަލު ކުރާމީހުންނަށް ފިޔަވަޅު އަޅަންވެސް ގޮވާލަ ބަލަ!\nޖޫން 26, 2021 13:53\nއެއީ ހަމަ ޑުރމާއެއް\nޖޫން 26, 2021 14:15\nމީތޯ އެބުނާ ޑިމޮކްރަސީއަކީ އެންމެފަހުން މާއުމޫންމައް ވެނިމުނީ\nޖޫން 26, 2021 14:26\nއެއީ ހަމަ ޑްރާމާއެއް ނަޝީދަށް އެމްޑީޕީ އާންމުންގެ ސަޕޯޓް ގެއްލޭތީ ހަމްދަރުދީ ހޯދުމަށް ކުރި ކަމެއް.\nޖޫން 26, 2021 14:36\nއެއީ ޑުރާމާ އެކޭ ބުނާކޮންމެ މީ ހަކު އަތުން 5000ރ. ޖޫރީމައިނާއެއް ނަގާ ހީވޭ ފުދޭވަރުގެ މަންފާއެއް ލިބޭނެހެން\nޖޫން 26, 2021 15:03\nވަރަށް ޑްރާމާ ބައެއްމީ އަންނިގެ ސަޕޯޓުހޯދަން. ޢަާން؛.! އެވަރުމީހެއް ނެތްވިއްޔާ.\nތިޔަލިބިފައިވާ މުއްސަނދިކަމާއި؛ ތަނަވަސްކަމަށް؛.ހިތްތިރިކޮށްފައި ނިއުމަތްދެއްވެވި ރަސްކަލާނގެއަށް ޝުކުރުގެ ސަޖިދައެއް ޖަހާބަލަ،\nޢެއްބަޔަކު މިއުޅެނީ ރެއާއި ދުވާލު އަނގަޔާއި އަތާ ދިމާ ނުވެގެން.\nކޮންމެވެސް އެއްޗެކޭކިޔާފައި ގާނޫނެއްހަދައި ރައްޔިތުމީހާ ޖޫރިމަނާކޮށް ފެލައި ލެވޭތޯ މިމީހުން މިބަލަނީ.\nބޮޑާ ކިބުރުވެރި ސިޔަސީވެރިން ތަކެއް މިއީ.\nފިސާރިބަޔާކާ ވެރިކަން ހަވާލު ކޮށްފައި މިއޮތީ:.!\nޔާރައްބި! މިއޮތިވާ ގައުމެއް!\nޖޫން 26, 2021 15:16\nއިންތި ކަލޭ ހީނުކުރައްޗޭ އަބަދު ތިހުރެވެނީ ސިއެސްޓާ ޕްރެޒެންޓްކުރަންށޭ.ކަލޭ މަހަށް ދޭބަލަ.މަހަށް އިނގޭ.ވ.ވެދުން ބްރޯ.\nޖޫން 26, 2021 15:21\nއެއީ ހަމަ ޑްރާމާއެށް އަޅެ ފިޔަވަޅު އަޅާބަލަ\nޖޫން 26, 2021 16:24\nޖޫން 26, 2021 16:28\nއިތްޒަތްތެރި ހެދިގެން އުޅޭ އިރު ހީވަނީ މީނަ ނޫނީ ކަމެއް ދަންނަ އިތުރު މީހަކު ނޫޅޭހެން ﷲ ގެ ގާނޫނު ކަލޭމެން ތިޔަހަދާ ގާނޫނަށްވުރެ މާމަތިވެރި\nޖޫން 26, 2021 17:04\nކޮބާތޯ އަނިޔާވެރި ގޮތުގަ ޤަތުލު ކުރެވުނު މީހުން. އެމީހުންނަށް ފިޔަވަޅު ނޭޅުނު ބަޔަކަށް އެޅޭނީ ކޮން ފިޔަވަޅެއްތޯ؟ އިންތި އަށް ކިހިނެއް ވެގެންތަ މި އުޅެނީ. ދެރަކަމެއް ހުވާ\nޖޫން 26, 2021 17:12\nކޮންކަހަލަ ބޮމެއް. ކައިރީހުރިފަހާރަ ބިއްލޫރި ނުތެޅޭ .އެހުރިހާ ތަކެތި ގައިގެ އެތަންމިތަނަށް ވަންއިރު އެންމެ ލޭތިއްކެއްވެސް މަގުމައްޗަށް ވެއްޓީފާނެތް. ކީއްވާނީ ރަތް ކުލަކޮޅެއް ގިރާފަ ޖޫސްޕެޓީ ކޮތަލަކަށް އަލައިގެން ގޮސް ފަޅާލިނަމަ ގައިމު ލޭކުލަ ފެންނަން ހުރީސް.\nޖޫން 26, 2021 23:40\nމޑޕ މީހުން އެކަނި މިގައުމުގަ އުޅެން ބިލެއް ފާސްކުރޭ ދެން އަވަހައް.\nޖޫން 30, 2021 08:58\nއެހެންވީމަ ނިއުމާމެންނާ ޔޫއްޕެމެން ފުރޮޅި ފުރޮޅިފަ އެކުޅެނީ ހަގީގަތެ ކޭތަ؟


Fageeru dhemafiriehge3dharin doctorkan kiyavanee!\nކެރެލާގެ ފަގީރު ދެމަފިރިއެއްގެ ތިން ދަރިން ޑޮކްޓަރުކަން ކިޔަވަނީ!\nރާމަޗަންދުރަ ތިން ދަރިންނާއި އަންހެނުންނާ އެކު\nއިންޑިޔާގެ ކެރެލާގެ މެޓުވަޒީގެ އަޓައްޕަޑީ ހިލްސްގައި ދިރިއުޅޭ ރާމްޗަންދުރަން އާއި ކަމަލާ އަކީ ވަރަށް ފަގީރު ދެމަފިރިންނެވެ. ގޭގޭގައި މަސައްކަތް ކޮށްދީގެން އެ ދުވަހަކު ލިބޭ މަދު ފައިސާކޮޅުން އާއިލާ ބަލަހައްޓައިގެން އުޅޭ މި ދެމަފިރިންނަކީ މިއަދު ވަރަށް ފަޚުރުވެރި ދެ މީހުންނެވެ. ސަބަބަކީ އެމީހުންގެ ތިން ދަރިންނަކީ މިހާރު ކަޒަކޮޑޭގެ މަލަބާރް މެޑިކަލް ކޮލެޖު އެންޑް ރިސާޗް ސެންޓަރުގައި އެމްބީބީއެސް ކޯސް ހަދަމުންދާ ކުދިންނަށް ވާތީ އެވެ.\nއިންދަރުޖީތު އާއި އިންދްރާޖާ އަދި އިންދޫޖާ އާ ތިން ބެއިން މީގެ ފަސްވަރަކަށް އަހަރު ކުރިން އުޅުނީ ވަރަށް ފަގީރު ހާލުގަ އެވެ. ކެއުން ބުއިމަށާއި އެނޫން ޒަރޫރީ ބޭނުންތަކަށް ބޭނުންވާ ފެން ބަލާ ކޯރެއް ކައިރިއަށް އެކުދިން ދުވާލަކު ދެ ކިލޯމީޓަރު ދަތުރު ކުރި އެވެ. އެކުދިންގެ ގޭގައި ކަރަންޓެއް ނުހުރެ އެވެ. ކިޔަވަނީ ކަރާސީނު އަޅައިގެން ދިއްލާ ފާނޫޒެއްގެ އަލީގަ އެވެ.\nނަމަވެސް ފަގީރުކަމަކީ ތައުލީމު ހާސިލުކުރަން އޮތް ހުރަހެއް ކަމަކަށް އެކުދިން ގަބޫލެއް ނުކުރެ އެވެ. އެކުދިން މޮޅަށް ކިޔަވައިގެން އެމްބީބީއެސް އަށް ވަނުމަށް ހަދަން ޖެހޭ އިމްތިހާނުން ވަނީ މޮޅަށް ފާސް ވެފަ އެވެ. މިހާރު އިންދަރުޖީތަކީ އެމްބީބީއެސް ކޯހުގެ ތިން ވަނަ އަހަރުގައި ކިޔަވާ ދަރިވަރެކެވެ. އިންދްރާޖާ ކިޔަވަނީ އެމްބީބީއެސް ކޯހުގެ ދެ ވަނަ އަހަރުގަ އެވެ. އަދި މިއަހަރުގެ ފެބްރުއަރީ4ވަނަ ދުވަހުން ފެށީގެން އިންދޫޖާ ވެސް ވަނީ އެމްބީބީއެސް ކޯހުގައި ކިޔަވަން ފަށާފަ އެވެ.\nމި ކުދިންގެ ބައްޕަ ބުނި ގޮތުގައި އޭނާ އާއި އޭނާގެ އަންހެނުން ކަމަލާ އަށް ތައުލީމު ހާސިލު ކުރެވުނީ ގްރޭޑް5އާ ހަމައަށެވެ. އޭނާގެ ބައްޕައަކީ ވެސް މަސައްކަތު މީހެއްގެ ގޮތުގައި އުޅުނު ފަގީރަކަށް ވާތީ އެއަށް ވުރެ މައްޗަށް ކިޔަވައިނުދެވުނީ ކަމަށް އޭނާ ބުންޏެވެ.\n"އަހަރެން ކިޔެވި ސްކޫލް ހުންނަނީ ދިރިއުޅޭ ގެއާ އަށް ކިލޯ މީޓަރު ދުރުގައި. ސްކޫލަށް ދާން ޖެހެނީ ޖަންގަލި ވަލުތެރޭން ލާފައި. އެތަނުގައި ވަލު ޖަނަވާރުތައް ވަރަށް ގިނަވާނެ. އެ ހާލުގައި ގިނަ ފަހަރަށް ސްކޫލަށް ދާއިރު ޓީޗަރަކު ނުހުންނާނެ. އަހަރެމެންގެ ގެޔަށް ކަރަންޓާއި ފެން ލިބުނީ މީގެ ފަސް ވަރަކަށް އަހަރު ކުރިން،" ރާމްޗަންދުރަން ބުންޏެވެ.\nއޭނާ ބުނި ގޮތުގައި އެމީހުން ކިތަންމެ ފަގީރަސް ދަރިންނަށް ރަނގަޅު ތައުލީމެއް ހޯދައިދޭން އެ ދެމަފިރިން އަޒުމު ކަނޑައެޅި އެވެ. އަދި އެންމެ ހަގު ދަރިފުޅު ވެސް އެމްބީބީއެސް އަށް ވަންނަން ހަދާ އިމްތިހާނުން ފާސްވެ މިހާރު ކޮލެޖުގައި ކިޔަވަން ފަށާފައިވާ ކަމަށް ބުންޏެވެ.\n"މަގޭ ތިން ދަރިން ވެސް ކިޔެވީ ސަރުކާރުން ފަގީރުންނަށް ހިންގާ ސްކޫލްތަކުން. ނަމަވެސް އެ ކުދިންނަށް އެހާ ރަނގަޅަށް ކިޔެވުނީ ޓީޗަރުން ދިން ހިތްވަރުން،" ރާމަޗަންދުރަން ބުންޏެވެ.\nރާމަޗަންދުރަން ބުނި ގޮތުގައި ދޮށީ ދަރިފުޅު މަތީ ގްރޭޑްތަކަށް ދިއުމުން ކިޔަވައިދިނުމުގައި އަވަށުގެ ބޮޑުން ފައިސާގެ ގޮތުން އެހީވި އެވެ. ނަމަވެސް ހަގު ދެ ދަރިން ކިޔެވީ ދޮށީ ދަރިފުޅުގެ އެހީތެރިކަމާއެކު ކަމަށާއި އެންމެ ހަގު އަންހެން ދަރިފުޅު ކިޔެވުމުގައި ދޮށީ ދެ ބޭބެއިން ވަރަށް އެހީތެރިވި ކަމަށް ތިން ކުދިންގެ ބައްޕަ ބުންޏެވެ.\nމި ތިން ބޭންގެ ވެސް އަޒުމަކީ ކިޔަވައިގެން ޑޮކްޓަރުންނަށް ވެގެން އެމީހުންގެ އަވަށަށް ހިދުމަތް ކޮށްދިނުމެވެ. އެ ކުދިން ބުނާ ގޮތުގައި އަވަށުގައި ޑޮކްޓަރުން މަދުވުމުން ވަރަށް ގިނަ ތުއްތު ކުދިން މަރުވާން މެދުވެރިވެ އެވެ. އެހެންވެ އެ ކުދިން ބޭނުންވަނީ ފަރުވާ ނުދެވި އެއްވެސް ކުއްޖަކު ދުނިޔޭން ވަކިވެގެން ނުދޭތޯ މަސައްކަތް ކުރުމަށެވެ.\nޔޯގާ ދުވަހުގެ ސެކިއުރިޓީއާ ގުޅޭ މައުލޫމާތު ދިނިން


Kurinbee vote foshi alun gunumun MDP ge candidate kolhah natheejaa en'burijje | Mihaaru\nކުރިނބީ ކައުންސިލްގެ ގޮނޑި ޔަގީން ކުރެއްވި ޝާފީ: އޭނާ މަގާމަށް ހޮވުނީ އަލުން ވޯޓު ގުނި އިރު އެއް ވޯޓު އިތުރަށް ލިބިގެން\nކުރިނބީގެ ވޯޓުފޮށި އަލުން ގުނުމުން ކާމިޔާބުވީ އެމްޑީޕީ އަށް\n14 މެއި 2017 - 23:20 12 comments\nމި މަހުގެ ހަވަނަ ދުވަހު ބޭއްވި ލޯކަލް ކައުންސިލްތަކުގެ އިންތިޚާބުގައި ހދ. ކުރިނބީ ކައުންސިލަށް ކުރިމަތިލެއްވި ތިން ކެންޑިޑޭޓެއްގެ ވޯޓު އެއްވަރުވެ ވޯޓު އަލުން ގުނުމުން، އެ މަގާމަށް އިދިކޮޅު އެމްޑީޕީގެ ކެންޑިޑޭޓް ހޮވިއްޖެ އެވެ.\nކުރިނބީ ކައުންސިލަށް އެމްޑީޕީގެ ފަރާތުން ދެ ކެންޑިޑޭޓަކު ވާދަކުރެއްވިއިރު، ވޯޓު އަލުން ގުނައިގެން ކުރި ހޯއްދެވީ މުހައްމަދު ޝާފީ އެވެ. އޭނާ ހޮވުނީ ވޯޓު އެއްވަރުމުން، އިންތިޚާބު އަލުން ބާއްވަން އިލެކްޝަންސް ކޮމިޝަނުން ނިންމާފައި ވަނިކޮށް، ކޮމްޕްލެއިންސް ބިއުރޯ އަށް ހުށަހެޅި މައްސަލައަކާ ގުޅިގެން އެ ވޯޓުތައް މިއަދު ގުނުމުންނެވެ.\nއެ ކޮމިޝަނުން އިއްޔެ ބުނެފައި ވަނީ ކުރިނބީ ކައުންސިލްގެ ތިން ކެންޑިޑޭޓަކަށް ލިބުނު ވޯޓު އެއްވަރުވުމުން، އެ ދާއިރާގެ އިންތިޚާބު އަލުން ބޭއްވުމަށް ނިންމާފައިވާ ކަމަށެވެ.\nމި އިންތިޚާބުގައި ކުރިނބީ ކައުންސިލަށް އެމްޑީޕީގެ ފަރާތުން ދެން ކުރިމަތިލެއްވީ ޝާފީގެ އިތުރުން، އެ ކައުންސިލްގެ މިހާރުގެ ރައީސް އަހުމަދު މުޖުތަބާ އެވެ. ވެރިކަން ކުރާ ޕީޕީއެމުން ތިން ކެންޑިޑޭޓަކު ކުރިމަތިލެއްވިއިރު، ވޯޓު އެއްވަރުވީ އޭގެ ތެރެއިން އިސްމާއީލް އާސިފްގެ އެވެ. އެ ތިން ކެންޑިޑޭޓުންގެ ނަތީޖާ އެއްވަރުވީ ކޮންމެ ބޭފުޅަކަށް ވެސް 218 ވޯޓު ލިބިވަޑައިގެންފައިވާތީ އެވެ.\nއެނގިފައިވާ ގޮތުގައި އިލެކްޝަންސް ކޮމިޝަނުން ކުރިނބީގެ ކައުންސިލްގެ އިންތިޚާބުގެ ވޯޓު ކަރުދާސް އަލުން ގުނީ، އެ ރަށުގައި ބަހައްޓާފައިވާ ވޯޓު ފޮށިން އެމްޑީޕީގެ ކެންޑިޑޭޓް ޝާފީ އަށް ދީފައިވާ ވޯޓެއް، އެއީ ބާތިލް ވޯޓެއްގެ ގޮތުގައި ގުނާފައިވާ ކަމުގެ ޝަކުވާ ހުށަހެޅުމުންނެވެ. އެެއީ ބާތިލް ވޯޓެއްގެ ގޮތުގައި ގުނާފައި ވަނީ، ފާހަގަ އަށް އަރާ ގޮތަށް ރޮނގުކޮޅެއް ހުރުމުން ކަމަށް ބުނެ އެވެ.\nއެހެންވެ، އިލެކްޝަންސް ކޮމިޝަންގެ ކޮމްޕްލެއިންސް ބިއުރޯ އަށް ހުށަހެޅި މައްސަލައަކާ ގުޅިގެން، ވޯޓު އަލުން ގުނިއިރު، ޝާފީ އަށް އެއްވޯޓު އިތުރަށް ލިބި، އޭނާ ކުރިނބީ ކައުންސިލްގެ ގޮނޑި ކާމިޔާބު ކުރެއްވީ އެވެ.\nކުރިނބީ ކައުންސިލަށް ތިން މެމްބަރުން އިންތިހާބުކުރާއިރު، ގޮނޑި ލިބުނުކަން ކުރިން ކަށަވަރުވެފައި ވަނީ ޕީޕީއެމްގެ ދެ ކެންޑިޑޭޓަކަށެވެ. އޭގެ ތެރެއިން އަބްދުލް ފައްތާހު އަބޫބަކުރަށް 242 ވޯޓު ލިބިވަޑައިގެންފައިވާއިރު، ދެ ވަނަ އަށް އެންމެ ގިނަ ވޯޓު ހޯއްދެވީ މުހައްމަދު އަފްރާހް އެވެ. އޭނާ އަށް 229 ވޯޓު ލިބިވަޑައިގަތެވެ. އެހެންވެ މި ކައުންސިލްގެ އަޣުލަބިއްޔަތު އޮތީ ޕީޕީއެމަށެވެ.\nއިތުރު ލިޔުންތައް އެމްޑީޕީ އިލެކްޝަންސް ކޮމިޝަން ހދ. ކުރިނބީ ލޯކަލް ކައުންސިލްތަކުގެ އިންތިހާބު 2017 ލޯކަލް އިންތިހާބު އިދިކޮޅު ފަރާތްތައް ރާއްޖޭގެ ރަށްތައް\nއިންތިހާބުގެ ނަތީޖާ ހޯދަން ޖެހެނީ ގަދަބާރުން: ނިޔާޒު\nނަތީޖާ އިއުލާން ކުރުން ލަސްވާތީ އެމްޑީޕީން ފާޑު ކިޔައިފި


ޤިޔާމަތްވުމުގެ ޢަލާމާތްތައް (أَشْرَاطُ السَّاعَةِ) – 56 “ޢިލްމު އުފުއްލެވުމާއި ޖާހިލުކަން ފާޅުވުން.” – DhiSalafiyyah\n12/09/2015 ޢަޤީދާއާއި ފިރުޤާތައްއައްޝައިޚް އަޙްމަދު ނާޒިލް މުޙައްމަދު\nދެންފަހެ ދުނިޔެވީ ޢިލްމު ދަންނައެވެ. އެކަން ހުރީ އިތުރުވާށެވެ. އަދި ޙަދީޘްގައިވާ މުރާދަކީ އެކަން ނޫންކަން ނަބިއްޔާ صلى الله عليه وسلم ގެ މި ބަސްފުޅުން ދަލީލު ލިބިދެއެވެ: ((فَسُئِلُوا، فَأَفْتَوْا بِغَيْرِ عِلْمٍ، فَضَلُّوا وَأَضَلُّوا)) “އަދި އެމީހުނާ (އެބަހީ ޖާހިލުންނާ) ސުވާލު ކުރެތެވެ. ފަހެ ޢިލްމެވެރިކަމެއް ނެތި އެމީހުން ފަތުވާދެއެވެ. އެބައިމީހުން ވަނީ މަގުފުރެދިގެންނެވެ. އަދި މީސްތަކުން މަގުފުރައްދާލައެވެ.” މަގުފުރެދުން ވާހުށީ ދީނީ ކަންކަމުގައި ޖާހިލުކަން ވެރިވުމުންނެވެ. އަދި ޙަޤީޤީ ޢިލްމުވެރިންނަކީ އިލްމާ އެއްގޮތަށް ޢަމަލުކުރާ މީހުންނެވެ. އަދި އުއްމަތަށް އެކަން ފޯރުކޮށްދީ އެއިން ހިދާޔަތާއި ތެދުކަމުގެ މަގަށް މަގުދައްކާ މީހުންނެވެ. އެހެނީ، ޢަމަލެއް ނުވާ ޢިލްމަކީ އޭގައި ފައިދާއެއް ނެތް އެއްޗެއްކަން ކަށަވަރެވެ. އަދި ކިއެއްހެއްޔެވެ! އެކަން ވާހުށީ އެއުނގެނިގެން ހުރި މީހާއަށްވާ ނުބަޔަކަށެވެ. ދެންފަހެ ބުޚާރީ ރިވާކުރައްވާފައިވާ މި ރިވާޔަތުގައި ވަނީ: ((وَيَنْقُصُ الْعِلْمُ)) “ޢިލްމު މަދުވާނެއެވެ.”\nޢިލްމުވެރީންގެ ބައެއްގެ ވާހަކަ ޛިކުރު ކުރެއްވުމަށްފަހު، އިސްލާމީ ތާރީޚުގެ [ޢިލްމުވެރިއެއް ކަމުގައިވާ] الإِمَام الذَّهَبِي ވިދާޅުވިއެވެ. [ބަސްފުޅުގެ މާނައީ:] “ޢިލްމުގެ މަދު މިންވަރެއް މެނުވީ އެބޭކަލުންނަށް ލިބިގެން ނުވެއެވެ. އަދި މިއަދުގެ ޙާލަތު ދަންނައެވެ! އެމަދު ޢިލްމުގެ ކުޑަ މިންވަރެއް މެނުވީ ދެމިނެތެވެ. އެވަރުވެސް ވަނީ މަދު ބައެއްގެ އަތުގައެވެ. އަދި އެމީހުންކުރެ އެމަދު ޢިލްމަށް ޢަމަލުކުރާ މީހުންގެ މަދުކަމާއެވެ! حَسْبُنَا اللهُ وَنِعْمَ الوَكِيْل.”\nމިއީ ޛަހަބީގެ ޒަމާނުގެ ޙާލަތުނަމަ ފަހެ އަހުރެމެންގެ މިޒަމާނުގެ ކަންތައް ހުރީ ކިހިނަކުން ބާއެވެ؟ އެހެނީ ނަބީކަމުގެ ދައުރާ ޒަމާން ދުރުވާ ވަރަކަށް ޢިލްމުވެރިކަން ދަށްވެ ޖާހިލުކަން ވާހުށީ އިތުރުކަން ޔަޤީނެވެ. ފަހެ މިއުއްމަތުގައި އެންމެ ބޮޑަށް ދަންނަ ބައެއް ކަމުގައިވީ ﷲ ރުއްސުންލެއްވި، އަޞްޙާބު ބޭކަލުންނެވެ. އެއަށްފަހު ތާބިޢީ ބޭކަލުންނެވެ. އޭގެފަހުގައި ތާބިޢީންނަށް ތަބާވި ބޭކަލުންނެވެ. އެއީ އެންމެ ހެޔޮ ޤަރުނު ތަކެވެ. ސަލާމާއި ޞަލަވާތްލެއްވި އިތުރު އެކަލޭގެފާނު ޙަދީޘް ކުރައްވާފައިވާ ފަދައިންނެވެ. ((خَيْرُ النَّاسِ قَرْنِى، ثُمَّ الَّذِينَ يَلُونَهُمْ، ثُمَّ الَّذِينَ يَلُونَهُمْ)) މާނައީ: “އެންމެ ހެޔޮ މީސްތަކުން ވަނީ ތިމަންކަލޭގެފާނުގެ ޤަރުނުގައެވެ. ދެން އޭގެފަހުން އަންނަ ޤަރުނެވެ. ދެން، އެއަށްފަހު އަންނަ ޤަރުނެވެ.”\nދެންފަހެ ޢިލްމުވެރިކަން ދަށްވެ ޖާހިލުކަން އިތުރުވުމަށް ހުއްޓުމެއް ނާދެއެވެ. އިސްލާމްދީނުގެ ފަރުޟުތައް މީސްތަކުންނަށް ނޭނގުމާ ހަމައަށެވެ. ޙުޛައިފާ رضي الله عنه ގެ އަރިހުން ރިވާވެގެން ވެއެވެ. ވިދާޅުވިއެވެ. ރަސޫލުﷲ صلى الله عليه وسلم ޙަދީޘްކުރެއްވިއެވެ. ((يَدْرُسُ الْإِسْلَامُ كَمَا يَدْرُسُ وَشْيُ الثَّوْبِ، حَتَّى لَا يُدْرَى مَا صِيَامٌ، وَلَا صَلَاةٌ، وَلَا نُسُكٌ، وَلَا صَدَقَةٌ؟ وَيُسْرَى عَلَى كِتَابِ اللَّهِ فِي لَيْلَةٍ، فَلَا يَبْقَى فِي الْأَرْضِ مِنْهُ آيَةٌ، وَتَبْقَى طَوَائِفُ مِنَ النَّاسِ: الشَّيْخُ الْكَبِيرُ، وَالْعَجُوزُ؛ يَقُولُونَ: أَدْرَكْنَا آبَاءَنَا عَلَى هَذِهِ الْكَلِمَةِ؛ يَقُوْلُوْن: (لَا إِلَهَ إِلَّا اللَّهُ)، فَنَحْنُ نَقُولُهَا)) فَقَالَ لَهُ صِلَةُ: مَا تُغْنِي عَنْهُمْ: (لَا إِلَهَ إِلَّا اللَّهُ) وَهُمْ لَا يَدْرُونَ مَا صَلَاةٌ، وَلَا صِيَامٌ، وَلَا نُسُكٌ، وَلَا صَدَقَةٌ؟ فَأَعْرَضَ عَنْهُ حُذَيْفَةُ، ثُمَّ رَدَّدهَا عَلَيْهِ ثَلَاثًا، كُلَّ ذَلِكَ يُعْرِضُ عَنْهُ حُذَيْفَةُ، ثُمَّ أَقْبَلَ عَلَيْهِ فِي الثَّالِثَةِ، فَقَالَ: يَا صِلَةُ! تُنْجِيهِمْ مِنَ النَّارِ ثَلَاثًا)) މާނައީ: “ހެދުން ވިޔަން ދަސްކުރާ ފަދައިން އިސްލާމްކަން ދަސްކުރެއެވެ. ރޯދަ އާއި ނަމާދާއި ޙައްޖާއި ޒަކާތުގެ އިތުރު ކަމެއް އެނގެން ނުޖެހޭ މިންވަރަށެވެ. ދެން އެއްރެއްގައި ﷲގެ ފޮތް އަރުއްވާގަނެއެވެ. ބިންމަތީގައި އެއިން އެއްވެސް އާޔަތެއް އިތުރަކަށް ނޯވެއެވެ. އަދި މުސްކުޅިންނާއި ދެބައިއުމުރުން މަތީ މީހުން ދެމިތިބެއެވެ. އެމީހުން ބުނެއެވެ: ތިމަންމެންގެ ކާބަފައިން މިކަލިމަ: (لَا إِلَهَ إِلَّا اللَّهُ) ކިޔާއުޅުނުތަން ތިމަންމެން ދުށީމުއެވެ. ފަހެ ތިމަންނާމެންވެސް އެފަދައިން ކިޔައިއުޅެމެވެ. އެކަލޭގެފާނަށް ޞިލަތު ވިދާޅުވިއެވެ. ނަމާދެއް ރޯދައެއް ޙައްޖެއް އަދި ޒަކާތެއް ނުދަންނަ ބަޔަކަށް (لَا إِلَهَ إِلَّا اللَّهُ) ގެ މަންފާއެއް ނުކުރާނެތެވެ. ޙުޛައިފާގެފާނު އެކަލޭގެފާނާ ދެކޮޅު ހެއްދެވިއެވެ. އެކަލޭގެފާނު އެވާހަކަ ތިންފަހަރު ތަކުރާރު ކުރެއްވިއެވެ. އެހުރިހާ ފަހަރެއްގައިވެސް ޙުޛައިފާގެފާނު އެކަލޭގެފާނާ އެއްބަސްވެ ވަޑައި ނުގެންނެވިއެވެ. އެއަށްފަހު ތިންވަނައަށްވީ ފަހަރު އިސްނަންގަވައި ވިދާޅުވިއެވެ. އޭ ޞިލަތެވެ. އެބައިމީހުން ނަރަކައިން މުއްތި ކުރެއްވޭނެއެވެ. [މިފަދައިން] ތިންފަހަރު ވިދާޅުވިއެވެ.”\nޢަބްދުﷲ ބިން މަސްޢޫދު رضي الله عنه ވިދާޅުވިއެވެ. ((لَيُنْزَعَنَّ الْقُرْآنُ مِنْ بَيْنِ أَظْهُرِكُمْ؛ يُسْرَى عَلَيْهِ لَيْلًا، فَيَذْهَبُ مِنْ أَجْوَافِ الرِّجَالِ، فَلَا يَبْقَى فِي الْأَرْضِ مِنْهُ شَيْءٌ)) މާނައީ: “ތިޔަބައިމީހުންގެ ބުރަކަށިތަކުން ޤުރުއާން ބޭލުއްވޭ ހުއްޓެވެ. ރޭގަނޑެއްގައި އެއުފުއްލެވި މީސްތަކުންގެ އެތެރެހަށިންވެސް އެހިނގައިދާނެތެވެ. ފަހެ ބިންމަތީގައި އެއިން އެއްވެސް މިންވަރެއް ދެމި ނޯންނާނެއެވެ.”\nއިބްނު ތައިމިއްޔާ ވިދާޅުވިއެވެ. [އެބަސްފުޅުގެ މާނައީ:] “ފަހުޒަމާނުގައި ހިތާއި ފޮތުން އެ [ޤުރުއާން] އުފުއްލެވޭނެއެވެ. ފަހެ އެއިން ކަލިމައެއް ހިތްތަކުގައި ނުވާ ހުއްޓެވެ. އަދި މުޞްޙަފުތަކުގައި އެއިން އަކުރެއް ވެސް ނުވާނެއެވެ.”\nމިކަންކަމުންކުރެ އެންމެ ބޮޑު ކަމަކީ ﷲ ތަޢާލާގެ ނަންފުޅުވެސް ބިންމަތީގައި ނުކިޔުމެވެ. ނަބިއްޔާ صلى الله عليه وسلم ޙަދީޘް ކުރެއްވި ކަމުގައި އަނަސް رضي الله عنه ގެ ރިވާކުރައްވާފައި ވާފަދައިންނެވެ. ((لَا تَقُومُ السَّاعَةُ حَتَّى لَا يُقَالَ فِي الْأَرْضِ: اللهُ، اللهُ)) “ﷲ އެވެ ﷲ އެވެ މިފަދައިން ނުބުނެވިއްޖައުމަށް ދާންދެން ޤިޔާމަތް ޤާއިމް ނުވާހުއްޓެވެ.”\nއިބްނު ކަޘީރު ވިދާޅުވެއެވެ. [ބަސްފުޅުގެ މާނައީ:] “މިޙަދީޘާމެދު ދެބަސްފުޅެއް ވެއެވެ:\nފުރަތަމައީ: އެއްވެސް މީހަކު މުންކަރާތަށް އިންކާރު ނުކުރުމެވެ. އަދި މުންކަރާތަކަށް އަރައިގަނެވޭ ހިނދު އެކަކުވެސް އެކަން މަނާ ނުކުރުމެވެ. މިބަސްފުޅުން އެމާނަ ކުރެއެވެ: ((حَتَّى لَا يُقَال: اللهُ، اللهُ)) “ﷲއެވެ ﷲއެވެ ނުކިއިއްޖެއުމާ ހަމައަށެވެ.” ޢަބްދުﷲ ބިން ޢުމަރުގެ އިސްވެދިޔަ ޙަދީޘްގައި ވާފަދައިންނެވެ: ((فَيَبْقَى فِيهَا عَجَاجَةٌ؛ لَا يَعْرِفُونَ مَعْرُوفا، وَلَا يُنْكِرُونَ مُنْكَرًا)) “ގޮތެއްފޮތެއް ނެތް ބަޔަކު ދެމި ތިބެއެވެ. ހޮޔަކަމެއް ނޭނގޭޙާލު މުންކަރާތަށް އިންކާރެއް ނުކުރެއެވެ.”\nދެވަނަ ބަސްފުޅަކީ: ބިންމަތީގައި ﷲ ގެ ޛިކުރު ނުކުރެވުމެވެ. އަދި އެކަލާނގެ އިސްމުފުޅު މީސްތަކުން ނުވެސް ދަތުމެވެ. އެއީ ޒަމާން ގޯސްވެސް މުޅި އިންސާނިއްޔަތު ހަލާކުވެގެން ދިއުމުންނެވެ. ކުފުރާއި ފާސިޤުކަމާއި އުރެދުން އިތުރުވުމުގެ ސަބަބުންނެވެ.”\n ((صحيح البخاري))، كتاب الأدب، باب حسن الخلق والسخاء وما يكره من البخل، (10 / 456 – مع الفتح).\n [ބައްލަވާ:] ((تذكرة الحفاظ)) (3 / 1031).\n ((صحيح مسلم))، كتاب فضائل الصحابة، باب فضل الصحابة رضي الله عنهم ثم الذين يلونهم، (16 / 86 – مع شرح النووي).\n ((سنن ابن ماجه))، كتاب الفتن، باب ذهاب القرآن والعلم، (2 / 1344 – 1345)، والحاكم في ((المستدرك)) (4 / 473)، وقال: ((هذا حديث صحيح على شرط مسلم، ولم يخرجاه))، ووافقه الذهبي.\n އެއީ أَبُو العَلَا އެވެ. ނުވަތަ أَبُوْ بَكْر بن صِلَةُ بن زُفَرُ العَبْسِيّ الكُوْفِي އެވެ. ތާބިޢި ބޭކަލުންގެ ބޮޑެކެވެ. ހިތުދަސްކުރުމުގެ ބާރުގަދަ ތެދުވެރި، މާތް ބޭކަލެކެވެ. عمَّار بن يَاسِر އާއި حُذَيْفَة بن اليَمَان އާއި ابْنُ مَسْعُود އާއި ابن عَبَّاس އާއި علِي ގެފާނުގެ އަރިހުންވެސް ރިވާކުރައްވާފައި ވެއެވެ. އަވަހާރަވެ ވަޑައިގެންނެވީ ހަތްދިހައިގެ އަހަރުތަކުގައެވެ. މާތް ﷲ އެކަލޭގެފާނަށް ރަޙްމަތް ލައްވާށިއެވެ.\nތަރުޖަމާ ބައްލަވާ: ((تهذيب التهذيب)) (4 / 437)، و ((تقريب التهذيب)) (1 / 370).\n رواه الطبراني، ورجاله رجال الصحيح؛ غير شداد بن معقل، وهو ثقة. ((مجمع الزوائد)) (7 / 329 – 330).\nوقال ابن حجر: ((سنده صحيح، ولكنه موقوف)). ((فتح الباري)) (13 / 16).\nقلت: مثله لا يقال بالرأي، فحكمه حكم المرفوع.\n [ބައްލަވާ:] ((مجموع فتاوى ابن تيمية)) (3 / 198 – 199).\n ((صحيح مسلم))، كتاب الإيمان، باب ذهاب الإيمان آخر الزمان، (2 / 178 – مع شرح النووي).\n ((مسند أحمد)) (11 / 181 – 182 – شرح أحمد شاكر)، وقال: ((إسناده صحيح)).\nو ((مستدرك الحاكم)) (4 / 435)، وقال: ((هذا حديث صحيح على شرط الشيخين، إن كان الحسن سمعه من عبد الله بن عمرو))، ووافقه الذهبي)).\n [ބައްލަވާ:] ((النهاية / الفتن والملاحم)) (1 / 182) تحقيق د. طه زيني.


Kulhudhuffushi "Honihiru baazaaru" manaa nukuran ninmaifi\nކުޅުދުއްފުށީ "ހޮނިހިރު ބާޒާރު" މަނާ ނުކުރަން ނިންމައިފި\nކުޅުދުއްފުށީގެ ހޮނިހިރު ބާޒާރުން ބަޔަކު ވިޔަފާރި ކުރަނީ --\nހދ. ކުޅުދުއްފުއްޓަށް އެ އަތޮޅުގެ އެހެން ރަށްތަކާއި އުތުރުގެ އަނެއް ދެ އަތޮޅުގެ ބައެއް ރަށްތަކުން މީހުން ޖަމާވެ، ކޮންމެ ހޮނިހިރު ދުވަހަކު ހިންގާ ބާޒަރު މަނާ ނުކުރަން ކުޅުދުއްފުށީ ކައުންސިލުން ނިންމައިފި އެވެ. އެގޮތަށް ނިންމީ ކައުންސިލްގެ ބައްދަލުވުމުގައި މެންބަރުންގެ އަގުލަބިއްޔަތުންނެވެ.\nމި މަހުގެ ހަތްވަނަ ދުވަހުން ފެށިގެން ކުޅުދުއްފުށީގެ ޒަމާންވީ ހޮނިހިރު ބަޒާރު މަނާ ކުރުމަށް ކައުންސިލުން ނިންމުމުން ވަރަށް ބޮޑަށް ފާޑުކިޔުން އަމާޒުވި އެވެ. ކައުންސިލުން އެ ބާޒާރު މަނާ ކުރަން ނިންމީ ރަށުގައި އިމާރަތްކޮށްފައިވާ ލޯކަލް މާރުކޭޓްގެ ހިދުމަތް ފެށިފައިވާތީ އެ ތަނަށް ހޮނިހިރު ބާޒާރުގެ ސަބަބުން ގެއްލުންވާނެ ކަމަށް ބުނެ އެވެ.\nމުޅި ރާއްޖެއަށް ވެސް މަޝްހޫރު މި ހޮނިހިރު ބާޒަރަކީ އެންމެ ގިނަ ބަޔަކު އެއް ތަނަކަށް ޖަމާވާ މިފަދަ ހަމައެކަނި ބާޒާރެވެ. މި ބާޒާރުން ރަށްރަށުގައި އުފައްދާ ގިނަ ތަކެތި ވިއްކަ އެވެ. ތަރުކާރީ އާއި މޭވާ އާއި މަސް މިތަނުގައި ވިއްކާ ހަދަ އެވެ. ދިރޭ ކުކުޅު ފަދަ ތަކެތި ވެސް ބައެއް މީހުން ވިއްކަން ބަހައްޓަ އެވެ. ހުސް ބިމެއްގައި ގަސްތަކުގެ ހިޔަލުގައި ބުރުތަކުގެ މަތީގައި ތަކެތި ވިއްކަން ތިބޭ މި ބާޒަރަކީ ވަރަށް ތަފާތު، ހިތްފަސޭހަ ބާޒާރެކެވެ.\nމި ބާޒާރު ވެގެން ގޮސްފައިވަނީ ހަމައެކަނި ތަކެތި ވިއްކާ ތަނެއްގެ އިތުރުން ރަށްރަށުގެ ރައްޔިތުންގެ ގުޅުމާއި އެކުވެރިކަން ވެސް ބަދަހިކޮށްދޭ ކަމަކަށެވެ. އަދި ރަށްރަށުގެ ދަނޑުވެރިންގެ އުފެއްދުންތައް ވިއްކޭނެ ފަސޭހަ، މަންފާ ލިބޭ ބާޒާރަކަށެވެ. މި ބާޒާރެއް މިގޮތަށް ކުރިއަށްދާތާ އެތައް ޒަމާންތަކެއް ވަނީވެފަ އެވެ.\nކުޅުދުއްފުށީ ކައުންސިލްގެ ރައީސް އަބްދުއް ލަތީފް ހަސަން ވިދާޅުވީ ކައިރި ރައްތަކުގައި ދިރިއުޅޭ ދަނޑުވެރިންނާއި ހދ. އަތޮޅު ކައުންސިލްއާއި ސަރުކާރުގެ އިސްބޭފުޅުން އަދި މަޖިލިސް މެމްބަރުން ގުޅުއްވާ ހޮނިހިރު ބާޒާރު މަނާ ނުކުރުމަށް އެދިލައްވާފައިވާ ކަމަށެވެ. އެފަރާތްތަކުގެ އެދުމުގެ މަތިން މަނާކޮށްފައި އޮތް އޮތުން އަބުރާ ނެންގެވީ ކަމަށް އޭނާ ވިދާޅުވި އެވެ.\nކުޅުދުއްފުށީގައި ހޮނިހިރު ބާޒާރު ކުރިއަށްދާ ތަނާ ކައިރީގައި އަޅާފައިވާ ލޯކަލް މާރުކޭޓްގެ ހިދުމަތް ފަށާފައިވާއިރު އެ ތަނުގެ ގޮޅިތައް ބައެއް މީހުން ވަނީ ކުއްޔަށް ނަގާފަ އެވެ. އަދި އެތަނުގައި އުފެއްދުންތައް މިހާރު ވިއްކަމުން ވެސް ދެ އެވެ. މީގެކުރިން ވެސް ކުޅުދުއްފުށީގައި ދެ ލޯކަލް މާރުކޭޓެއްގެ ހިދުމަތް ފެށި އެވެ. އެ ދެ ފަހަރު ވެސް މާރުކޭޓަށް ފައިދާ ނުވާތީ ބަންދުކުރީ އެވެ. އެހެން މާރުކޭޓްތައް ފަށައި، ނާކާމިޔާބުވެގެން ދިޔައިރު ވެސް ހޮނިހިރު ބާޒާރަށް އެއްވެސް ދުވަރެއްގައި ވެސް ފަނޑުކަމެއް އައިސްފައެއް ނުވެ އެވެ.\nކުޅުދުއްފުށީ ހޮނިހިރު ބާޒާރު ނިމުމަކަށް!


Insaanun ronee keevve? | Mihaaru\nއިންސާނުން ރޯ ސަބަބެއް ހޯދިފައެއް ނުވޭ\n31 މެއި 2016 - 06:25\nރުއިމަކީ ގިނަ މީހުންގެ ދިރިއުޅުމުގެ މުހިންމު ހިއްސާއެކެވެ. އާންމު ގޮތެއްގައި ލޮލުން ކަރުނަ އައުން ގުޅިފައިވަނީ ހިތާމަވެރިކަމަކާ އެވެ. ނަމަވެސް، އުފަލުން ރޮވޭ ފަހަރު ވެސް މަދެއް ނޫނެވެ. އަދި ހެމުން ހެމުން ގޮސް ލޮލުން ފެން އަންނަ މީހުން ވެސް ގިނަ އެވެ.\nއެކަމަކު، ލޮލުން ކަރުނަ އަންނަން ދިމާވާ ސަބަބު ރަނގަޅަށް ބުނެދޭން ގިނަ މީހުންނަކަށް ނޭނގެ އެވެ. ބައެއް ފަހަރު ދެރަވާ ފިލްމެއް ބަލައިގެން ވިޔަސް، ބިޓު ކަޓައިގެން ވިޔަސް ނޫނީ ހަޔާތުގެ ކޮންމެ ވެސް ދަނޑިވަޅެއް ކަރުނައާ ގުޅިފައިވާ ކަމީ ދެބަސްވެވޭނެ ކަމެއް ނޫން ކަން ކަށަވަރެވެ.\n"ރޯނީ އަންހެން ކުދިން"\nކޮންމެ ފިރިހެނަކު ވެސް ކުޑައިރު މި ބަސްކޮޅު އަޑުއަހާފައި ވާނެ އެވެ. އެހެން ވީއިރު ފިރިހެނުންނަށް ވުރެ ގިނައިން އަންހެނުން ރޯ ނަމަ، އެކަމުގެ ފަހަތުގައި ސަބަބެއް އޮންނާނެތާ އެވެ. ނޫނީ އެކަމުން ކޮންމެވެސް މަންފާއެއް ކުރަންވާނެތާ އެވެ.\nފިރިހެނުންނަށް ވުރެ ގިނައިން އަންހެނުން ރޮއޭ\nމިހާތަނަށް ހެދި ކޮންމެ ދިރާސާއަކުން ވެސް ދައްކާ ގޮތުން ނަމަ، ފިރިހެނުންނަށް ވުރެ ގިނަ އިން އަންހެނުން ކަރުނަ އަޅަ އެވެ. މިގޮތުން 1982 ގައި ކުރި މިފަދަ ދިރާސާއެއްގައިވާ ގޮތުން އެވަރެޖްކޮށް އަންހެނަކު މަހަކު 5.3 ފަހަރު ކަރުނަ އަޅަ އެވެ. އަދި އެ ރުއިންގަނޑު ފަހެއް ނުވަތަ ހަ މިނެޓަށް ދިގު ދެމިގެންދެ އެވެ. ނަމަވެސް ފިރިހެނުން ރޮނީ މަހަކު 1.3 ފަހަރު، އެންމެ ގިނަވެގެން ދެ މިނެއްޓަކަން އެ ދިރާސާގައި ބުނެފައިވެ އެވެ.\nއިންސާނުން ރޮނީ ކިއްވެ ކަމެއް ހޯދިފައެއް ނުވޭ.\nދުނިޔޭގެ ކޮންމެ ގައުމަކަށް ނުވަތަ ނަސްލަކަށް ބެލިޔަސް، ތުއްތު ކުދިން ރޯ ވަރުގައި ތަފާތެއް ނުހުރެ އެވެ. އަދި ޅަ އުމުރުގައި ޖިންސުގެ ތަފާތެއް ނުހުންނަ ކަމަށް ވެސް ދިރާސާތަކުން ދައްކަ އެވެ. އެހެން ވިއްޔާ އުމުރުން ދޮށިވާ ވަރަކަށް ރުއިމުގައި ޖިންސުގެ ތަފާތު ކަން އަންނަނީ ކީއްވެ ހެއްޔެވެ؟\nމިކަމުގެ ތަޖުރިބާކާރުން ބުނާ ގޮތުން ނަމަ، ރުއިމުގައި އެ މީހެއް އުޅޭ މުޖުތަމައު ވަރަށް ބޮޑު ދައުރެއް އަދާކުރެ އެވެ. ނަފްސާނީ އެކި ކަންކަމުގައި ކަރު އަޅަނީ ހަމައެކަނި އިންސާނުންނެވެ.\nތަދުވެގެން ރޮވޭ އިރު، އުފަލުން ގޮސް ނޫނީ ހިތްދަތިވެގެން ކަރުނަ އަޅާ ސަބަބެއް ހޯދިފައެއް ނުވެ އެވެ. ރުއިމަކީ އިންސާނެއްގެ އެ ވަގުތުގެ ސިކުނޑީގެ ހާލަތު ބޭރު ފުށަށް ދައްކާ ނުވަތަ ބަންޑުން ކޮށްލާ ވަސީލަތެއް ކަމަށް ވެސް ވެދާނެ އެވެ.\nއިންސާނުން ރޮނީ ހިތުގެ ނުތަނަވަސް ފިލުވާލަން ކަމުގައި ވެސް ބައެއް ދިރާސާތަކުން ވަނީ ހާމަވެފަ އެވެ. އެއީ ރޮއެ ނިމޭ އިރު ހިތަށް ފިނިކަން ނުވަތަ ހިތްހަމަޖެހުން ލިބޭ ކަމުގައި އެ ދިރާސާގައި ބައިވެރިވި ބައެއް މީހުން ވަނީ ބުނެފަ އެވެ.\nއެކަމަކު އިންސާނުން ހަގީގަތުގައި ރޯ ސަބަބެއް ސައިންސްވެރިންނަށް މިހާތަނަށް ހޯދިފައެއް ނުވެ އެވެ.\nމިއީ ބީބީސީ ގަ އިން އާޓިކަލް އެއްގެ ތަރުޖަމާ. އަސްލު މަށަށް ހީވަނީ އެގޮތައް އެހެން އެއްޗަކުން ނަގަންޏާ " މަސްދަރު " ޖަހާލާފަ އިނުން ސަޅިހެން.